ބުރުކީނާ ފާސޯ - ވިކިޕީޑިއާ\n- Total 274,000 km2 (74th)\n- 2009 estimate 15,757,000 (66th)\nGini (2003) 39.5\nHDI (2007) 0.372\n1. The data here is an estimation for the year 2005 produced by the International Monetary Fund in April 2005.\nބުރުކީނާ ފާސޯއަކީ ހުޅަނގު އެފްރިކާއަށް ނިސްބަތްވާ ބިންބަންދު ޤައުމެކެވެ.\nބުރުކީނާ ފާސޯގެ ރަސްމީ ބަހަކީ ފަރަންސޭސި ބަހެވެ. އިނގިރޭސި ބަހުން ބުރުކީނާ ފާސޯގެ މީހުންނަށް ކިޔަނީ ބުރުކީނާބެއެވެ. ޤައުމުގެ އެންމެ ބޮޑު ޝަހަރަކީ އޮއުއަގަދައުގައުއެވެ. ޤައުމުގެ ވެރިރަށަކީ މިއެވެ. ބުރުކީނާ ފާސޯއަކީ ސެމީ ޕްރެޒިޑެންޝަލް ޖުމްހޫރިއްޔާއެކެވެ. ޤައުމުގެ އާބާދީއަކީ 15 މިލިއަނެވެ. އެހެންކަމުން މިއީ ދުނިޔޭގައި 63 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.27 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ bf. އެވެ. ކޯލިން ކޯޑަކީ +226 އެވެ. ފައިސާގެ ގޮތުން ބޭނުންކުރަނީ ވެސްޓް އެފްރިކަން ފްރޭންކެވެ.\nބުރުކީނާ ފާސޯގައި ވާހަކަ ދައްކާ ބަހެއް ކަމުގައިވާ ބަންބަރަ ބަހުން، ބުރުކީނާ ފާސޯގެ މާނައަކީ އިޚްލާޞްތެރިންގެ ބިމެވެ.\nބުރުކީނާ ފާސޯގެ އުތުރުގައި އޮތީ މާލީއެވެ. އިރުމަތީގައި އޮތީ ނިޖަރެވެ. އިރުދެކުނުގައި އޮތީ ބެނީނެވެ. ދެކުނުގައި އޮތީ ޓޯގޯ އާއި ގާނާއެވެ. ހުޅަނގު ދެކުނުގައި އޮތީ އައިވަރީ ކޯސްޓެވެ. ބުރުކީނާ ފާސޯއަކީ ޤުދުރަތީ ގޮތުން ގިނަ ވަސީލަތްތަކެެއް ލިބިފައިވާ ޤައުމެކެވެ. މި ޤައުމުގެ ޤުދުރަތީ ވަސީލަތްތަކުގެ ތެރޭގައި މެންގަނީޒް އާއި ލައިމްސްޓޯން އާއި މާބްލް އާއި ފޮސްފޭޓް އާއި ޕިއުމައިސް އާއި ލޮނުގެ އިތުރުން ކޮންމެވެސް މިންވަރަކަށް ރަން ވެސް ހިމެނެއެވެ.\nބުރުކީނާ ފާސޯގައި މީހުން ދިރިއުޅެމުން އަންނަތާ އެތައް ހާސް އަހަރެއް ވެއްޖެ ކަމަށް އެ ޤައުމުގެ ތާރީޚު ހެކިދެއެވެ. ބުރުކީނާ ފާސޯއަށް ފަރަންސޭސީންގެ ކިބައިން މިނިވަންކަން ލިބުނީ5އޯގަސްޓު 1960 ގައެވެ.\nބުރުކީނާ ފާސޯގެ އާބާދީގެ 50% އަކީ މުސްލިމުންނެވެ. އަދި އަނެއް 50% އަކީ ކްރިސްޓިޔަނުންނެވެ.\nބުރުކީނާ ފާސޯގެ ސަގާފަތުގެ ތެރޭގައި ހިމެނޭ އެންމެ މުހިއްމު އެކައްޗަކީ އެމީހުންގެ މިއުޒިކެވެ. މި ގޮތުން ވެސް ބޮޑު ބެރު ޖެހުމެވެ. ބުރުކީނާ ފާސޯގެ ބޮޑު ބެރާއި ދިވެހިރާއްޖޭގެ ބޮޑު ބެރާ ދެމެދު ވަރަށް ބޮޑު ގުޅުމެއް އޮތް ކަމަށް ފާހަގަކުރެވެއެވެ. މި ގޮތުން ބަލާއިރު، މިހާރު މިޖަހާ ހަމަތަކަށް، މި ގޮތަށް “ދިވެހިރާއްޖޭގައި އެންމެ ފުރަތަމަ ބެރު ޖަހަން ފެށި ބަޔަކީ އަރިއަތޮޅު ފެރިދޫގައި ތިބި ބަބުރުންނެވެ.” އަރިއަތޮޅު ފެރިދުއަށް ބަލާލާއިރު، އެ ރަށުގައި ބަބުރު ދަރިކޮޅެއް އޮތްކަން ސާބިތުވާން އެބައޮތެވެ. އަދި އެ ރަށު މީހުންނަކީ ބޮޑު ބެރު ޖެހުމުގައި އަދިވެސް އެފަދަ ދެވަނައެއް ނެތް ބައެކެވެ. ފެރިދޫގައި މިވަގުތު ތިބި މީހުންގެ ތެރެއިން ވަރަށް ގިނަ މީހުންނަކީ، އެ މީހުން ބުނާ ގޮތުގައި “ސަންގޯރުކާފަ” ގެ ދަރިންގެ ދަރިންގެ ދަރިކޮޅުތަކުން އައިސްފައިވާ މީހުންނެވެ. އަދި އެންމެ ފުރަތަމަ ބެރު ޖެހި މީހަކީ ވެސް އެ މީހުން އެ ބުނާ “ސަންގޯރުކާފަ” އާއި އޭނާގެ އެކުވެރިން ކަމަށް ފެރިދޫގައި މިހާރު ހުރި ބޮޑުބެރުގެ އެންމެ ބޮޑު އެދުރުކަމުގައިވާ އއ. ފެރިދޫ ޖަވާހިރުވާދީ ޢަބްދުއްރައްޒާޤު (ރައްޒާގުބެ) ބުނެއެވެ. ފެރިދޫ މީހުން “ސަންގޯރުކާފަ”އެއްގެ ވާހަކަ ދައްކާއިރު، ހުޅަނގު އެފްރިކާގެ ޤައުމެއް ކަމުގައިވާ ބުރްކިނާފާސޯގައި “ސަންގޯރާ” ނަމަކަށް ކިޔާ ރަށެއް އޮންނަ ކަމާއި، ދިވެހިރާއްޖޭގެ މީހުންނަށް “މޯލްޑިވިއަނުން”ނޭ ކިޔާ ގޮތަށް ސަންގޯރާގެ މީހުންނަށް ކިޔަނީ “ސަންގޯރާބޭ” ކަމެއް ފެރިދޫ މީހުން ނުދަނެއެވެ. އަދި ބުރްކިނާފާސޯގެ މީހުންނަށް ކިޔަނީ “ބުރްކިނާބޭ” ކަމެއް ވެސް ފެރިދޫ މީހުން ނުދަނެއެވެ. ބުރުކީނާ ފާސޯގެ ސަންގޯރާއޭ ކިޔާ ރަށް އޮންނަނީ މާލީ އާއި އައިވަރީ ކޯސްޓްގެ ބޯޑަރާ ކައިރީގައެވެ. މާލީ އާއި އައިވަރީކޯސްޓާއި ބުރްކިނާ ފާސޯއަކީ ހުޅަނގު އެފްރިކާއަށް ނިސްބަތްވާ ތިން ޤައުމެވެ. މި ތިން ޤައުމުގައި ވެސް “ބަރަ” ނަމަކަށް ކިޔާ ވައްތަރެއްގެ ބެރެއް ގެންގުޅެއެވެ. އަދި މިއަށް “ބެންޑްރެ ބަރަ” އޭ ވެސް އެމީހުން ކިޔައެވެ. މި ލިޔުމުގެ ތެރޭގައި ހިމަނާފައިވާ ފޮޓޯތަކުގެ ތެރެއިން ބެރު އެކަނި ދައްކައިދޭ ވަކި ދެ ފޮޓޯގައިވަނީ ބުރުކިނާފާސޯ އާއި މާލީ އާއި އައިވަރީކޯސްޓުގައި ބޭނުންކުރާ “ބަރަ” އެވެ. މި ދެ ފޮޓޯ އަށް ބަލާލުމުން، އެ މީހުންގެ “ބަރަ” އާއި ދިވެހިރާއްޖޭގެ“ބެރު” އާއި ހުރި ގުޅުން ވަރަށް ބޮޑަށް ތަޞައްވަރު ވެގެން ދެއެވެ. އެމީހުން ވެސް އެމީހުންގެ “ބަރަ” ހެދުމަށް ބަކަރިހަން ބޭނުން ކުރާ ފަދައިން އަޅުގަނޑުމެން ވެސް އަޅުގަނޑުމެންގެ “ބެރު” ހެދުމުގައި ބަކަރިހަމުގެ ބޭނުން ކުރަމުއެވެ. އަދި ބެރުގެ ކޮޅު ހިފެހެއްޓުމަށް ޓަކައިި ގަތާފައިވާ ގެތުން ގަނޑު ވެސް ވަރަށް ބޮޑަށް އެއްގޮތްމެއެވެ. އަދި “ބަރަ” މިނަމާއި “ބެރު” މިނަމާ ދެމެދު ހުރި ތިމާގެ ކަމަކީ ވެސް ފާޅުކޮށް ފެންނަން ހުރި ކަމެކެވެ. އަދި ރާއްޖޭގެ ބައެއް ހިސާބުތަކުގައި “ބެރު” މިހެން ކިޔުމުގެ ބަދަލުގައި “ބެރަ” މިހެން ވެސް ކިޔާކަމީ ޙަޤީޤަތެކެވެ. އެހެންކަމުން އެމީހުންގެ “ބަރަ” އާއި އަޅުގަނޑުމެންގެ “ބެރު” އާ ދެމެދު ހުރީ ހަމަ އެކަނި ފިއްޔެއް ނުވަތަ ދެފިލީގެ ތަފާތެކެވެ. މިފަދަ ތަފާތުތައް އަޅުގަނޑުމެންނަށް ދިވެހިރާއްޖޭގެ އެކި ރަށްރަށުގެ މީހުން ވާހަކަ ދައްކާ ބަހުރުވައިން ވެސް ފެނެއެވެ. އަދި އެމީހުން އެކިޔާ “ބެންޑްރެ ބަރަ” އާއި އަޅުގަނޑުމެން ކިޔާ “ބޮޑު ބެރު” މިނަމާ ވެސް ގުޅުން އެބަހުށްޓެވެ. އެހެންކަމުން ދިވެހިންގެ ސަގާފީ ބެރުގެ އަޞްލަކީ ހުޅަނގު އެފްރިކާގެ ރަށްރަށުގައި ޖަހާ “ބަރަ” ކަމާމެދަކު ޝައްކެއް ނެތެވެ. އަދި ދިވެހިރާއްޖެއަށް ބޮޑު ބެރު ތަޢާރަފްކުރި “ސަންގޯރުބެ” ނުވަތަ “ސަންގޯރުކާފަ” އަކީ ބުރްކިނާފާސޯގެ ސަންގޯރާ ކިޔާ ރަށުން އައި “ސަންގޯރުބެ” އެއް ކަމާ މެދަކު ޝައްކެއްނެތެވެ.\nބުރުކީނާ ފާސޯއަކީ މުޅި ދުނިޔޭގައި ވެސް އިޤްތިޞާދީ ގޮތުން އެންމެ ދަށުގައި އުޅޭ ޤައުމުތަކުގެ ތެރެއިން ޤައުމެކެވެ.\nއެ ޤައުމުގެ ޖީ.ޑީ.ޕީ ޕަރކެޕިޓާ އަކީ 1267 ޑޮލަރެވެ.\n"Burkina Faso". International Monetary Fund. Retrieved 2009-10-01.


ކުޑަފަރީ ސްކޫލް، ނ. ކުޑަފަރި\nކުޑަފަރީ ސްކޫލްގެ ސެކިއުރިޓީ ބެލެހެއްޓުން\nމި ސްކޫލުގެ ނަންބަރު (IUL-G)GS113/2021/03އިޢުލާނަށް އެއްވެސް ފަރާތަކުން ބީލަން ހުށަހަޅާފައި ނުވާތީ އަލުން އިޢުލާން ކުރަމެވެ.\n01 ޖެނުއަރީ 2022 އިން 31 ޑިސެމްބަރ 2022 އަށް ( 1 އަހަރު ދުވަހަށް) މި ސްކޫލުގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވަތީ، ޝައުޤުވެރިވާ ފަރާތް ތަކަށް ބީލަމުގައި ބައިވެރިވުމުގެ ދަޢުވަތު ދެމެވެ.\nބީލަމުގައި ބައިވެރިވެވޭނީ، އެ ކަމަށް އެދި ރަޖިސްޓްރީވާ ފަރާތްތަކަށް އެކަންޏެވެ. ރަޖިސްޓްރީކުރުމަށް ހުށަހަޅާނީ 15 ޑިސެންބަރު 2021ވާ ބުދަ ދުވަހުގެ 13:00ގެ ކުރިން، ދީފައިވާ ލިންކު ގައިވާ ފޯމު ފުރިހަމަކޮށްގެންނެވެ.\nމިބީލަމާއި ގުޅޭ މަޢުލޫމާތު ކަރުދާހާއި، މަޢުލޫމާތު ކަރުދާހުގެ ޖަދުވަލުތައް އަދި އަންދާސީ ހިސާބު ހުށައަޅާ ފޯމު އެޓޭޗުކުރެވިފައި އެވަނީއެވެ.\nބީލަން ބަލައިގަތުން އަދި ހުޅުވުން އޮންނާނީ 21 ޑިސެންބަރު 2021 ވާ އަންގާރަ ދުވަހުގެ 13:00ގައި މި ސްކޫލުގައިއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ހުށަހަޅާ ފަރާތުގެ ނަމާއި، އިޢުލާން/ޕްރޮޖެކްޓް ނަންބަރާއި، ކޮންކަމަކަށް ހުށަހެޅޭ އަންދާސީހިސާބެއްކަން ލިޔެވިފައި އޮންނަންވާނެއެވެ.\nހުށައަޅާ ބީލަންތައް ވަޒަންކުރާނޭ މިންގަނޑާއި ބީލަމާއިއެކު ހުށައަޅަންޖެހޭ ތަކެތީގެ ތަފްޞީލު ބީލަމާއި ގުޅޭ މަޢުލޫމާތު ކަރުދާހުގައި ހިމެނިފައިވާނެއެވެ.\nކުޑަފަރީ ސްކޫލް ވައިލެޓްމަގު، ނ.ކުޑަފަރި، ދިވެހިރާއްޖެ.\nޕަބްލިޝްކުރި ގަޑި: 16:23\nސުންގަޑި: 15 ޑިސެންބަރު 2021 13:00


"Beynunvanee Gaumee Anhen Footboalha Team ge captain kan...\nރިޕޯޓު: ފާތިމަތު ތާނީ ލަތީފް\nފުޓްބޯޅަ ކުޅެން އެންމެ ފުރަތަމަ ފެށުނީ ގޭގައި ބޭބެއާއެކުގައި ކަމަށް ތާނީ ބުނި\nތާނީގެ އެންމެ ބޮޑު ކާމިޔާބީއަކީ މިދިޔަ އަހަރުގެ އަންހެން ސާފް ޗެމްޕިއަންޝިޕަށް ނެގި ސްކޮޑުން ޖާގަ ލިބުން\nއަންހެން ކުދިން ފުޓްބޯޅަ ކުޅޭތީ ފާޑުކިޔުން އަމާޒުވާ ކަމަށް ތާނީ ބުނި\nކ. މާލެ | 30 ސެޕްޓެންބަރ 2020 | ބުދަ 11:57 | 13,283\n2015 ވަނަ އަހަރު ނޭޕާލުގައި ބޭއްވި ޖޫނިއާ މުބާރާތުގައި ކެޕްޓަން ބޭންޑް އެޅި ފާތިމަތު ތާނީ ލަތީފް - އެފްއޭއެމް\nއައްޑޫ ސިޓީ މަރަދުއަށް އުފަން އުމުރުން 19 އަހަރުގެ ފާތިމަތު ތާނީ ލަތީފަކީ ނަމޫނާ އަންހެން ފުޓްބޯޅަ ކުޅުންތެރިއެކެވެ. އުމުރުން އެންމެ ހަ އަހަރުން ފެށިގެން ފުޓްބޯޅަ ކުޅުމަށް ލޯބިކުރި ތާނީ އަކީ ގައުމީ އަންހެން ފުޓްބޯޅަ ޓީމަށް މުހިންމު ކުޅުންތެރިއެކޭ ބުނުމުން ދޮގަކަށް ނުވާނެއެވެ.\n"ރާއްޖެ.އެމްވީ" އަށް ދިން ހާއްސަ އިންޓަވިއުއެއްގައި ތާނީ ބުނީ ފުޓްބޯޅަ ކުޅެން އެންމެ ފުރަތަމަ ފެށުނީ ގޭގައި ބޭބެއާއެކުގައި ކަމަށާއި، އޭރު ހުސްވަގުތު ވާވަރަކުން ގޭގައި ބޭބެއާއެކު ފުޓްބޯޅަ ކުޅޭ ކަމަށެވެ. އެންމެ ފުރަތަމަ ފުޓްބޯޅަ މުބާރާތެއްގައި ކުޅުނީ އައްޑޫގައި ބޭއްވުނު އިންޓަ ސްކޫލް ފުޓްބޯޅަ މުބާރާތުގައި ކަމަށާއި، އެއިރު އެ މުބާރާތް ބާއްވަމުން އައީ އަންހެން ފިރިހެން މަސްހުނި ކޮށްލައިގެން ކަމަށް ތާނީ ބުންޏެވެ. އަދި ބުނީ އެ މުބާރާތަކީ އޭނާ ފުޓްބޯޅައަށް ނެރެދިން މުބާރާތް ކަމަށެވެ.\nމިހާތަނަށް އައިއިރު ކެރިއަރުގައި ލިބުނު އެންމެ ބޮޑު ކާމިޔާބީއަކީ 2019 ވަނަ އަހަރު ބޭއްވުނު އަންހެން ސާފް ޗެމްޕިއަންޝިޕަށް ނެގި ގައުމީ އަންހެން ފުޓްބޯޅަ ޓީމުގެ ސްކޮޑުން ޖާގަ ލިބުން ކަމަށާއި، އެ މުބާރާތަކީ އޭނާއަށް އަދި އަންހެން ގައުމީ ފުޓްބޯޅަ ޓީމަށްވެސް ކާމިޔާބު މުބާރާތެއް ކަމަށް ތާނީ ބުންޏެވެ. އެގޮތުން އެ މުބާރާތް އަންހެން ގައުމީ ފުޓުބޯޅަ ޓީމުން ނިންމާލީ ލޯ މެޑެއްޔާ އެކުގައެވެ. މިއީ ގައުމީ އަންހެން ފުޓްބޯޅަ ޓީމުން ހޯދި ފުރަތަމަ ބައިނަލްއަގުވާމީ މެޑަލްވެސްމެއެވެ.\n2015 ވަނަ އަހަރު ނޭޕާލުގައި ބޭއްވި ޖޫނިއާ މުބާރާތުގައި ކެޕްޓަން ބޭންޑް އެޅި ފާތިމަތު ތާނީ ލަތީފް\nކާމިޔާބީ އެކޭ އެއްގޮތަށް ނާކާމިޔާބު ދަނޑިވަޅުތަކާ ކޮންމެ ކުޅުންތެރިއަކުވެސް ކުރިމަތިލާން ޖެހޭނެއެވެ. އެގޮތުން ކެރިއަރުގައި މިހާތަނަށް އެންމެ ހިތްދަތިވީ އޭނާ ކުޅުނު ފުރަތަމަ ބައިނަލްއަގުވާމީ މުބާރާތުން ނާކާމިޔާބީއާ ކުރިމަތިލާން ޖެހުމުން ކަމަށް ތާނީ ބުންޏެވެ. 2015 ވަނަ އަހަރު ނޭޕާލުގައި ބޭއްވި އެ މުބާރާތުގައި ކެޕްޓަން ބޭންޑް އަޅައިގެން ތާނީ ކުޅުނުއިރު، އެ މުބާރާތަކީ ރާއްޖޭގެ އަންހެން ޖޫނިއާ ޓީމަކުން ބައިނަލްއަގުވާމީ މުބާރާތަކު ވާދަކުރި ފުރަތަމަ ފަހަރެވެ.\nތާނީގެ ނަޒަރުގައި އަންހެން ފުޓުބޯޅަ ކުޅުންތެރިންނަށް ދިމާވާ އެންމެ ބޮޑު ގޮންޖެހުމަކީ ރައްޔިތުންގެ ފަރާތުން އެންމެ އެދެވޭ ތަރުހީބު ނުލިބުމެވެ. ތާނީ ބުނީ އަންހެން ކުދިން ފުޓްބޯޅަ ކުޅޭތީ ރައްޔިތުންގެ ފަރާތުން އެކަމަށް ފާޑުކިޔުން އަމާޒުވާ ކަމަށާއި، އެގޮތުން ގިނަ ރައްޔިތުން ދެކޭ ގޮތުގައި ފުޓްބޯޅަ އަކީ ފިރިހެން ކުދިން އެކަނި ކުޅޭ ކުޅިވަރެއް ކަމަށެވެ. ތާނީ ބުނީ އެކަން ބަދަލުވާން ބޭނުންވާ ކަމަށާއި، ދުނިޔޭގެ ހުރިހާ ގައުމެއްގައިވެސް ފުޓްބޯޅަ އަކީ ދެ ޖިންސުގެ މީހުންވެސް ކުޅޭ ކުޅިވަރެއް ކަމަށެވެ.\nގައުމީ އަންހެން ފުޓްބޯޅަ ޓީމު ސްކޮޑުގައި ހިމެނުމަކީ ކޮންމެ ކުޅުންތެރިއަކުވެސް ބޭނުންވާނެ ކަމެކެވެ. ތާނީ ބުނީ ސީނިއާ ގައުމީ އަންހެން ފުޓްބޯޅަ ޓީމުގެ ސްކޮޑުގައި ހިމެނުނު ދުވަހަކީ ބުނެދޭން ނޭނގޭ އިހުސާސްތަކެއް ކުރެވުނު ދުވަހެއް ކަމަށާއި، ސްކޮޑަށް ނެގިކަން އެނގުމުން ސިހުން ލިބުނު ކަމަށެވެ. އަދި އެއީ ވަރަށް އުފާވެރި ވަގުތު ކޮޅެއް ކަމަށްވެސް ތާނީ ވަނީ ފާހަގަކޮށްފައެވެ.\n2015 ވަނަ އަހަރު ނޭޕާލުގައި ބޭއްވި ޖޫނިއާ މުބާރާތުގައި ވާދަކުރި އަންހެން ފުޓްބޯޅަ ޓީމު\nމިހާތަނަށް އައިއިރު އެންމެ ބޮޑު އެއްބާރުލުން ލިބެނީ އޭނާގެ މަންމަގެ ފަރާތުން ކަމަށް ތާނީ ބުންޏެވެ. މަންމަގެ އިތުރުން ހުރިހާ ކޯޗުންނާއި، ރާއްޖޭގައި އުފެދުނު އެންމެ މޮޅު އަންހެން ފުޓްބޯޅަ ކުޅުންތެރިޔާ ފަދުވާ ޒާހިރުގެ އިތުރުން، ގައުމީ ޓީމުގެ ކުޅުންތެރިންގެ ފަރާތުން ވަރަށް ބޮޑު އެއްބާރުލުމެއް ލިބެމުން އަންނަ ކަމަށް ތާނީ ބުންޏެވެ.\nރާއްޖޭގެ އަންހެން ފުޓްބޯޅަ ކުރިއެރުން އެއީ ތާނީގެ ހުވަފެނެކެވެ. އެގޮތުން ތާނީ ބުނީ ރާއްޖޭގެ އަންހެން ފުޓްބޯޅައިގައި އޭނާ އެންމެ ދެކެން ބޭނުންވާ ދުވަހަކީ ފިރިހެން ފުޓްބޯޅަ ކުރިއަރައިފައިވާ މިންވަރަށް އަންހެން ފުޓްބޯޅަވެސް ކުރިއެރުން ކަމަށާއި، އަންހެން ފުޓްބޯޅަ ލީގެއް ބޭއްވުން އެއީ އޭނާގެ ހުވަފެނެއް ކަމަށެވެ.\nކޮންމެ ކުޅުންތެރިއެކޭ އެއްގޮތަށް ތާނީވެސް ހާސިލުކުރަން ބޭނުންވާ ލަނޑުދަނޑިތަކެއް ހުންނާނެއެވެ. ތާނީ ބުނީ އޭނާގެ އެންމެ ބޮޑު ހުވަފެނަކީ ރާއްޖޭގެ ސީނިއާ އަންހެން ފުޓްބޯޅަ ޓީމުގެ ކެޕްޓަންކަން ކުރުމެވެ. އަދި ބުނީ އޭނާ ބޭނުންވަނީ ފަދުވާ ފަދަ ކުޅުންތެރިއަކަށް ވުމަށް ކަމަށާއި، ފަދުވާއެކޭ އެއްފަދައިން ރާއްޖޭގެ ގައުމީ އަންހެން ފުޓްބޯޅަ ޓީމަށް ކެޕްޓަންކަން ކުރުމަކީ އޭނާގެ އުންމީދެއް ކަމަށެވެ. އަދި އެކަމަށް ގަދައަޅައި މަސައްކަތް ކުރަމުން އަންނަ ކަމަށްވެސް ބުންޏެވެ.


އީމާންކަމުގެ ދެފުށް | #Dhiislam\n6 years ago |0comment| December 14, 2011 |\nއީމާންކަމަށް އެތެރެފުށަކާއި ބޭރުފުށެއްވެއެވެ. ބޭރުފުށަކީ ދުލުން ތަވްޙީދުގެ ކަލިމަ ކިޔުމާއި، އެއާއި އެއްގޮތަށް ޢަމަލުކުރުމެވެ. އަދި އެތެރެފުށަކީ ހިތުން ތެދުކޮށް ޔަޤީންކުރުމާއި، ﷲއަށް ލޯބިކުރުން ޙައްޤުގޮތުގައި އެއިލާހާށް ލޯބިކުރުމެވެ. އެހެންކަމުން އެތެރެފުށް ރަނގަޅުނުވާ ކަމުގައިވަނީނަމަ، ބޭރުފުށަކުން މަންފާއެއް ނުކުރާނެއެވެ. އޭނައަކީ ކިތަންމެ ރަނގަޅު މީހެއްކަމަށް ބެލެވުނު ކަމުގައިވިޔަސްމެއެވެ. އަދި ބޭރުފުށުގެ ޢަމަލުގެ ސަބަބުން އޭނަގެ ލެޔާއި، މުދާ ޙުރުމަތްތެރި ކުރެވުނު ކަމުގައި ވިޔަސްމެއެވެ.\nހަމަ އެފަދައިން ބޭރުފުށް(ޢަމަލު) ނުވާނަމަ، އެތެރެފުށް ރަނގަޅެއްނުވާނެއެވެ. ޢުޛުރުވެރިންނާއި، މަޖުބޫރުކުރެވިފައިވާ މީހުންނާއި، ހަލާކަކާއި ކުރިމަތިވެދާނޭކަމުގެ ބިރުއޮތް މީހުން މެނުވީއެވެ. އެއްވެސް (މަޤުބޫލު) ޢުޛުރެއްނެތި ޢަމަލުނުކުރުމަކީ އެތެރެފުށް ފަސާދަވެ، އީމާންކަމެއް ނެތްކަމުގެ ޢަލާމާތެކެވެ. ޢަމަލުގިނަވުމަކީ އީމާންކަން ވަރުގަދަކަމުގެ ޢަލާމާތެކެވެ. އަދި ޢަމަލުމަދުވުމަކީ އީމާންކަން ބަލިކަށިކަމުގެ ޢަލާމާތެކެވެ.\nއީމާންކަމަކީ އިސްލާމްކަމުގެ ހިތެވެ. އަދި އޭގެ ކުރިބޯއްޓެވެ. އަދި ޔަޤީނަކީ އީމާންކަމުގެ ހިތެވެ. އަދި އޭގެ ކުރިބޯއްޓެވެ. އެހެންކަމުން އީމާންކަމާއި ޔަޤީން އިތުރުނުކުރާ ކޮންމެ ޢަމަލަކާއި ޢިލްމަކީ ބޭކާރުއެއްޗެކެވެ. ހަމައެފަދައިން ޢަމަލުނުކުރާނަމަ ތިމަންނައަކީ މުއުމިނެކޭ ބުނެ އިޢުލާންކުރުމަކުން ކުރާނޭ ފައިދާ އެއްނެތެވެ.\nމިއީ އިބްނުލް ޤައްޔިމު ރަޙިމަހުﷲ ލިޔުއްވާފައިވާ، ‘ފަވާއިދުލް ފަވާއިދު’ ފޮތުން ނަގާފައިވާ ލިޔުންކޮޅެއްގެ ތަރުޖަމާއެވެ.


އޭޝިޔާގައި އެންމެ ރަނގަޅަށް މަސައްކަތްކުރާ ކުންފުނިތަކުގެ ތެރޭގައި ބީއެމްއެލް – Haftha\nއޭޝިޔާގައި އެންމެ ރަނގަޅަށް މަސައްކަތްކުރާ ކުންފުނިތަކުގެ ތެރޭގައި ބީއެމްއެލް\nމަސައްކަތް ކުރަން އޭޝިޔާގައި އެންމެ ރަނގަޅު ކުންފުނިތަކުގެ ތެރޭގައި ރާއްޖޭގެ ގައުމީ ބޭންކް، ބޭންކް އޮފް މޯލްޑިވްސް އަނެއްކާ ވެސް ހިމެނިއްޖެ އެވެ.\nމިއީ ޝަރަފްވެރި “އޭޝިޔާސް ބެސްޓް އެމްޕްލޯޔަރ ބްރޭންޑް އެވޯޑް” ބީއެމްއެލް އިން ޖެހިޖެހިގެން ހޯދި ދެވަނަ އަހަރެވެ. ސިންގަޕޫރުގައި މިއަދު ބޭއްވުނު އެވޯޑް ދިނުމުގެ ރަސްމިއްޔާތުގައި އޭޝިޔާ ޕެސިފިކް ގައުމުތަކުގައި މަސައްކަތްކުރާ ހިޔުމަން ރިސޯސަސް ދާއިރާގެ 300 އަށް ވުރެ ގިނަ މަންދޫބުން ބައިވެރިވެފައިވެއެވެ. ބީއެމްއެލް އަށް މި އެވޯޑް ދީފައިވަނީ އެ ބޭންކުން ކަނޑައަޅާފައިވާ ހަރުދަނާ ސިޔާސަތުތަކާއި ވަޒީފާ ދިނުމާއި މުވައްޒަފުން ތަމްރީންކުރުމާ އަދި ހުނަރުވެރި މުވައްޒަފުން ވަޒީފާގައި ދެމެހެއްޓުމަށް ބޭންކުން ކުރަމަުންދާ މަސައްކަތް ފާހަގަކޮށްފައެވެ.\nބޭންކް އޮފް މޯލްޑިވްސް އިން ބުނީ މުވައްޒަފުންގެ ކަންކަމުގައި ގެންގުޅޭ ކުރިއަރާފައިވާ ސިޔާސަތުތަކާއި މީހުން ބިނާކުރުމުގައި ގެންގުޅޭ އުސޫލްތަކާއި ގުޅިގެން ވޯލްޑް އެޗްއާރުޑީ ކޮންގްރެސް އާއި އެމްޕްލޯޔަރ ބްރޭންޑިންގ އިންސްޓިޓިއުޓް އިން ދޭ ޝަރަފުވެރި އެވޯޑް “އޭޝިޔާސް ބެސްޓް އެމްޕްލޯޔަރ ބްރޭންޑް އެވޯޑް” މި ފަހަރު ވެސް އެ ބޭންކަށް ލިބިފައިވާ ކަމަށެވެ.\nބޭންކުގެ ފަރާތުން މި އެވޯޑާއި ހަވާލުވެފައިވަނީ ބޭންކުގެ ޑައިރެކްޓަރ ޕީޕަލް އެންޑް ޗޭންޖް ސަހާ ވަހީދާއި އިންޓަރނަލް ކޮމިޔުނިކޭޝަންސް މެނޭޖަރ ފާތިމަތު މައިޝާ އާދަމް އެވެ.\nމި އެވޯޑް ލިބުމާ ގުޅިގެން ވާހަކަ ދައްކަވަމުން ސަހާ ވިދާޅުވީ ސަރަހައްދުގެ އެންމެ ރަނގަޅު އެމްޕްލޯޔާގެ ގޮތުގައި މި އަހަރު ވެސް ބީއެމްއެލް ހޮވިގެން ދިޔުމަކީ އަޅުގަނޑުމެންނަށް ލިބޭ ވަރަށް ބޮޑު އުފަލެއް ކަމަށެވެ.\n” އޮގަނައިޒޭޝަނެއްގެ ގޮތުން، ވަޒީފާއަށް އެންމެ އެކަށޭނެ، ހުނަރުވެރި އަދި ކަސްޓަމަރުން ނަށް ޚިދުމަތް ދިނުމަށް އިސްކަންދޭ މުވައްޒަފުން ގެންގުޅުމަށް އަޅުގަނޑުމެން ވަރަށް ޚާއްސަ އިސްކަމެއް ދެން. އަދި ދެވަނަ ފަހަރަށްވެސް މި އެވޯޑް ރާއްޖެއަށް ގެނެސްދިނުމަށްޓަކައި އެޗްއާރު ޓީމުން ކޮށްފައިވާ ބުރަ މަސައްކަތަށް ޝުކުރުއަދާކުރަން.” ބޭންކުގެ ޑައިރެކްޓަރ ޕީޕަލް އެންޑް ޗޭންޖް ސަހާ ވަހީދު ވިދާޅުވިއެވެ.\nބޭންކް އޮފް މޯލްޑިވްސްއަކީ ރާއްޖޭގެ އެންމެ ބޮޑު ބޭންކުގެ އިތުރުން ދިވެހިންނަށް އެންމެ ގިނައިން ވަޒީފާ ދެމުންގެންދާ އެއް ކުންފުންޏެވެ. “އިންޓަނޭޝަނަލް ބެސްޓް ޕްރެކްޓިސް” ފުޅާ ދާއިރާއެއްގައި ދިރާސާ ކުރުމަށްފަހުން ބޭންކުން ދަނީ މުވައްޒަފުންނާ ގުޅޭ ގޮތުން އެންމެ ކުރިއަރާފައިވާ ސިޔާސަތުތައް އެކުލަވާލަމުންނެވެ.


މި ސަރވިސްގައި މަސައްކަތް ކުރާ އޮފިސަރުން ބޭނުން ކުރުމަށް އެންކަލް ބޫޓް ސަޕްލައި ކޮށްދޭނެ ފަރާތެއް ހޯދުމާއި ގުޅޭ\nސުރުޙީގައި ދަންނަވާފައިވާ މަސައްކަތް ކޮށްދޭނެ ފަރާތެއް ހޯދުމަށް ކޮށްފައިވާ ނަންބަރު:- (IUL)167-PR/167/2021/69 އިޢުލާނާއި ގުޅިގެން ބިޑް ހުށަހަޅާފައިވާ ފަރާތްތަކުގެ ތެރެއިން، ތިރީގައި ދެންނެވިފައިވާ ފަރާތާއި ހަވާލުކޮށްގެން މި މަސައްކަތް ކުރިއަށް ގެންދިއުމަށް މި ސަރވިސްގެ ބިޑް ކޮމެޓީގެ 39 ވަނަ ޖަލްސާއިން ނިންމާފައިވާކަން ޢާއްމުކޮށް އަންގާ އިޢުލާން ކުރީމެވެ.\nއިޢުލާންކުރާ ތާރީހުން ފެށިގެން ސްޓޭންޑް- ސްޓިލް މުއްދަތު ގުނަން ފެށޭނެއެވެ. މި ސްޓޭންޑް- ސްޓިލް މުއްދަތު ތެރޭގައި،\nތިޔަ ފަރާތުން ހުށަހަޅާފައިވާ ބިޑުގެ އިވެލުއޭޝަން ކުރިއަށް ގެންގޮސްފައިވާ ގޮތުގެ ތަފްސީލަށް އެދެވިދާނެއެވެ. އަދި،\nމި ބީލަން، އެހެން ފަރާތާކާއި ޙަވާލުކުރުމާމެދު އެއްވެސް ޝަކުވާއެއް ހުށަހަޅަން ބޭނުންވާނަމަ، ޝަކުވާ ހުށަހެޅޭނެއެވެ.\nމަތީގައި ދެންނެވުނު ކަންތައްތައް ކުރިއަށް ގެންދަންވާނީ ދައުލަތުގެ މާލިއްޔަތުގެ ޤަވައިދުގެ 10.53 ގައި ބަޔާންކޮށްފައިވާ ގޮތުގެ މަތިން5(ފަހެއް) ދުވަހުގެ ތެރޭގައެވެ.\n1. ބީލަން ޙަވާލު ކުރަން ނިންމާފައިވާ ފަރާތް:-\nޕްރިޒަން ކޯޕަރޭޓިވް ސޮސައިޓީ\n2. ބީލަން ހުށަހަޅާފައިވާ އެހެނިހެން ފަރާތްތައް:-\nބީލަން ކާމިޔާބު ނުވި ސަބަބު:-\nމި މަސައްކަތް ހަވާލު ކުރަން ނިންމާފައިވަނީ އަންދާސީ ހިސާބު ހުށަހަޅާފައިވާ ފަރާތްތަކުގެ ތެރެއިން އިވެލުއޭޝަންގައި އެންމެ ކުޑަ އަގު ހުށަހަޅާފައިވާ ފަރާތަށެވެ.\nލިއޯ ޓްރޭޑިންގ ޕްރައިވެޓް ލިމޓެޑް\nމޯލްޑިވްސް އެޝުއަރ ސަޕްލައި\nމ މަޢުލޫމާތު ކަރުދާހުގައި ހުށަހަޅަންޖެހޭ ތަކެތި ކަމަށް ބަޔާންކޮށްފައިވާ ހުރިހާ ތަކެތި ހުށަހަޅާފައި ނުވާތީ އިވެލުއޭޓް ނުކުރެއެވެ.\nސެކްޓް ކޮމްޕެނީ ޕްރައިވެޓް ލިމިޓެޑް\nއަންދާސީ ހިސާބު ހުށަހަޅާފައިވަނީ ސޭފްޓީ ޝޫޒްއަށް ކަމަށްވާތީ އިވެލުއޭޓް ނުކުރެއެވެ.\nތިޔަ ފަރާތުން ހުށަހަޅާފައިވާ ބިޑުގެ އިވެލުއޭޝަން ކުރިއަށް ގެންގޮސްފައިވާގޮތުގެ ތަފްޞީލް ނުވަތަ ބީލަމާއި ގުޅިގެން ޝަކުވާއެއް ހުށަހެޅުމަށް ކަނޑައެޅިފައިވާ އެންމެ ފަހު ތާރީޚަކީ 2021 ޑިސެމްބަރ 02 ވަނަ ދުވަހެވެ. މި ތާރީޚްގައި ސްޓޭންޑް-ސްޓިލް މުއްދަތު ހަމަވާނެއެވެ. ޝަކުވާ ނުވަތަ އިވެލުއޭޝަންގެ ތަފްސީލް ހޯދުމަށް އެދޭއިރު، މަސައްކަތުގެ ނަން، ބީލަންވެރިޔާގެ ނަން، ގުޅޭނެ ފޯނު ނަންބަރު އެނގޭނެހެން ތިރީގައިވާ އީ.މެއިލްއަށް، މި ސަރވިސްއަށް އެޑްރެސް ކުރުމަށްފަހު ހުށަހަޅަންވާނެއެވެ.\nއީ.މެއިލް :-[email protected]\nސެކްޝަން :-Procurement section\nފޯން ނަންބަރު :- 3026124 , 3026133\nސުންގަޑި: 02 ޑިސެންބަރު 2002 00:00


ދޮން އަލީގެ ރޮނގުދެމި މަސް | Vaahaka ދޮން އަލީގެ ރޮނގުދެމި މަސް – Vaahaka\nދޮން އަލީގެ ރޮނގުދެމި މަސް\n8k 15 0\tMay 1, 2018\nހެނދުނު ހޭލިތަނުން އަންހެނުން ވަރުގަދަ އިންޒާރެއް ދީފިއެވެ. މިއަދު މެންދުރުވުމުގެ ކުރިން މަހެއް ނުގެނެސްފިއްޔާ މައަތުން ކައްކާނެ ބަތެއް ނުހުންނާނެ ބުނެފައެވެ. ޖީބަށް ދުއިސައްތަ ރުފިޔާ ލައިގެން ނައްޓާލައިފީމެވެ. މަހެއް ނުލިބިއްޖެޔާ ހޮޓަލަކަށް ވަދެ ސައިފޮދެއް ބޮއެގެން ގެއަށް އާދެވޭ ވަރަށް ތައްޔާރުވެގެންނެއެވެ. ކިތައްމެ ރީއްޗަށް ރުފިޔާ ގެންގުޅުނަސް މުއްސައްޖެއް ނުވާނެ ބުނެފައިވާތީވެ ގޮތްގޮތަށް ފަތްޖަހާފައި ފަހަތުޖީބަށް ކޮށްޕާލައިގެން ގެއިން ނުކުތީއެވެ.\nމިސްރާބު ބެހެއްޓީ ސީދާ ސޯދިގަށް މަސްމާރުކޭޓާއި ދިމާލަށެވެ. ޗާންދަނީމަގުން ލާފައި އަސްރަފީ ބުކްސޮޕް ފިހާރަ ދޮރުމައްޗަށް އެރުނުތަނާހެން އަންހެނުން ގުޅައިފިއެވެ. އަނބިދަށުނުވާން ވެގެން ވަގުތުން ފޯނު ނަގައިފީމެއެވެ. ހަނދާން ކޮށް ރޮނގުދެމި މަހެއްގެންނާށޭ ކިޔާފައި ހަލުވިކޮން ފޯން ބާއްވައިފިއެވެ. ހޫ ކިޔާފައި ހިނގައިގަތީއެވެ. ދެފިކުރެއްގައި ހުރެގެންނެއެވެ. ރޮނގުދެމި މަސްނެތިއްޔާ ދެން ގަންނާނީ ކޮންކަހަލަ މަހެއް ބާއެ ހިތަށްއަރާ ހާލުގައި ހިނގަނިކޮން މަސްމާރުކޭޓާއި އަރާ ހަމަވެއްޖެއެވެ.\nފޯންނަގާ ޑާޓާއޮންކޮށްލާފައި ގޫގަލަށް ވަދެލައިފީމެއެވެ. ޔަގީން ކޮށްލަންވެގެންނެއެވެ. ރޮނގުދެމި މަސް ޖެހީމަ އައީ ބޮޑުސިންގާ މާޅޮސްކެޔޮގަނޑެކެވެ. ރުޅިގަދަވެގެން ހުރިގޮތަށް ފޯން އޮފުކޮށްލާފައި މަސްމާރުކޭޓަށް ވަދެފީމެއެވެ. މާރުކޭޓްގައި ރޮނގެއް ދަމާފައި ހުރިއްޔާ ހުރި މަހެއްގެ އަގު ބަލައިފީމެއެވެ. ރާގޮނޑިއަކަށް ފައިސާ ދައްކާފައި ގެއާއި ދިމާލަށް ހަލުވިކޮން މިސްރާބު ޖެހީމެއެވެ. މިވަރުން ގޫގަލަށް ވަދެގެން މަސްގަތަސް އަނބި ގޮއްޔެ ކަހާތަން ހިރުވާވެސް ނުލާނެއެވެ. އެކަމަކު އޭނައަކީ ތާއަބަދު ޔޫޓިއުބުން ކައްކައިގެން ކާން ހަދާ ފިސާރި ކަނބަލެކެވެ. އެއީ ހަމަ ހުރިގޮތަށް ހުރި ކޮޕީޕޭސްޓެކެވެ.\n"ކޮބާ މަހެއް ގަނެވޭކަމަކަށް ނުވިދޯ...އަވަހަށް އައިސްބަލަ"\nފެންކަނޑާލައިގެން ނޭ ކިޔާފައި ގުޅާފައި ފަތިވަރުތަކެއް އަމުނާލައިފިއެވެ. މި އަންހެންވެރިން ބުނެގެން ބާޒާރަށް ވެސް ދާންވި ފްލައިޓެއްގައެވެ. ހުސްގޮހޮރު ވަޔަށް ތަޅުވަމުން ގެއަށް ވަދެފީމެވެ. ގެއަށް ވަނުމާއެކު ލޮލަށް ފެނުނީ އަންހެނުން ދެއިރު ދެދަޅައަށް ގަޔާވެގެން ބަލަހައްޓަމުން ދިޔަ މަސްޓޭންކު ފެން ހުސްކޮށްލާފައި ހުއްޓައެވެ. ކުއްލިއަކަށް އަންހެނުން ކޮޓަރިން ނުކުމެ ހާދަލަސްވި މިހާރު ހުރި މަސްކޮޅުވެސް ކިރިޔާފުރާނަހުރީ، ގެނައި ރޮނގުދެމި މަސް ކޮބާއިތޯ އަޑަށްބާރުލަފައި އެހިއެވެ. އަހަރެން އަތުގައި އޮތް ކޮތަޅު އަންހެނުން އަތަށްދީފީމެވެ. ކޮތަޅު ރަނގަޅަށް ހާވާލައިފައި އަހަރެން ކުރިމައްޗަށް ޖަހައިފިއެވެ. އަހަރެން ބުނީ ރޮނގުދެމި ފަންސޫރުމަހެއް ގެނެސްދެށޭ، ޓޭންކަށް ލާންވެގެން. އެހެންވެ އަންނަންވާއިރަ ފެންގަނޑުވެސް ސާފުކޮށްލި. މިދެން ކަނޑާފައި އޮތް ރާގޮނޑިއެކޭ ކިޔާފައި އަނބި ގޮއްޔަ ސާފުދިވެހި ބަހުން ހަބޭހަށް ދީފިއެވެ.\nކެޓެގަރީ: ކުރުވާހަކަ މަޖާ ވާާހަކަ\nދޮން އަލީގެ ފަންކަލެއް May 1, 2018\nވާހަކަ ނުލާހިކު ފުރިހަމަ. ވަރަށް އޮބިޓު އިނގޭ! ?\nދޮން މޮހޮނު May 2, 2018\nހެސްކިޔާފަ އޮބިޓު ??♂\nޙަސަން May 3, 2018\nކިހާތާކު އެހެން ވާހަކަ އެއް ފެންނާނި....އުންމީދު ކުރަން އަވަސް ވާނެ ކަމަށް. މިކަހަލަ ވާހަކަ ގިނަ ގިނަ އިން ލިޔަން ވީ...ދޮން އަލީ ނެތްތަ ދޮންއަލީގެ އަޑުން ވާހަކަ އެއް ...އެއީ ވަރަށް ތަފާތު މަޖާއަޑެއް.... ...ދޮން އަލީގެ ވައިބަ ފޭނެއް މީ ....\nWho March 9, 2019\nShaaaaaaaaaaaizafashna July 21, 2019\nVa,rah reethi and intresting vaahaka eh\nDhon ali ge bodu fan January 11, 2020\nGood nice story\nދޮން އަލީ ގެ ދަރި February 3, 2020\nSomeone but no one April 13, 2020\nފައްކަލުގެ ފަންކަލެއް April 30, 2020\nޔoު July 28, 2020\nވަރަށް ރީތި މާޝާﷲ 🤩\nނައިފަރު..⭕ August 10, 2020\nލޮލް..😂😂 ޕެންސިލް ފިޝް..އަނބި ގޮއްޔެ އަހަރުންގެ ގެއަށް އޭނަގެ ފިރި ފޮނުވިނަމަ...ހުވާމިބުނީ..😂😂މަޖާ ވާހަކަ..!😉\nސޮރީ..! ލޮލް..😂😂 ޕެންސިލް ފިޝް..އަނބި ގޮއްޔެ އަހަރުންގެ ގެއަށް އޭނަގެ ފިރި ފޮނުވިނަމަ...ހުވޭމިބުނީ..😂😂މަޖާ ވާހަކަ..!😉


Memberun Neren Sifain Nugennaanan: Nasheed – Iru\nތުނބުޅި ބަހައްޓާފައި ތިބޭ އެންމެންނަކީ ހައްދުފަހަނައަޅާފައިވާ ބައެއްކަމަށް ދެކިގެންނުވާނެ: މަހްލޫފް\nކޮވިޑްއާއި ގުޅިގެން ފުލުހުންގެ އޮޕަރޭޝަން ލެވެލް މަތިކޮށްފި\nމެމްބަރުން ނެރެން ސިފައިން ނުގެންނާނަން: ނަޝީދު\nރައްޔިތުންގެ މަޖިލީހުގެ ތަޅުމުން މެންބަރަކު ނެރެން ޖެހިއްޖެ ހާލަތުގައި އެކަން ކުރުމަށް މަޖިލީހުގެ ތަޅުމަށް ސިފައިން ގެންނާން ޖެހޭނެ ކަމަށް ގަބޫލުފުޅު ނުކުރައްވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nމަޖިލިހުގައި ނޫސްވެރިންނާ ބައްދަލުކުރައްވައި ނަޝީދު ވިދާޅުވީ ސިފައިން މަޖިލިސް ކުރާ މާލަމަށް ވައްދައިގެން ކަންކަން ކުރެއްވުމުގެ ވިސްނުމެއް ނެތް ކަމަށާއި މެމްބަރުންނަށް އެކަން ކުރެއްވޭނެ ކަމަށް ގަބޫލު ކުރައްވާ ކަމަށެވެ.\nނަޝީދު ވިދާޅުވީ އެއްވެސް ގޮތަކަށް މަޖިލީހަށް ސިފައިން ވަންނަން ނޭދޭކަމަށާއި އެގޮތަށް އެކަން ވާނަމަ އެއީ ވަރަށް ދެރަ ކަމެއް ކަމަށެވެ.\n“އެއީ ދެން ވަރަށް ބޮޑު ފެއިލިއައަކަށް ވާނީ މަޖިލީހުގެ ރައީސަކަށް މިތަނަށް ބަރު ހަތިޔާރާ އެކީގަ ސިފައިން ވަންނަން ޖެހުން. މިހެން ދަންނަވާއިރުވެސް އަޅުގަނޑު ދަންނަވާނަން މާދަމާވެސް ހަމަ އަޅުގަނޑުމެންނަށް މިކަން ކުރާން ޖެހިދާނެ އެނގޭތޯ.” ނަޝީދު ވިދާޅުވިއެވެ.


56 Vana Minivandhuvas; Hageegathugaives Dhivaehinnakee MInivan Bayeh 56 ވަނަ މިނިވަންދުވަސް: ހަޤީޤަތުގައިވެސް ދިވެހިންނަކީ މިނިވަން ބައެއް – Huvadhoo News 56 Vana Minivandhuvas; Hageegathugaives Dhivaehinnakee MInivan Bayeh Huvadhoo News\n56 ވަނަ މިނިވަންދުވަސް: ހަޤީޤަތުގައިވެސް ދިވެހިންނަކީ މިނިވަން ބައެއް\nމިނިވަން ދުވަހުގެ ގޮތުގައި އަޅުގަނޑުމެން ފާހަގަކުރަމުން އަންނަނީ، 1887 ވަނަ އަހަރު ޑިސެމްބަރުން، 1965 ވަނަ އަހަރުގެޖުލައި މަހުގެ 26 ވަނަ ދުވަހާއި ހަމަޔަށް އިނގިރޭސީންގެ ހިމާޔަތުގެ ދަށުގައި ދިވެހިރާއްޖެ އޮތުމަށްފަހު، ފުރިހަމަ ސިޔާސީ މިނިވަންކަން ލިބުނު ދުވަހެވެ. މިގޮތުން މިއަދު އަޅުގަނޑުމެން ފާހަގަ މިކުރަނީ ދިވެހިރާއްޖާގެ 56 ވަނަ ފަޚުރުވެރި މިނިވަންދުވަހެވެ.\nދިވެހިރާއްޖެއަކީ ޒަމާނުއްސުރެ، އަޅުވެތިކަމަށް ނަފްރަތުކުރާ، މިނިވަންކަމަށް ލޯބިކުރާ ރައްޔިތުންތަކެއް ދިރިއުޅެމުން އަންނަ ޤައުމެކެވެ. މިއަދުގެ ހާލަތަށް ބެލިކަމުގައި ވިޔަސް މިބަހާއި ދެބަސްވާނެ އެއްވެސް ފަރާތެއް ނުހުންނާނެއެވެ. “މިނިވަންކަން” މިބަހަކީ ތަފާތު ގޮތްގޮތަށް މާނަކުރާ، އަދި ތަފާތު ހަލާތްތަކާއި ގުޅުވައިގެން އަސްލު މާނަ އޮޅޭގޮތަށް މިފަހަކަށް އައިސް ދިވެހިންގެ ތެރޭގައި ބޭނުން ކުރެވޭ ލަފްޒެކެވެ. މިލިޔުމުގައި ބޮޑަށް އަލިއަޅުވާލެވިފައިވާނީ، އަހަރަމެންގެ ތެރެއަށް ތަޢާރަފުވެފައިވާ ތަފާތު ވައްތަރުގެ މިނިވަންކަމާއި ގުޅޭގޮތުންނެވެ.\nޚީޔާލު ފާޅުކުރުމުގެ މިނިވަންކަމަކީ އެއަށް ގިނަބަޔަކު ވަކާލާތު ކުރާ އެއްޗެކެވެ. ބައެއް ބޭފުޅޫން ޤަބޫލުކުރާގޮތުގައި ބުނަން ބޭނުން ކޮންމެ އެއްޗެއް އެއްވެސް ބިރަކާއި ނުލައި ބުނުމުގެ މިނިވަންކަން ކޮންމެހެން އޮންނަން ޖެހެއެވެ. ރައީސެއް، މެނޭޖަރެއް، ޕިޔޯނެއް، ސަރުދާރެއް ނުވިތާކަށް ކަތީބެއް ކިޔާނެކަމެއް ނެތެވެ. ބަހުގެ މިނިވަންކަން އެއްވެސް މިންގަނޑެއްގައި ހިފެހެއްޓުމެއް ނެތި ޚިޔާލުފާޅުކުރުމުގެ މިނިވަންކަން ލިބިފައި ވުމުގެ ނަތީއްޖާއެއްގެ ގޮތުން، ބޮޑެއް، ކުޑައެއް، ވެރިޔެއް، ގެރިއެއް ބެލުމެއް ނެތި ދުލުން ބޭރުކުރަން ބޭނުން ކޮންމެ އެއްޗެއް މިހާރު ދިވެހިންނަށް މިނިވަންކަމާއެކު ބުނެވެއެވެ. މިމުޖުތަމަޢުގެ ކޮންމެ3މީހެއްގެ ތެރެއިން2މީހަކީ ސިޔާސީ މީހެކެވެ. ކޮންމެވެސް ސިޔާސީ ލޭބަލެއް ނުޖެހޭ، ކޮންމެވެސް ސިޔާސީ ފިކުރަކަށް ބޯނުލަނބާ މީހަކު މަދެވެ. އެމީހަކު ޤަބޫލުކުރާ ފިކުރެއް ކުރިއަރުވަން ނުދެއްކޭނެ ވާހަކައެއް ނޯވެއެވެ.\nބޭނުން ގޮތަކަށް އުޅުމުގެ މިނިވަންކަން:\nގިނަބަޔަކު ޤަބޫލުކުރާގޮތުގައި ހަޤީޤީ މިނިވަންކަމަކީ ބޭނުން ގޮތަކަށް އުޅުމުގެ ފުރުޞަތު އޮތުމެވެ. ބޭނުން ކަހަލަ ހެދުމެއް އަޅައިގެން ބޭނުން ގޮތަކަށް އުޅުމުގެ މިނިވަންކަން އޮންނަން ޖެހޭކަމަށް ގިނަ ބަޔަކު ޤަބޫލުކުރެއެވެ. އަދި މިއީ ފެޝަން ގޮތުގައި ބައެއް ބޭފުޅުން ދެކެއެވެ. އަންހެނުން ފިރިހެން ހެދުމެއް އެޅުން ނުވަތަ ފިރިހެނުން އަންހެނުން ހެދުން އެޅުމަކީ މައްސަލައެއް ނޫންކަމަށް މިމުޖުތަމަޢުގެ ބައެއް ފަރާތްތަކުން ވަކާލާތު ކުރެއެވެ. އަދި މިއީ ވެސް އެމީހެއްގެ އިޚްތިޔާރުގައި އޮންނަންޖެހޭ، މިނިވަން ކަމެއްގެ ގޮތުގައި ބައެއް ފަރާތްތަކުން ދެކެއެވެ. މިބާވަތުގެ މިނިވަންކަންވެސް، އިންތިހާއަށް ފުޅާވެގެން ގޮސް، ދިވެހިންގެ ނަމުގައި ތިބެ، ލާން ބޭނުންކުރާ ޖިންސު ބަދަލުކުރާހާ ފަސޭހައިން ބޭނުން މީހަކަށް ޖިންސު ބަދަލުކުރުމުގެ މިނިވަންކަންވެސް ދިވެހިންނަށް ލިބިއްޖެއެވެ.\nތަފާތު ދީނީ ފިކުރު އިމެއްނެތި ހާމަކުރުމުގެ މިނިވަންކަން:\nދިވެހިރާއްޖެގެ ޤާނޫނު އަސާސީގައި ކަޅާއި ހުދުން ލިޔެފައިވާ 100 އިންސައްތަ މުސްލިމުން ދިރިއުޅޭ ޤައުމަކަށް ދިވެހިރާއްޖެ ވުން. އެއްވެސް ފަނޑުކަމެއް ނެތި ފޮތުގައި ރީތިކޮށް ލިޔެވިފައި ފްރޭމްކުރެވިފައި އެބައޮތެވެ. ނަމަވެސް މި ރޮނގުންވެސް މިއަދު ދިވެހިންނަށް ވަރަށްބޮޑު މިނިވަންކަމެއް ލިބިއްޖެއެވެ. ތަފާތު ދީނީ ފިކުރު އިމެއްނެތި ހާމަކުރުން މި ކުޑަ ދިވެހި މުޖުތަމަޢުގައިވެސް ނެތޭ ނުބުނެވޭނެއެވެ. ތަފާތު ޑޮކިއުމެންޓްރީތައް ހަދައި، ދިވެހި ބަހުން އަޑުއަޅައި، ތަފާތު ދީނީ ފިކުރުތަށް ފާޅުގައި ސޯޝަލް މީޑިޔާގައި ފެތުރުމުގެ މިނިވަންކަންވެސް ލިބިފައިވާފަދަ އިޙްސާސެއް ކުރެވެއެވެ.\nބިރަކާއި ނުލައި މަޖާކުރުމުގެ މިނިވަންކަން\nއީދުފަދަ އިސްލާމް ދީނުގެ އުފާ ފާޅުކުރުމުގެ މުނާސަބަތުތަކުގައި ހުޅަނގުގެ ތަފާތު ގޮތްތަކާއި، ތަފާތު ސަޤާފަތްތަކުން ފެންނަ ކަންކަން ދިވެހިންގެ ތެރެއަށް ތަޢާރަފް ކުރުމުގެ މިނިވަންކަންވެސް ދިވެހިންނަށް ލިބިފައިވެއެވެ. ސަޤާފަތޭ ކިޔައިގެން އީދު ފަދަ އުފާ ފާޅުކުރާ މުނާސަބަތްތަކުގައި، އަންހެނުންނާއި ފިރިހެނުން މަސްހުނިވެ، އިންޑިޔާގެ ހިންދޫން ކުލަޖަހައިގެން ފާހަގާކުރާ ހޯލީ ފަދަ ކަންކަންވެސް މިނިވަންކަމާއެކު ތަފާތު ނަންނަމުގައި ރާއްޖޭގައި ފާހަގަ ކުރެވެއެވެ. އިންޑިއާގެ ހިންދީ ސިރީޒް ތަކުން ކައިވެނި ހަފްލާތަކުގައި ގެނެސްދޭ “މެހެންދީ” ނުވަތަ ހީނާފަތް އެޅުވުމުގެ ރަސްމިއްޔާތުގައި ކައިވެނިކުރާ ދެ އާއިލާގެ ފަރާތުން އެއްވެ ނަށާ ނެށުންތައްވެސް ދިވެހި ކައިވެނިތަކުން ވަނީ ފެންނަން ފަށާފައެވެ.\nސޯޝަލް މީޑިޔާގައި ބޭނުން ކޮންޓެންޓެއް ހިއްސާކުރުމުގެ މިނިވަންކަން\nސޯޝަލް މީޑިޔާގައި، ތަފާތު ޕޯސްތަކަށް ފޮޓޯ އާއި ވީޑިއޯ ނަގާފައި ލަމުން އަންނަ ދިވެހިން މަދެއް ނޫނެވެ. މިއީވެސް ލިބިފައިވާ ވަރަށް ބޮޑު މިނިވަންކަމެއްގެ ގޮތުގައި ގިނަބަޔަކު ދެކެއެވެ. ހަށިގަނޑުގެ ވަނާތަކާއި، ބައްޓަން ފެންނަހެން ފޮޓޯ ނަގައި، އަމިއްލަ ރީތި ސިފަ ދެއްކުމަށް ގިނަ ޒުވާނުން ލޯބިކުރެއެވެ. އިންސްޓަގްރަމްގައި މިލިޔަނުން ފޮލޯވާސް ލިބިފައިވާ ދިވެހި ސެލިބްރިޓީން ދިވެހިރާއްޖޭގައި އުޅެއެވެ. އެމީހަކު ބޭނުން ގޮތަކަށް ތަފާތު ނިވާކަން ކުޑަ ހެދުން ލައިގެން ބަރަހަނާ ހާލުގައި ހުންނަ ފޮޓޯ އާއި ވީޑިއޯ ސޯޝަލް މީޑިޔާގައި ހިއްސާކުރުމުގެ މިނިވަންކަންވެސް ލިބިގެންވާ ފަދައެވެ. ގިނަ ބަޔަކު، މިފަދަ ފޮޓޯ އާއި ވީޑިއޯ އަށް ލައިކް ދީ ޝެއަރކޮށް، މިފަދަ ފަރާތްތަށް ބޮޑެތި، މަޝްހޫރު ސެލެބްރިޓީންނަށް ހަދާފައި ވެއެވެ.\nކުރުގޮތަކަށް ބަލާލާއިރު، މިއީ ދިވެހިންނަށް ލިބިފައިވާ ތަފާތު އާވައްތަރުގެ މިނިވަންކަމެވެ. ހަޤީޤަތުގައިވެސް ދިވެހިންނަކީ މިނިވަން ބަޔެކެވެ. ނަމަވެސް ޚިޔާލުފާޅުކުރުމުގެ މިނިވަންކަމުގެވެސް ހުދޫދެއް އޮންނަން ޖެހެއެވެ. އެހެންމީހެއްގެ އަބުރަށް އަރައިގަނެ، އެހެން މީހެއްގެ އިންސާނީ ކަރާމާތަށް އެރޭ ހިސާބުން ޚިޔާލު ފާޅުކުރުމުގެ މިނިވަންކަމެއް އޮންނާކަށް ނުޖެހެއެވެ. ދިވެހިންގެ ނަމުގައި، އިސްލާމުންގެ ގޮތުގައި ތިބެ، ދީނުގައި ކަނޑައެޅިގެން ހަރާމް ކުރައްވާފައިވާ ފާޚިޝް ޢަމަލުތަކާއި މުންކަރާތްތަކަށް އަރައިގަންނަ ފަރާތަށް ހުއްޓުވުމެއް ނެތި ފާޅުގައި އެފަދަ ވާހަކަ ދައްކައި އިޝްތިހާރު ކުރުމަށް ފުރުޞަތު ލިބިފައިވާކަމީ، މިދިވެހި މުޖުތަމަޢުން މިއަދު ފެންނަ ލަދުވެތި މަންޒަރެކެވެ. މިއީވެސް މިނިވަންކަމޭ ބުނެވިދާނެތޯއެވެ؟. ތަފާތު ދީނުގެ ފިކުރުތައް މީސް މީޑިޔާގައި ފުޅާ ދާއިރާއެއްގައި ދިވެހިބަހުން ފަތުރާއިރުވެސް، އެފަދަ ޕޭޖްތައް ބްލޮކް ނުކުރެވެއެވެ. މިއީވެސް މިނިވަންކަމުގެ ބައެއްތޯ ސުވާލު އުފެދެއެވެ.\nތަފާތު ދީންތަކުގެ އާދަތަކާއި، އަދި ހުޅަނގުގެ ގޮތްތައް ދިވެހި ސަޤާފަތާއި މަސްހުނިކޮށް، ދިވެހިންގެ ޒަމާންވީ ރިވެތި އާދަކާދަ ނެތި ގެއްލިގެންދާއިރުވެސް، މިނިވަންކަމޭ ކިޔައިގެން މަންޒަރު ބަލަން ތިބެން ވީހެއްޔެވެ؟ ސޯޝަލް މިޑިޔާގައި ދިވެހިން ނިވާކަންކުޑަ ހެދުން ލައިގެން ހިތުހުރި ގޮތަކަށް ފޮޓޯ އަދި ވީޑިއޯ ހިއްސާކުރުމަށް ދޫކޮށް، ބޮޑެތި ސެލިބްރިޓީންނަށް އެފަދަ ފަރާތްތަށް ހެދުމަކީ ހަޤީޤަތުގައިވެސް މިނިވަންކަން ބާވައެވެ؟\nހަޤީޤަތުގައިވެސް ދިވެހިންނަކީ މިނިވަން ބަޔެކެވެ. މިތާގައި ބަޔާންކުރެވުނު ތަފާތު ވައްތަރުގެ މިނިވަންކަމަށްވުރެ، އަޅުވެތިކަންވެސް މާރަނގަޅެވެ. އިސްލާމީ ގިޔުގަނޑުގެ ތެރެއަށް އުޅުމާއި ގުޅުން ބައްޓަން ކުރުމަށް ބާރުއަޅާ، އަޅުވެތިކަމެއް ވެސް މިފަދަ މިނިވަންކަމަކަށް ވުރެ ރަނގަޅެވެ. މިއަދު އަހަރަމެން ދިވެހިންގެ ހާލަކީ، މިނިވަންކަމުގެ މާނަވެސް، އަހަރަމެންނަށް ނޭނގޭ ފަދައެވެ. ސަރުކާރުންނާއި ކަމާބެހޭ ފަރާތްތަކުން، މިފަދަ މިނިވަންކަމުގެ ނަމުގައި ހިންގޭ ފާޚިޝް އަމަލުތަކާއި މުންކަރާތްތަށް ހުއްޓުވުމަކީ މިއަދު ކުރަންޖެހޭ ކަމެކެވެ. މިނިވަންކަމުގެ ނަމުގައި އަހަރަމެންގެ ސަޤާފާތާއި، މާތްވެގެންވާ އިސްލާމް ދީން އަހަރަމެންނަށް ދަސްކޮށްދީފައިވާ ރިވެތި އަޚުލާޤު ނަގާނުލާށެވެ.


Ehves Eche Nulevey Mi Aiy Dhabaha Ethah Baeh Ge Faadu Kiyun - Vaguthu\nއަތް ދަބަހަކީ އަންހެންވެރިންނަށް ވަރަށް ހާއްސަ އެއްޗެކެވެ. ތަފާތު ބުރޭންޑުތަކުގެ އެކި ކުލަކުލައިގެ އަތް ދަބަހަށް އަންހެންވެރިންގެ ހިތުގައި އޮންނަ ލޯބި ދައްކުވައިދެނީ ގިނަ މީހުންގެ އަތުގައި އެތައް ދަބަސް ތަކެއް ހުންނާތީއެވެ. ދަބަހުގެ ބުރޭންޑްތަކާއި ކުލައިގެ އިތުރަށް ތަފާތު ޑިޒައިންތަކުގެ ދަބަސް ވެސް ހުރެއެވެ.\nގޮނޑިއެއްހެން ހުންނަ އަތް ދަބަހެއް ޓްވިޓާގައި ހިއްސާކޮށް ލެކްސީ ބުރައުންގެ ނަމުގައި ޓުވިޓާ އެކައުންޓެއް ހިންގާ ލެކްސީ ބުނެފައިވަނީ އޭނާ އެންމެ ކުރާހިތްވާ ކަމަކީ އާދަޔާ ޚިލާފު ތަކެތި ހޯދައިގެން އޮންލައިން ޖުވެލަރީ ޝޮޕެއް ކަމުގައިވާ ނޯޑްސްޓްރޯމްގައި ވިއްކުން ކަމަށެވެ. އަދި މި ގޮޑި އަތް ދަބަހަކީ މިހާތަނަށް އޭނާއަށް ފެނުނު އެންމެ އާދަޔާ ޚިލާފު އެތިކަމަށް ވެސް ބުނެފައިވެއެވެ.\nމި ދަބަހަކީ ފަތްޖަހާލެވޭ ގޮތަށް ހުންނަ ކުޑަ ގޮނޑިއެއްހެން ހުންނަ ދަބަހެކެވެ. މި ވެބްސައިޓުގައި މި ދަބަހުގެ އަގަކީ 895 ޑޮލަރެވެ. އަދި މި ދަބަހަކީ އެއްވެސް އެއްޗެއް ނުލެވޭ ދަބަހެކެވެ. މި ދަބަހަކީ ނިއުޔޯކުގެ ފެޝަން ވީކެއްގައި ދައްކައިލެވުނު ދަބަހެކެވެ.\nލެކްސީގެ މި ޓުވިޓާއަށް އެތައް ބަޔަކު ދަނީ ކޮމެންޓްކޮށް އަދި ރީޓުވީޓު ކުރަމުންނެވެ. މީގެއިތުރަށް މިއާއި ގުޅޭ މީމްސްތައް ވެސް މިހާރު ދަނީ ދައުރުވަމުންނެވެ. ގޮނޑީގެ ބަދަލުގައި މަތިންދާ ބޯޓުގެ އަތް ދަބަސް ލާފައިވާ މީމްސްތައް ވެސް ވަރަށް ގިނައެވެ.\nމި އަތް ދަބަހާއި ބެހޭގޮތުން އެތައް ބަޔަކު ރުޅިއައިސްގެން ކޮމެންޓު ކޮށްފައިވާއިރު ބައެއް މީހުން ވަނީ މިކަން މަޖަލަކަށް ހަދައިގެން ވާހަކަދައްކައިފައެވެ.\nއޭޕްރީލް 29, 2021 05:31\nތިޔަ އީ އަތްދަބަހެ އް ނޫނެވެ. އެންމެ ޞަރީޚަ ޢިބާރާތުން ބުނަންޏާ ބުނާނީ ތިޔަ އީ ދެ އްއްކުމަށް އެހެންޏާ އިއއ އްވުމަށް (މަޝްހޫރުވުމަށް ނޫނީ އިސްތިހާރުކުރުމަށް) ނޫނީ ކޮންމެސް އެހެންގޮތަކުން އަމި އްލަ ފަ އިދާގަނޑެ އް ހޯދަން ކުޅަ ކަމެކެވެ.\nއެންމެ ހަޤީޤަތާ އެއއ އްގޮތް تعليق އަކީ މިީ ކަމުގާ ހީކުރަން...


Ras Online - އައްޑޫގެ ތަރައްގީއަށް ހުރަސް ނާޅުއްވާ؟\nއައްޑޫގެ ތަރައްގީއަށް ހުރަސް ނާޅުއްވާ؟\nޒުހައިރު 30 މޭ 2021 - 19:47\nއައްޑޫ ސިޓީގެ ތަރައްގީގެ ވާހަކަ މިހާރު އަނެއްކާވެސް މާބަރަށް މިދެއްކެން ފެށީ އިންޑިއާގެ ކޮންސިއުލޭޓް އޮފީހެއް އައްޑޫގައި ގާއިމު ކުރުމަށް އިންޑިޔާ ސަރުކާރުން ނިންމި ހިސާބުންނެވެ. އެއްބަޔަކަށް ތަރައްގީއަކީ ކޮންސިލޭޓް އޮފީހެވެ. އަނެއް ބަޔަކަށް ކޮންސިއުލޭޓް އޮފީސް މިވަނީ މިލިޓަރީ ދަންތުރައަކަށެވެ. ކޮންމެއަކަސް އައްޑޫގެ އިގްތިސާދީ މަގުޗާޓު ބައްޓަންވާން ޖެހޭނީ އައްޑޫ މީހުންބޭނުންވާ ގޮތަށެވެ. ސުވާލަކީ އެގޮތަށް ވާނެތޯއެވެ؟\nއިންޑިއާ ކޮންސިއުލޭޓް އޮފީހެއް އައްޑޫގައި ގާއިމު ކުރާވާހަކައަކީ ހަގީގަތުގައިވެސް ވަރަށް ހައްސާސު ވާހަކައެކެވެ. މީގެ ސަބަބުން އައްޑޫ ރައްޔިތުންގެ އިޙްސާސް ތަކާއި ކުޅެލާ ޖަޒުބާތުތައް ހިލުވާލާފައިވާކަން އެނގެނީ މީސްމީޑިއާއަށް ބަލައިލުމުންނެވެ. އެއްބަޔަކަށް ކޮންސިއުލޭޓް އޮފީހެއް ގާއިމު ކުރުމަކީ ވަރަށް މުހިއްމު ކަމަކަށްވާއިރު އެއީ އައްޑޫގެ ތަރައްގީއާއި ގުޅިފައިވާ ކަމެކެވެ. އެބައިގެ ގިނަ މީހުންނަކީ ސަރުކާރު ފަޅީގެ މީހުންކަމީ ހަގީގަތެވެ. އަނެއް ބަޔަކަށް އެކަމުގައި ފެންނަނީ ބިރުވެރި ކަމަކެވެ. ނާމާން ކަމެވެ. މިލިޓަރީގެ ބިރުވެރިކަމާއިއެކު ކަޝްމީރުމީހުން އުޅެންޖެހިފައިވާ ޙާލެވެ. ނުވަތަ ލަކްޝަދީބަށް ހިންދެމިލާނެ ފުރުސަތެއް އިންޑިއާ ސަރުކާރުން ފަހިކޮށް ނުދީ އެމީހުން ގަނަތެޅޭ މަންޒަރެވެ. މިދެ ހާލަތަކީވެސް ފެންނާން އޮތް ހަގީގީ ދެހާލެތެވެ. ތޯތޯވާހަކައެއް ނޫނެވެ.\nކޮންމެ ގައުމަކުންވެސް އަނެއް ގައުމެއްގައި ކޮންސިއުލޭޓް އޮފީހެއް ގާއިމު ކުރާނީ އޭގެ ބޭނުން ޖެހިގެންނެވެ. ސުވާލަކީ އައްޑޫ ސިޓީގައި އެފަދަ ކޮންސިއުލޭޓް އޮފީހެއް މިހާރު ގާއިމު ކުރުމުގެ ބޭނުމެއް އެއްވެސް ވަރަކަށް އެބަތޮތްތޯއެވެ؟ މިފަދަ އޮފީހެއްގެ ފުރަތަމަ ބޭނުން ގުޅިފައި އޮންނާނީ ކޮންސިއުލޭޓް އޮފީސް ހުޅުވަން ބޭނުންވާ ގައުމުގެ ގިނަ އަދަދެއްގެ ރައްޔިތުން ކޮންސިއުލޭޓް ހުޅުވޭ ރަށުގައި ނުވަތަ ސިޓީގައި ދިރިއުޅޭ ނަމައެވެ. އައްޑޫ ސިޓީގައި އިންޑިއާ ރައްޔިތުންގެ ނިސްބަތް ވަރަށް މަދެވެ. ގިނައީ ޓީޗަރުންނާއި އަދި ކޮންމެވެސް ވަރަކަށް ޑޮކްޓރުންނެވެ. ހަމަޔަގީނުންވެސް 200 މީހުން ހަމަ ނުވާނެއެވެ. އިންޑިއާ މީހުންނަށް ވުރެން ބަންގްލަދޭޝް ރައްޔިތުން އައްޑޫގައި ބޮޑުތަނުން ގިނައެވެ.\nދެން އަޅުގަނޑުމެން މިދައްކާ ވާހަކައަކީ އިންޑިއާގެ ޓްރިވަންޑްރަމްގައިވެސް ރާއްޖޭގެ ކޮންސިއުލޭޓް އޮފީހެއް ހުންނަވާހަކައެވެ. އެއޮފީހުގެ މުހިއްމުކަން ހަގީގަތުގައިވެސް ރާއްޖޭގެ ރައްޔިތުންނަށް ވަރަށް ބޮޑެވެ. ސަބަބަކީ ރާއްޖޭގެ ވަރަށް ގިނަ ރައްޔިތުން އެތަނަށް އެކިކަންކަމުގައި ދާންޖެހުމެވެ. އެތަނަށް ވަގުތީ ގޮތުން ދިރިއުޅުން ބަދަލުކޮށްގެން އުޅޭދިވެހިންވެސް ވަރަށް ގިނައެވެ. ރާއްޖޭގެ ފަރާތުން އެތަނުގައި ކޮންސިއުލޭޓް އޮފީހެއް ގާއިމު ކުރީ ދިވެހިންނަށް ޚިދުމަތް ދިނުމަށެވެ. އޭގެ މުހިންމު ކަމާއި ބޭނުންތެރިކަން ނޭނގޭ ދިވެއްސަކު މަދުވާނެއެވެ. އެތަނުގެ މާބޮޑު މުހިންމު ކަމެއް އިންޑިއާ ރައްޔިތުންނަކަށް ހަމަޔަގީނުންވެސް އަދި ނެތެވެ. އިންޑިއާގެ ކޮންމެ ރައްޔިތަކަށްވެސް ރާއްޖެއަންނަން އެޑްވާންސް ވިސާ ނަގާކަށް ނުޖެހެއެވެ.\nހަގީގަތަކީ އާއްމު ޙާލަތުގައި ދިވެހިންވެސް އިންޑިއާއަށް ދާކަށް ވިސާ ނަގާކަށް ނުޖެހެއެވެ. އޮން އެރައިވަލް ވިސާ ލިބެއެވެ. ނަމަވެސް ކޮވިޑް-19ގެ މިހާލަތުގައި އިންޑިއާއަށްވެސް ދާން ދިވެހިން ވިސާނަގަން އެބަޖެހެއެވެ. މިޒަމާނުގައި ގައުމުތަކުން އޮންލައިންކޮށްވެސް ނުވަތަ އީވިސާ އެބަދޫކުރެއެވެ. އެއީ މިޒަމާނުގައި އެހާ އުނދަގޫ ކަމެއްނޫނެވެ. އިންޑިއާއަކީ ރާއްޖޭގެ ރައްޔިތުންނަށް އެހާ އޯގާތެރި ބައެއްނަމަ، އޮންލައިން ވިސާގެ އިންތިޒާމު ހަމަޖެއްސުމަކީ އިންޑިއާފަދަ ގައުމަކަށް ހަމަ ސުމެއްގެ ކަމަކެވެ. މިހާރުވެސް އިންޑިއާއިން އީވިސާގެ ޚިދުމަތް ވަރަށް ގިނަގައުމުތަކަށް ދެއެވެ. ނަމަވެސް ދިވެހިން އިންޑިއާ އެންބަސީ އޮފީހުގެ ފާރު ބުޑުގައި ކިއުޖެހިގެން، ވިސާނުލިބިގެން އެތައް ދުވަހަކު ތިބެން އެބަޖެހެއެވެ. އެއީ ހަމަ ދިވެހިންނަށް އޯގާތެރިވީމަ ވާގޮތެއް ތޯއެވެ؟ އެއީ ހަގީގަތުގައި މިޒަމާނުގައި އެކަން ކުރަން ޖެހޭ ގޮތެއް ކަމަށް އެއްވެސް ބަޔަކު ގަބޫލެއް ނުކުރާނެއެވެ.\nއިންޑިއާގެ ކޮންސިއުލޭޓް އޮފީހެއް އައްޑޫ ސިޓީގައި ހުޅުވިނަމަވެސް އޭގެ ޚިދުމަތް ހޯދަން ބޭނުންވާ އެހާ ގިނަ އިންޑިއާ ރައްޔިތުން ހަމަ ޔަގީނުންވެސް އައްޑޫގައި ނެތެވެ. ގިނަ މީހުންނަނީ ސަރުކާރުގެ ވަޒީފާތަކަށް ގެނެސްފައި ތިބި ވޯކްވިސާ މީހުންނެވެ. އެހެނިހެން ކަންކަމުގައި އައްޑޫގައި ދިރިއުޅޭ އިންޑިއާމީހުން ވަރަށް މަދެވެ. ދެން އުޅުނަސް އުޅޭނީ ދިވެހިންނާއި ކައިވެނިކޮށްގެން އުޅޭ އިންޑިއާ މީހުންނެވެ. އެމީހުންގެ އަދަދުވެސް ހަމަޔަގީނުންވެސް އައްޑޫ ސިޓީގައި5އަށްވުރެ ގިނަ ނުވާނެއެވެ.\nގައުމެއްގައި ކޮންސިއުލޭޓް އޮފީހެއް ހުޅުވުމުގެ ދެވަނަ ބޭނުމަކަށް އޮންނާނީ އެތަނެއްގައި އެގައުމުގެ ގިނަ ބަޔަކު އުޅެން ނުވަތަ ވަޒަންވެރި ކުރުވަން މުސްތަގުބަލުގައި ހަމަޖެހިފައިވާ ނަމައެވެ. އެފަދަ ކަމަކަށް ތައްޔާރުވާނަމަ އެއީ ހަގީގަތުގައިވެސް ބިރުވެރި ސިގްނަލެކެވެ. ސަބަބަކީ މިދުވަސް ކޮޅަކީ އިންޑިއާގެ މިލިޓަރީއެއް އައްޑޫގައި ގާއިމު ކުރާވާހަކަ ދައްކާ ދުވަސްކޮޅަކަށް ވާތީއެވެ. މިލިޓަރީ މީހުން އެތަނެއްގައި ގިނަވުމަކީ އެއީ ތަރައްގީއަށް އެޅޭނެ ހުރަހެކެވެ. އައްޑޫގެ ސިޔާސީ އިސްވެރިން އެކަމަކީ އައްޑޫގެ ތަރައްގީއާއި ގުޅިފައިވާ ކަމެކޭ ބުންޏަސް އެއީ އޭގެ ނަތީޖާ ރަނގަޅު ނުވާނެ ކަމެއް ކަމަށް ގިނަބަޔަކު ގަބޫލު ކުރެއެވެ. ކޮންމެ ފަހަރަކުވެސް އައްޑޫ ރައްޔިތުން އުއްމީދާއެކު ހޮވާ ބޭފުޅުން މިވަނީ ހަމަ ގަމާރުންނަށްތޯއެވެ؟ ނުވަތަ އައްޑޫ ރައްޔިތުން ގަމާރީތޯއެވެ؟ އެވާހަކަ އިހަށް ބާއްވާށެވެ.\nވަރަށްފަހުން އިންޑިއާއެކު ދިވެހިސަރުކާރުންވަނީ އައްޑޫގެ ތަރައްގީއަށް 800 މިލިއަން ޑޮލަރުގެ ލައިންއޮފް ކްރެޑިޓް އެއްބަސްވުމެއްގައި އެކްޒިމް ބޭބްކާއެކު ސޮއިކޮށްފަ އެވެ. މި އެއްބަސް ވުމުގައި ދިވެހި ސަރުކާރުގެ ފަރާތުން ސޮއިކޮށްފައިވަނީ ޕްލޭނިން އެންޑް ހައުސިން މިނިސްޓްރީގެ ޑައިރެކްޓަރ ޖެނެރެލް ޝާނާ ފާރޫގެވެ. އެގްޒިމް ބޭންކް ނުވަތަ އިންޑިއާގެ ފަރާތުން ސޮއިކޮށްފައިވަނީ އެބޭންކުގެ ޗީފް ޖެނެރަލް މެނޭޖަރ ޝްރީ ގައުރޯވް ސިންގް ބަންޑާރީއެވެ.\nމިހާތަނަށް މިއެއްބަސް ވުމުގައި ލިޔެފައިވާ ޝަރުތުތަކެއް އެއްވެސް ފަރާތަކަށް ނޭނގެއެވެ. މިދަނޑިވަޅުގައި ކޮންސިއުލޭޓް އޮފީހެއް އައްޑޫސިޓީގައި މިހަދަނީ މިއެއްބަސްވުމުގެ ދަށުން ކަމަށްވެސް ވެދާނެއެވެ. އިންޑިއާ އަބަދުވެސް ބޭނުންވާ ކަމެއް އެބައޮތެވެ. ރާއްޖެ ހިމެނޭ ސަރަހައްދު އިންޑިއާގެ ބާރުގެ ދަށުގައި ބޭއްވުމެވެ. ބައެއް ދިވެހިން ގަބޫލު ވަނީ އިންޑިއަން އޯޝަންއޭ ބުނީމާ އެއީ އިންޑިއާގެ މިލްކިއްޔާތުގައިވާ ކަނޑު ކަމަށެވެ. ދިވެހި ރާއްޖެވެސް އޮތީ އިންޑިއާ ކަނޑުގައެވެ. ނަމަވެސް އިންޑިއާ ކަނޑަކީ އިންޑިއާގެ މިލްކެއް ނޫނެވެ. އެއީ އެކަނޑަށް ދެވިފައި އޮންނަ ބައިނަލްއަގުވާމީ ނަމަކެވެ. އައްޑޫ ކަނޑު އޮންނަނީ ފުވައްމުލަކާ އައްޑޫއާއި ދެމެދުގައެވެ. ނަމަވެސް އެކަނޑަކީ އައްޑޫގެ އިޚްތިސާސުގައި ހިމެނޭ ތަނެއް ނޫނެނެވެ. އެއީ އެކަނޑަށް ދީފައިވާ ނަމެވެ.\nއައްޑޫ ސިޓީގައި ކޮންސިއުލޭޓް އޮފީހެއް ގާއިމު ކުރުމުގެ ކުރިން އައްޑޫ ތަރައްގީގެ ނަމުގައި އިންޑިއާއިން ނަގާފައިވާ ލޯނުގެ އެއްބަސްވުން އައްޑޫ ރައްޔިތުންނަށް އެބައެނގެން ޖެހެއެވެ. ދަންތުރައެއްގައި ތާށިވުމުގެ ކުރިން މިއެއްބަސްވުމުގެ ހަގީގަތް ސިޓީ ކައުންސިލުން ބަލާ، އޭގައި ހިމެނޭ ހުރިހާ ކަމެއް އައްޑޫ ރައްޔިތުންނަށް ހާމަ ކުރަން ޖެހެއެވެ. އަދި މިހާރުގެ ޕޮލިސް އެކަޑަމީ ހިންގުމުގައި އިންޑިއާގެ ބައިވެރިވުން ހިމެނޭ އެއްބަސްވުންވެސް އައްޑޫ ރައްޔިތުންނަށް އެނގެންޖެހެއެވެ. މިއެއްބަސްވުން ތަކުގައި ހުރި ހުރިހާ ކަންކަމަށް ރިއާޔަތްކޮށް އެކަމުގައި އައްޑޫގެ ކުރިމަގަށް ބިރުވެރިކަމެއް ނެތްނަމަ އިންޑިއާގެ ކޮންސިއުލޭޓް އޮފީހެއް އައްޑޫ ސިޓީގައި ގާއިމު ކުރުމުގެ އެހާ ބޮޑު މައްސަލައެއް އޮންނާނެ ކަމަކަށް ގަބޫލު ނުކުރެވެ އެވެ.\nކޮންސިއުލޭޓް އޮފީހެއް ގާއިމު ކުރުމަށްފަހު، އެއޮފީސް ހުންނަ ތަނަކީ ރާއްޖޭގެ ގާނޫނު ހިނގާނެ ތަނެއް ނޫނެވެ. ހަގީގަތުގައި ކޮންސިއުލޭޓް އޮފީސް ނުވަތަ ކޮންސިއުލޭޓް ޚިދުމަތަކީ އެހުންނަ ގައުމަށް އެއިން މާބޮޑު މަންފާއެއް ކުރާކަމެއް ނޫނެވެ. އެއީ ޑިޕޮލަމެޓިކް އިމުނިޓީއެކެވެ. އެތަނުގައި ދެވޭ ޚިދުމަތަކީ އެހުންނަ ގައުމެއްގެ ގާނޫނުގެ ބޭރުން ހިނގާކަންތައް ތަކެވެ. ސަރުކާރުގެ ބަޔަކަށްވެސް އެތަނަށް ވަދެވޭނީ ވަކި ޚާއްސަ ހުއްދައެއްގެ ދަށުންނެވެ. ރާއްޖޭގެ ގާނޫނު ނުހިނގާ ތަނެއްގެ ބޭނުން، ރާއްޖޭގެ ތަރައްގީއާއި ނުވަތަ އެހުންނަ ތަނުގެ ތަރައްގީއާއި އެއްވެސް ގުޅުމެއް ނޯންނާނެ އެވެ. ބަޔަކު އެއީ ތަރައްގީއަށް އެޅޭ ފިޔަވަޅެއް ކަމަށް ބެލިޔަސް އެއީ އޮޅުވާލަން ދައްކާ ވާހަކަ އެކެވެ.\nދެން މިކަމާއި ގުޅުވައިގެން އެއްބަޔަކު ދައްކަނީ އިންޑިއާއިން ހުޅުމާލޭގައި 2000 ފްލެޓް އަޅާނަމަ ހުޅުމާލޭގެ މިނިވަންކަން ގެއްލޭވާހަކަ އެވެ. މިއީ އައްޑޫގައި ގާއިމުކުރާ ކޮންސިއުލޭޓް އޮފީހާއި އަޅުވާކިޔާ ދައްކާ ތާކުން ތާކުނުޖެހޭ، އަދި ބޯހަމަ ނުޖެހޭ ވާހަކައެކެވެ. އައްޑޫގައި މިލިއަނުން އިންޑިއާއިން ފްލެޓް އެޅިޔަސް އެކަމުގެ ފައިދާ ރައްޔިތުންނަށް ސީދާ ކުރާނެއެވެ. އެކަމާ ބަޔަކު ދެކޮޅުވެސް ހަދާނެ ހެނެއް ހީއެއް ނުވެއެވެ. މީގެ ކުރިން އިންޑިއާގެ ބޭންކެއްވެސް އައްޑޫގައި ގާއިމު ކޮށްފަ އެބަހުއްޓެވެ. ބަޔަކު އެކަމާއި ވިއްދައިއިގެން މިނިވަންކަން ގެއްލިގެން އުޅޭވާހަކައެއް ނުދައްކަ އެވެ.\nއައްޑޫގެ ތަރައްގީއަށް ހުރަސް އެޅޭނީ އިންޑިއާގެ ޑިޕޮލަމެޓިކު އިމުނިޓީ އައްޑޫ ސިޓީގައި ބާރުގަދަ ވާނަމަ އެވެ. އެކަމަށް ފުރުސަތު ދިނުމަށް ގޮވާލުމަކީ އައްޑޫގެ ތަރައްގީއަށް ހުރަސް އެޅުމެވެ. އެކަން އެއްވެސް ބަޔަކު ނުކުރައްވާށެވެ. މީގެ ކުރީ ސަރުކާރުތަކުން ކަމެއް ގޯސްކޮށް ކުރިއޭކިޔާފަ މިހާރު ހަމަ އެގޯސް ހެދުމަކީ ހުއްޖަތަކަށް ނަހައްދަވާށެވެ. މީގެ ކުރިން ރާއްޖޭގެ ބިން މިލްކް ކުރެވޭ ގޮތަށް ދިނުން ގޯހެވެ. އެގޯސް މިހާރު ރަނގަޅު ކޮށްފިއެވެ. އިތުރަށް ގޯސް ނަހައްދަވާށެވެ. އައްޑޫގެ ތަރައްގީއަށް ހުރަސް ނާޅުއްވާށެވެ. އައްޑޫ ތަރައްގީކުރަންވާނީ އައްޑޫގެ މިނިވަންކަން ނުގެއްލޭގޮތެއްގެ މައްޗަށެވެ.\nޑރ. ވަހީދު ސަރުކާރުގައި ޕޮލިސް އެކަޑަމީ އިމާރާތްކުރަން އައްޑޫ ސިޓީއިން ބޮޑުބިމެއް ދިނެވެ. އޭރު އެތަނުގެ މަސައްކަތް ކުރަމުން އައިސް ޔާމީނުގެ ވެރިކަމުގައި މަސައްކަތައް މަޑުޖެހުމެއް އައިތަން ފެނުނެވެ. އަދި އައްޑޫގައި ގާއިމުވެފައި އޮތް ހެލިކޮޕްޓަރ އޮޕަރޭޝަން ދިވެހިން އަތްމައްޗަށް ދޫކޮށް، އިންޑިއާމީހުން އައްޑޫއިން ފޮނުވާލުމަށް މަސައްކަތް ކުރެވުނެވެ. ނަމަވެސް މިހާރުގެ ސަރުކާރު އައުމާއެކު ޕޮލިސް އެކަޑަމީގެ މަސައްކަތް ބާރަށް ކުރިއަށް ގޮސް އަދި ހެލިކޮޕްޓަރު ބެލެހެއްޓުމުގެ ނަމުގައި އިންޑިއާ ސިފައިން ގިނަކުރިކަމީ ހަގީގަތެކެވެ. އެމީހުންނަށް ކާންދިނުމުގެ ޚިދުމަތުގައި އުޅޭ ކުންފުނި ތަކުން މިފަދަ މިޝަންތައް ގިނަ ކުރުމަށް މަސައްކަތް ކުރާނެއެވެ. އެއީ އެމީހުންގެ އަމިއްލަ ވިޔަފާރި ކުރިއެރުވުމަށެވެ. މިފަދަ ހާލަތުގައި އަމިއްލަ ވިޔަފާރިއަށްވުރެން ބޮޑުވާނީ އައްޑޫ ސިޓީއެވެ. އައްޑޫއަށް ދެރަގޮތެއް ވިޔަނުދޭށެވެ.\nދެކުނުގެ މީހުންނަށް ފަސޭހައަކަށް ކޮންސިއުލޭޓް އޮފީހެއް އިންޑިއާއިން ގާއިމުކުރަން ބޭނުންނަމަ އެކަން ކުރުން އެންމެ ރަނގަޅީ ފުވައްމުލަކުގައެވެ. އޭރުން ދެކުނުގެ ހަތަރު އަތޮޅުގެ ހުރިހާ ރައްޔިތުންނަށްވެސް އޭގެ ފަސޭހަ ލިބޭނަމަ ލިބިގެންދާނެއެވެ. ސިޔާސީ ބޭނުމަކަށް އައްޑޫގެ އިގްތިސާދީ ތަރައްގީއަށް ހުރަސް ނާޅުއްވާށެވެ. ސިޔާސީ ބޭފުޅުންގެ އަވައިގައި ޖެހިގެން ވަޒީފާއެއް ލިބިދާނެ ކަމުގެ އުއްމީދުގައި އައްޑޫގެ ކުރިމަގު ބަނަކުރުމަށް މީސްމީޑިއާގައި ފާޑުފާޑުގެ ބޯހަމަނުޖެހޭ ވާހަކަ ޕޯސްޓް ކުރުން ހުއްޓާލައްވާ ށެވެ. އައްޑޫ ތަރައްގީގެ ނަމުގައި ފާޑުފާޑުގެ ރިޕޯޓުހަދާ މަޝްހޫރު ޓީވީ ޗެނެލްތަކުގައި ދައްކާ، އައްޑޫ ރައްޔިތުން މީ މޮޔައިން ކަމުގައި ހަދަން ނޫޅޭށެވެ. އިންޑިއާގެ ފަރާތުން ކަޝްމީރަކަށްވެސް އުއްމީދެއްނެތެވެ. އަދި ލަކްޝަދީބަކަށްވެސް ކުރިމަގެއް ނެތެވެ. މިހަގީގަތާއި ކުރިމަތިލާށެވެ. ރައްކާވެ ތިބިއްޔާ އަމާން ދަތުރެކެވެ.\nސާބަހޭ ޒުހައިރު! ސާބަހޭ ސަޑޭ!


ކަނޑުގެ ރާޅުބޭނުންކޮށްގެން ރާއްޖޭގައި ހަކަތަ އުފެއްދޭތޯ ބަލަނީ. | Landhooinfo\nމަޝްރޫޢު ފައްޓަވައި ދެއްވަނީ / ފޮޓޯ : ޕީއެސްއެމްނިއުސް\nކަނޑުގެ ރާޅުބޭނުންކޮށްގެން ރާއްޖޭގައި ހަކަތަ އުފެއްދޭތޯ ބަލަނީ.\nރާއްޖޭގައި ފުރަތަމަ ފަހަރަށް ކަނޑުގެ ރާޅު ބޭނުންކޮށްގެން ޙަކަތަ އުފެއްދުމަށް ބޭނުންވާ ޓެސްޓް ކުރުމުގެ ޕްރޮޖެކްޓެއް ފަށައިފިއެވެ. މިޕްރޮޖެކްޓް ފަށާފައިވަނީ ހޮލިޑޭއިން ކަނޑޫމާ ރިސޯޓުގައެވެ.\nޖަޕާނުގެ އޮކިނާވާ އިންސްޓިޓިއުޓް އޮފް ސައިންސް އެންޑް ޓްކެނޮލޮޖީ ސްކޫލް ކޯޕަރޭޝަނާއި މިނިސްޓްރީ އޮފް އެންވަޔަރަމެންޓް އެންޑް އެނަރޖީ ގުޅިގެން ކުރިއަށްގެންދިޔުމަށް ހަމަޖެހިފައިވާ މިޕްރޮޖެކްޓަށް ޚަރަދުކުރަނީ ޖަޕާނުގެ ކުންފުންޏެއްކަމަށްވާ ކޮކްޔޯ ޓެޓްމިނި ކޮމްޕެނީ ލިމިޓެޑުންނެވެ.\nރާއްޖޭގައި ފުރަތަމަފަހަރަށް ފަށާ މި ޕްރޮޖެކްޓްގެ ބޭނުމަކީ ހަކަތަ އުފެއްދުމަށް ކުރާ ޚަރަދުކުޑަކުރުންކަމަށް އެނަވަޔަރަމެންޓް މިނިސްޓްރީން ބުނެއެވެ. މިނިޒާމު ޤާއިމުކޮށްފައިވަނީ ހޮލިޑޭއިން ކަނޑޫމާ ރިސޯޓުގެ އައްސޭރިފަށުން ގާތްގަނޑަކަށް ފަންސާސް މީޓަރު ދުރުގައެވެ. މިޓެސްޓް ޕްރޮޖެކްޓްގައި މިހާރު ހަރުކޮށްފައިވަނީ އެއް ކިލޯ ވޮޓްގެ މޮޑެލްއެއްކަމަށާއި އެހެންނަމަވެސް މިއަހަރުގެ ތެރޭގައި ދިހަ ކިލޯ ވޮޓްގެ މޮޑެލެއް ބޭނުންކުރަން ފަށާނެކަމަށްވެސް ޕްރޮޖެކްޓްގެ މަސައްކަތްކުރަމުންދާ އޮކިނާވާ އިންސްޓިޓިއުޓްގެ ޓީމުން ބުނެއެވެ. އަދި އަމާޒަކީ ކައިރި މުސްތަޤުބަލުގައި ތިރީސް ކިލޯ ވޮޓްގެ ވޭވް ޖެޓް ހަރުކޮށް ޕްރޮޖެކްޓް ފުޅާކުރުންކަމަށްވެސް އެޓީމުން ބުނެއެވެ.\nމި ޕްރޮޖެކްޓުގެ މަސައްކަތް ފައްޓަވާ ދެއްވަމުން މިނިސްޓަރ އޮފް އެންވަޔަރަމެންޓް އެންޑް އެނަރޖީ ޠާރިޤް އިބްރާހީމް ވިދާޅުވީ މިއީ އިޔާދަކުރަނިވި ހަކަތަ އުފެއްދުމަށް ކުރަމުންދާ މަސައްކަތަށް ލިބިގެންދިޔަ ވަރަށް ބޮޑު ކުރިއެރުމެއްކަމަށެވެ.\nމިނިޒާމު ކާމިޔާބުކަމާއެކު ކުރިއަށްގެންދެވިއްޖެ ނަމަ ރާއްޖޭގައި ހަކަތަ އުފެއްދުމަށް ކުރާ ހޭދައިގެ ބޮޑުބައެއް ސަލާމަތްވާނެކަމަށް މިނިސްޓަރ ޠާރިޤް ވިދާޅުވިއެވެ.\nރާއްޖޭގައި ބޭނުންކުރާ ޙަކަތަ އިޔާދަކުރަނިވި ހަކަތައަށް ބަދަލުކުރުމަށް ކުރަމުންދާ މަސައްކަތުގެ ތެރެއިން މިހާރުވެސް ބައެއްރަށްރަށުގައި ދަނީ އިރުގެ އަލި ބޭނުންކޮށްގެން ކަރަނޓު އުފެއްދުމުގެ މަސައްކަތް ވަރަށް ކާމިޔާބުކަމާއެކު ކުރަމުންނެވެ. އަދި 2030 ވަނައަހަރު އަންނަވާއިރަށް ރާއްޖޭގައި އުފައްދާ ހަކަތައިގެ ތިރީސް އިންސައްތަ އިޔާދަކުރަނިވި ހަކަތައަށް ބަދަލު ކުރުމަކީ ސަރުކާރުގެ އަމާޒެކެވެ.


Avid College ge January Intake Course Thakaai Gulhigen Madaveli Hoadedhoo gai Harakaatheh Hingaifi އެވިޑް ކޮލެޖްގެ ޖެނުއަރީ އިންޓޭކް ކޯސްތަކާއި ގުޅިގެން މަޑަވެލި ހޯޑެއްދޫގައި ހަރަކާތެއް ހިންގައިފި – Huvadhoo News Avid College ge January Intake Course Thakaai Gulhigen Madaveli Hoadedhoo gai Harakaatheh Hingaifi Huvadhoo News\nއެވިޑް ކޮލެޖްގެ ޖެނުއަރީ އިންޓޭކް ކޯސްތަކާއި ގުޅިގެން މަޑަވެލި ހޯޑެއްދޫގައި ހަރަކާތެއް ހިންގައިފި\nއެވިޑް ކޮލެޖްގެ ޓީމް ޖެނުއަރީ އިންޓޭކް ކޯސްތަކާއި ބެހޭ ގޮތުން މައުލޫމާތު ފޯރުކޮށްދެނީ / ފޮޓޯ: : އެވިޑް ކޮލެޖް\nއެވިޑް ކޮލެޖްގެ ޖެނުއަރީ އިންޓޭކް ކޯސްތަކުގެ މައުލޫމާތު ފޯރުކޮށްދިނުމަށް އެކޮލެޖްގެ ޓީމެއް މަޑަވެލި ހޯޑެއްދޫގައި ހަރަކާތެއް ހިންގައިފިއެވެ.\nއަންނަ އަހަރު ޖެނުއަރީގައި އެވިޑް ކޮލެޖްގައި ހިންގާނެ ކޯސްތަކުގެ މައުލޫމާތު ފޯރުކޮށްދީ ޖެނުއަރީ އިންޓޭކް ކޯސްތަކުގައި ބައިވެރިވާން ބޭނުންވާ ކުދިންނަށް އެފުރުސަތު ހޯދައިދިނުމުގައި އެޓީމުން ވަނީ އެހީތެރިކަން ފޯރުކޮށްދީފައެވެ.\nމަޑަވެލި ހޯޑެއްދޫގައި ހިންގި މިހަރަކާތުގެ ތެރެއިން އެވިޑް ކޮލެޖްގެ ޓީމުން ވަނީ ރަށުތެރޭގައި ހަރަކާތްތެރިވެ ގިނަ ބަޔަކަށް ކޯސްތަކާ ބެހޭ މައުލޫމާތު ފޯރުކޮށްދީފައެެވެ. އަދި އެވިޑް ކޮލެޖުން މަތީ ތައުލީމް ހާސިލް ކުރުމުގައި ހުރި ގިނަ ފުރުސަތުތަކުގެ އިތުރުން އެވިޑް ކޮލެޖްގެ ކިޔެވުން ކުރިޔަށް ދާ ގޮތާއި ބެހޭގޮތުން މައުލޫމާތު ފޯރުކޮށްދެވުނެވެ.\nމީގެއިތުރުން އެކޯސްތަކުގައި ބައިވެރިވާން ބޭނުންވާ ފަރާތްތަކަށް ވަގުތުން ފޯމް ފުރުމުގެ ކަންތައްވެސް ކުރިޔަށް ގެންދެވުނެވެ.\nހުވަދޫ ނިއުސްއަށް މައުލޫމާތު ދެއްވަމުން އެޓީމުން ބުނެފައިވަނީ މިހަރަކާތުގައި ރަށުގެ ރަައްޔިތުންގެ ފަރާތުން ފުރިހަމަ އެއްބާރުލުން ލިބުނު ކަމަށާއި މިއީ ވަރަށް ކާމިޔާބު ހަރަކާތެއް ކަމަށެވެ.\nއެވިޑް ކޮލެޖަކީ ތިނަދޫގެ އިތުރުން ރާއްޖޭގެ އެކި ކަންކޮޅުތަކުގައި އެންމެ ފުޅާ ދާއިރާއެއްގައި ކޯސްތަކާއި ތަމްރީނުތައް ހިންގާ ޕްރައިވެޓް ކޮލެޖެކެވެ.


Gaboolu kuran dhathi namaves mee hageegee vaahaka thakeh\nގަބޫލުކުރަން ދަތި ނަމަވެސް މިއީ ހަގީގީ ވާހަކަތަކެއް ދައްކުވައިދޭ ތަސްވީރުތަކެއް\nގަބޫލުކުރަން ދަތި ނަމަވެސް މިއީ ހަގީގީ ވާހަކަތަކެއް\nދުނިޔެއަކީ އާދައިގެ ތަނެއް ނޫނެވެ. ކޮންމެ ދުވަހަކު ވެސް އާދަޔާހިލާފު އަދި ގަބޫލުކުރަން ދަތި އެތައް ކަމެއް ހިނގަ އެވެ. ނަމަވެސް ގިނަ ކަންކަން ގިނަ މީހުންނަކަށް ނޭނގެ އެވެ.\nމިހެން ބުނިނަމަވެސް ތިމާގެ ވަށައިގެންވާ މާހައުލުގައި ހިނގާ ކަންކަން ބަލައި ހޯދާ އޭގެން ފިލާވަޅު ލިބިގަންނަ މީހުންވެސް ވަކި މަދެއް ނޫނެވެ.\nއެގޮތުން އަޅުގަނޑަށް ފާހަގަކޮށްލެވުން އެހާ ގިނައިން ނުހިނގާ ގަބޫލުކުރަން ދަތި ބައެއް ވާހަކަތައް ހިއްސާކޮށްލާނަމެވެ.\n1. ޖަޕާނުގައި ހިތާމަވެރި ފިލްމްތައް ބަލާ ތިމާގެ ލޮލުން އަންނަ ކަރުނަ ފުހެދޭނެ ރީތި ފިރިހެނުން ކުއްޔަށް ނެގެ އެވެ.\nޖަޕާނުގައި ހިތާމަވެރި ފިލްމްތައް ބަލާ ތިމާގެ ލޮލުން އަންނަ ކަރުނަ ފުހެދޭނެ ރީތި ފިރިހެނުން ކުއްޔަށް ނެގޭ-- ފޮޓޯ: ބްލޫމްބާގް\nޖަޕާނަކީ ތަރައްގީ ތަހުޒީބުގެ ރޮނގުން ދުނިޔޭގެ އެންމެ އުހުގައި ގުނާލެވޭ އެއްގައުމެވެ. ސާފުތާހިރުކަމަށް ވެސް ޖަޕާނު މަޝްހޫރެވެ. ޖަޕާނުގެ މީހުންނަކީ ވަރަށް ހިތްހެޔޮ ބައެކެވެ.\nނަމަވެސް ޖަޕާނުގައި ހިނގާ މިކަންތަކަކީ ވަރަށް ތަފާތު ކަމެކެވެ. ދުނިޔޭގެ އެހެންތާކު މިކަހަލަ ކަމެއް ހިނގާފައިވާ ކަމަށް އަޑުވެސް ނީވެ އެވެ. ޖަޕާނުގައި ހިތާމަވެރި ރޮވޭކަހަލަ އަސަރުގަދަ ފިލްމުތައް ބަލާލާ ލޮލުން ފޭދިގެން އަންނަ ކަރުނަތައް ފުހެދޭނެ ރީތި ފިރިހެނަކު ޖަޕާނުގައި ލާރިދީގެން ބެހެއްޓެ އެވެ.\n2. އިތިއޯޕިއާގެ ރައްޔިތުން އުޅެނީ ދުނިޔޭގެ އެހެންގައުމުތަކުގެ މީހުންނަށްވުރެ7އަހަރު ފަހަތުގަ އެވެ.\nއިތިއޯޕިއާގެ ކަލަންޑަރަކީ ދުނިޔޭގެ އެހެންތަންތަނުގެ ކަލަންޑަރަށްވުރެ7އަހަރު ފަހަތުގައި އޮތް ކަލަންޑަރެއް-- ފޮޓޯ: ގެޓީ އިމޭޖަސް\nއިރުމަތީ އެފްރިކާގެ ގައުމެއް ކަމަށްވާ އިތިއޯޕިއާގައި ވެސް ވަރަށް އާދަޔާ ހިލާފު ކަމެއް ހިނގަ އެވެ. އެގައުމުގެ ރައްޔިތުން އަމަލު ކުރަނީ އެހެން ގައުމުތަކަށްވުރެ7އަހަރުގެ ފަހަތުގައިވާ ކަލަންޑަރަކަށެވެ.\nއެގައުމުގެ އާއަހަރުގެ ގޮތުގައި ފާހަގަކުރަނީ 12 ސެޕްޓެމްބަރެވެ. އެމީހުން އާ މިލޭނިއަމް (1000 އަހަރުގެ މުއްދަތެއް) ފެށުނީ އަހަރެމެން ބަލާގޮތުން ވިއްޔާމުން 2007 ވަނަ އަހަރުގެ ސެޕްޓެމްބަރު މަހުގެ 12 ވަނަ ދުވަހު އެވެ.\n3. ޑެންމާކުގައި ދަރިންނަށް ނަންދެވޭނީ އެގައުމުގެ ސަރުކާރުން ހުއްދަދީފައިވާ 7000 ނަމުގެ ތެރެއިންނެވެ.\nޑެންމާކުގައި ދަރިންނަށް ނަންދެވޭނީ އެގައުމުގެ ސަރުކާރުން ހުއްދަދީފައިވާ 7000 ނަމުގެ ތެރެއިން-- ފޮޓޯ: ގެޓީ އިމޭޖަސް\nސެލެބްރިޓީ ނަންތައް ކަހަލަ ނަންތައް، މިސާލަކަށް ބުނާނަމަ އެޕަލް އަދި ސެއިންޓް، މިކަހަލަ ނަން ޑެންމާކުގައި ދަރިންނަކަށް ނުކިޔޭނެ އެވެ. ޑެންމާކަކީ ވެސް ވަރަށް ތަފާތު އަދި ހާއްސަ އެތައް ކަމެއް ހިނގާ ގައުމެކެވެ.\nޑެންމާކުގެ ޕާސަނަލް ނޭމްސްއާ ބެހޭ ގާނޫނު ފާސްކުރެވިފައިވަނީ ކުއްޖާއަށް ކުރިމަގުގައި މަލާމާތް ރައްދުވާފަދަ ނަންތައް ކިޔުމުން އެކުއްޖާ ރައްކާތެރިކޮށް ދިނުމުގެ ގޮތުންނެވެ.\nމިލިސްޓުން ބޭރު ނަމެއް ދަރިންނަށް ކިޔަން ބޭނުން ބެލެނިވެރިއަކު ޖެހޭނީ އެކަމަށް ސަރުކާރުގެ ހުއްދައަށް އެދޭށެވެ. ޓައިމްސް ނޫހުން ހާމަކުރި ގޮތުގައި 1100 ނޮވެލް ނޭމްސް ކޮންމެ އަހަރަކު ސަރުކާރުން ޗެކްކުރެ އެވެ. އަދި 15 އާ 20 ޕަސެންޓްގެ އަދަދެއްގެ ނަންތައް ރިޖެކްޓްކުރެ އެވެ.\n4. މެލޭޝިއާގައި ރީނދޫ ކުލައިގެ އަންނައުނުލުމަކީ މަނާކަމެކެވެ.\nމެލޭޝިއާގައި ރީނދޫ ކުލައިގެ އަންނައުނު ލުމަކީ ގާނޫނީގޮތުން މަނާކަމެއް-- ފޮޓޯ: އީޕީއޭ\nރީނދޫ ކުލައަކީ ރަހުމަތްތެރިކަމާއި ސަންޝައިން އާއި ގުޅިފައިވާ ކަމެކެވެ. ނަމަވެސް ރީނދޫ ކުލައިގެ އަންނައުނު ލުން މަނާކުރުމަށް އެކަން އެއްވެސް ހުރަހަކަށް މެލޭޝިއާ ސަރުކާރަކަށް ނުވި އެވެ.\nމިކަން މިގޮތަށް ވާން ދިމާވީ މެލޭޝިއާގެ6ވަނަ ބޮޑުވަޒީރު ނަޖީބް ރަޒަކްގެ މައްޗަށް ކުރެވުނު ކޮރަޕްޝަނުގެ ތުހުމަތުގައި މަގާމުން ދުރުވުމަށް ގޮވާލާ ކުރި މުޒާހަރާގައި އިދިކޮޅު މީހުން އެމުޒާހަރާގައި ރީނދޫ ކުލަ ލައިގެން ތިބުމުންނެވެ.\nއިމްޕޯޓްކުރުމާއި ޕްރިންޓްކުރުމަށާއި ޕުރޮޑިއުސްކުރުމާއި ވިއްކުމާއި އެކުލައިގެ އެއްޗެހި ގެންގުޅުމަކީ ވެސް ތައުޒީރުގެ އަދަބެއް ލިބުން އެކަށީގެންވާ ކަމެއްކަމަށް މެލޭޝިއަން އިންސައިޑާ އިން ރިޕޯޓްކޮށްފައިވެ އެވެ.\n5. ސިންގަޕޫރުގައި ޗުއިންގަމް ވިއްކުމާއި އިމްޕޯޓްކުރުމާއި ޗުއިންގަމް ކުޅު ޖެހުމަކީ ގާނޫނީގޮތުން މަނާކަމެކެވެ.\nސިންގަޕޫރުގައި ޗުއިންގަމް ވިއްކުމާއި އިމްޕޯޓްކުރުމާއި ޗުއިންގަމް ކުޅު ޖެހުމަކީ ގާނޫނީގޮތުން މަނާކަމެއް\n1992 ގައި އަމާން ގައުމެއްގެ ގޮތުގައި ސިންގަޕޫރު ހެދުމަށްޓަކައި އޭރުގެ ބޮޑުވަޒީރު ލީ ކުއަން ޔީ ތައާރަފްކުރި ބައެއް ގާނޫނުތަކުގެ ގޮތުގައި ޗުއިންގަމް ބޭން ކުރުން ހިމެނޭކަމަށް ބީބީސީން ރިޕޯޓްކުރެ އެވެ.\nލީ ކުއަން ޔީ ގަބޫލުކުރާގޮތުގައި ޗުއިންގަމް ބޭނުންކޮށް މަގުތަކަށް އޭގެ ކުޅު ޖެހުމަކީ ގައުމުގެ ސާފުތާހިރުކަމަށް ބުރޫއަރާކަމެކެވެ. ނަމަވެސް 2004 ވަނަ އަހަރު ފާމަސިސްޓުންނާއި ޑެންޓިސްޓުންނަށް ތެރަޕެޓިކް ގަމް ބޭސް ސިޓީއާއެކު ވިއްކުން ހުއްދަ އެވެ.\nމިއަދު ކުޑަކުޑަ މިންވަރެއްގެ ޗުއިންގަމް އަމިއްލަ ބޭނުމަށް އެތެރެކުރުމަކީ ހުއްދަކަމެކެވެ. ނަމަވެސް ވިޔަފާރީގެ ގޮތުން މިވިއްކުމަކީ ގާނޫނީ ކުށެކެވެ. އަދި މަގުތަކަށް ޗުއިންގަމް ކިރުގަނޑު އެޅުމަކީ އެކަމުގެ ސަބަބުން ބޮޑު ޖޫރިމަނާއެއް އަންނާނެ ކަމެކެވެ.


Male' ge thaareeh dhanee olhuvaalamun, kalhuvakaru miskiy roolhaali massalaigai dhauvaakuranee! | Mihaaru\nޚަބަރު / ކަޅުވަކަރު މިސްކިތް\nކަޅުވަކަރު މިސްކިތް ރޫޅާލައި އެހެން ތަނަކަށް ގެންދާ މައްސަލާގައި ދައުވާކުރަނީ!\nކަޅުވަކަރު މިސްކިތް: އެ މިސްކިތް ރޫޅައިލި މައްސަލާގައި ގިނަ ބަޔަކު އަންނަނީ ކަންބޮޑުވުން ފާޅުކުރަމުން.\n24 އޯގަސްޓް 2016 - 12:35\nމާލޭގައި ހުރި ޒަމާންވީ ތަންތަން ރޫޅާލައި އެކި ތަންތަނަށް ބަދަލުކުރަނީ މާލޭގެ ތާރީހު އޮޅުވާލަން ކަމަށާއި ތަރިކައެއްގެ ގޮތުގައި ބަލާ ކަޅުވަކަރު މިސްކިތް ރޫޅާލައި މާލެއިން ބޭރަށް ގެންދާ މައްސަލާގައި ދައުވާކުރާނެ ކަަމަށް މާލޭ ސިޓީ ކައުންސިލް މެމްބަރު ޝަމާއު ޝަރީފް މިއަދު ވިދާޅުވެއްޖެ އެވެ.\nއޭނާ ވިދާޅުވީ ސަލްޓަންޕާކުގައި ހުރި މިސްކިތަށް ގެއްލުންވާ ގޮތަށް އެތަން ރޫޅާލައި ގދ. ތިނަދުއަށް ގެންދާ މައްސަލަ ކޯޓަށް ހުށަހަޅުއްވާނީ އަމިއްލަ ގޮތުން ކަމަށެވެ. އެކަމަކު މިސްކިތް ރޫޅާލުމަކީ މާލޭ ސިޓީ ކައުންސިލުން ވެސް ކަންބޮޑުވާ ކަމެއް ކަމަށާއި އެކަމުގައި އެ ކައުންސިލުން ވެސް ނިންމުންތަކެއް ނިންމާނެ ކަމަށް ޝަމާއު ވިދާޅުވި އެވެ.\nހިރިގަލާއި ކަޅުވަކަރުން ހަދާފައިވާ މިސްކިތް ސަލްޓަންޕާކުން ނަގައި އެހެން ރަށަކަށް ގެންދަނީ މާލޭގެ ތާރީހު އޮޅުވާލުން ކަމަށް ޝަމާހް ވިދާޅުވި އެވެ. މިއީ، އޭނާ ވިދާޅުވި ގޮތުގައި، ސަރުކާރުން ކުރަމުން އަންނަ މިފަދަ ކަންކަމަށް އިތުރުކުރި ބޮޅެކެވެ.\nސަލްޓަން ޕާކު ތަރައްގީކުރަން މިސްކިތް ރޫޅާލީ ތަރިކަ ހިމާޔަތްކުރުމުގެ ގާނޫނާއި ތަރިކަ ހިމާޔަތްކުރަން ރާއްޖެ ބައިވެރިވެފައިވާ މުއާހަދާތަކާ ވެސް ހިލާފަށެވެ.\nއުތީމުގައި ހުރި ގަނޑުވަރު މާލެ ގެންނާނެތޯ؟ ނޫން. އުތީމު، އުތީމަކަށް ވަނީ ގަނޑުވަރާ ހެދި. ހަމައެގޮތަށް ކަޅުވަކަރު މިސްކިތް ވެސް އެހެން ތަނަކަށް ބަދަލުކޮށްގެން ނުވާނެ. އެއީ މާލޭގެ ތާރީހާ ގުޅިފައިވާ ތަނެއް. --ޝަމާއު\n"އުސްގެކޮޅަށް ބަދަލު ގެންނަނީ. ޖުމްހޫރީ ބިނާ ހުރި ތަނުން ނަގައިގެން އެހެން ތަނަކަށް ބަދަލުކޮށްފި. ސުނާމީބިނާ ނަގައިފި. ކަޅުވަކަރު މިސްކިތް ވެސް މި ރޫޅާލީ. މިގޮތަށް ތަރިކަ ރޫޅާލައިގެން ނަގާ މަންޒަރު މިފެންނަނީ،" އޭނާ ވިދާޅުވި އެވެ.\nކަޅުވަކަރު މިސްކިތް ރޫޅާލާފައި.\nކުރީ ޒަމާނުގައި ވާރުތަވެފައި ހުރި ތަންތަނަށް މިގޮތަށް ބަދަލު ނުކުރެވޭނެ ކަމަށް އޭނާ ވިދާޅުވި އެވެ. މާލޭގެ ތާރީހީ ތަންތަނަކީ ވެސް ހިމާޔަތްކުރެވި ރައްކާތެރިކަމާއެކު ބަލަހައްޓަން ޖެހޭ ތަންތަން ކަމަށް ވިދާޅުވި އެވެ.\n"އުތީމުގައި ހުރި ގަނޑުވަރު މާލެ ގެންނާނެތޯ؟ ނޫން، އުތީމު، އުތީމަކަށް ވަނީ ގަނޑުވަރާ ހެދި. ހަމައެގޮތަށް ކަޅުވަކަރު މިސްކިތް ވެސް އެހެން ތަނަކަށް ބަދަލުކޮށްގެން ނުވާނެ. އެއީ މާލޭގެ ތާރީހާ ގުޅިފައިވާ ތަނެއް،" ޝަމާއު ވިދާޅުވި އެވެ.\nއޭނާ ވިދާޅުވި ގޮތުގައި ކަޅުވަކަރު މިސްކިތް ރޫޅައިލި މައްސަލާގައި ގިނަ ބަޔަކު އަންނަނީ މާލޭ ސިޓީ ކައުންސިލަށް ޝަކުވާ ހުށަހަޅަމުންނެވެ. އެކަމުގައި ކައުންސިލަށް ކުރެވެން ހުރި މަސައްކަތްތަކެއް ކުރާނެ ކަމަށް ވެސް ޝަމާއު ވިދާޅުވި އެވެ.\nމާލެ މާލެ ސިޓީ ކައުންސިލް ސަލްޓަން ޕާކް ކަޅުވަކަރު މިސްކިތް\n12 ކޮމެންޓް, 57 ރިއެކްޝަންސް\nއެހެންވީމާ ޝަމާޢު ފުރަތަމަ ކޯޓަށް ހުށަހަޅަންވީ އެމިސްކިތް ނާސިރުގެ ވެރިކަމުގައި ވިއްކާލި މައްސަލަ. އެއަށްފަހު އެމިސްކިތް ވިހަމަނާފުށްޓަށް ގެންދިޔަ މައްސަލަ. އެއަށްފަހު މައުމޫނުގެ ވެރިކަމުގައި އެމިސްކިތް އަލުން މާލެގެނެސް އެމިސްކިތް ހުރިތަންނޫން އެހެން ތަނެއްގާ ބެހެއްޓި މައްސަލަ. މިމައްސަލަތައް ނިންމުމަށްފަހު ތިކަމާ އުޅުއްވުން އެދެން. އެމިސްކިތަކީ ޝަމާއުގެ ބައްޕަގެ އެއްޗެއްތޯ ނުވަތަ މާލޭ ސިޓީކައުންސިލްގެ އެއްޗެއްތޯ ވެސްސާފުކޮށްލަދެއްވުން އެދެން. ސިޓީކައުންސިލްގައި ކުރާނެ މަސައްކަތެއް ނެތިއްޔާ ތިޔަކައުންސިލަރުން ހިލޭސާބަހަށް މާލެތެރެ ކުނިކަހަން ކޮންމެދުވަހަކު ނުކުންނަވަންވީނޫންތޯ؟ އޭރުން ތިބޭފުޅުންގެ ފަރާތުން އެކޮށްދެވެނީ ވަރަށް ބޮޑު ޚިދުމަތެއް.\nއަވަސުރައްޔިތުން ރަށުރައްޔިތުން ޤައުމުގެ ރައްޔިތުން އެއްބަޔަކު އަނެއްބަޔަކަށް ޖެއްސުމަކީ ''ގޭންގް އުސޫލެއް'' އެއީ ގޭންގް ތަކުގެ ބޮހުން އެމީހުންގެ ބާރު ގަދަ ކުރުމަށާއި ހިސާބުގަޑޫގެ ރައްޔިތުން އަޅުވެތިކުރުމަށް ޖަހާ އުޅޭ މަޅިއެއް. / މިނިވަންކަން ، އައްޑޫ ސިޓީ\nކަޅުވަކަރުމިސްކިތް ތިނަދޫއަށް ގެންދަންޖެހޭ އެއްވެސް ސަބަބެއް އެބައޮތްބާ ؟ ސަރުކާރަށް އާންމުންގެ ބުއްދިގަބޫލްކުރާވަރުގެ ސަބަބެއް ދެއްކިދާނެތޯ ؟ ތިނަދޫމީޙުން ނުކުމެ އަސްލު މުޒާހަރާކުރަންވީ ތިނަދޫގައި އެމިސްކިތް ބެހެއްޓުމާއި ދެކޮޅަށް ،،، އެހެންނޫނީ މާލޭގައި އުޅޭރައްަޔަތުން ނުކުމެ މުޒާހިރާކުރަންވީ ،.... ޕެޓިޝަން ހަދަންވީ ،،،، އޭރުން ފަހަރުގައި ސަރުކާރުން އަޑުއަހާފާނެ ،\nމާލޭ ސިޓީ ކައުންސިލަކަށްވެސް އަދި މި ޚަބަރަށް މަޢުލޫމާތު ދިން ފަރާތަކަށްވެސް، މި ޤައުމުގެ ތަރައްގިއަށާއި ރައްޔިތުންގެ ކުރިއެރުމަށް މި ސަރުކާރުންކުރާ ހަމަ އެންމެ ކަމެއްވެސް ނުހުއްޓުވޭނެ. ރައީސް ޔާމީންގެ ޒަޢާމަތުގައި މި ޤައުމު ބާރަށް ކުރިއަށް. ޝުކްރިއްޔާ ލޮބުވެތި ރައީސް.\nސަރަުކާރު މައްސަލަ ދާނެ ގޮތް އެންމެ ކުޑަކުއްޖާއަކަށް ވެސް އެނގޭ. ތީތި ޔެނެސްކޯއަށް ހުށަހަޅާ!\nތިނަދޫ މީހުން ކަޅުވަކަރު މިސްކިތެއް ބޭނުމެއް ނޫން . ތިނަދޫމީހުންގެ ބަހެއްނެތި މިވަރުގެ ކަމެއްކުރުމަކީ ރަގަޅުކަމެއްނޫން . މިއަށްވުރެ މާ މުހިއްމު ކަންކަން އެބަހުރި ތިނަދޫއަށް ގެންނަންޖެހޭ . މިސާލަކަށް ސިއްޙީ ނިޒާމް، ތަޢުލީމީ ނިޒާމް މިކަންކަން މާރަގަޅު ތަރައްޤީ ކުރިއްޔާ . ނަމެއްގަ ޢިމާރާތް އަޅާފަ އެކަށީގެންވާ ޙިދުމަތެއް ނުލިބޭ. މިސާލަކަށް އާދައިގެ މެޑިކަލް ޗެކަޕެއްވެސް ހަދަންޏާ މާލެ ދާންޖެހެނީ. ކިހާދެރަކަމެއް.\nމާލޭމީހުން އެކަނިތަ މީހުނަށް ވަނީ ؟.. ރާއްޖޭގެ އެކި ރަށްތަކުން ފެންނަ ތާރީޙީ އެއްޗެހި ނިކަމެތި ރައްޔިތުންގެ ބަހެއް ނެތި ގެންގޮސް މާލޭގެ އެ ބެހެއްޓީމަ އެއޯކޭ ރާއްޖެތެރެ ވީމަ ތާރީއެއް ނޯންނާނެ ދެއްތޯ!.. ހިނި އަނަނީ.. ހެހެެހެހެހެހެހ\nކަޅުވަކަރު މިސްކިތް އެންމެ ފުރަތަމަ ހުރި ތަނުގައި ބެހެއްޓުމަށް ކޯޓުން ހުކުން ކުރުން މުހިއްމު\nޝަމާއުގެ ތިޔައިސްނެންގެވުމަށް ތާއީދު! މިކަމުގައި ސަރުކާރުން މާލޭގެ ރައްޔިތުންގެ ބަހެއް ހޯދަން ޖެހޭނެކަމަށް ގަބޫލްކުރަން!\nތިނަދޫ މީހުން މާލޭގަހުރި ކަޅުވަކަރު މިސްކިތެއް ބޭނުމެއް ނޫން. ތިނަދޫ މީހުން ބޭނުންވަނީ 1962ގައި ތިނަދޫއިން މީހުންބޭލި ބޮޑު ޖަރީމައިގެ ބަދަލު... ވަރަށް ސަލާމް.


SunOnline: Hiyaalu thafaathuvunthakuge sababun dhihdhoo councilge bahdhaluvunthah nubeyveythaa2mas\nޚިޔާލުތަފާތުވުންތަކުގެ ސަބަބުން ދިއްދޫ ކައުންސިލްގެ ބައްދަލުވުން ނުބޭއްވޭތާ ދެ މަސް\nޢާލިމް އަބްދުއްލަތީފް 25 Mar 2022, 11:40\nހއ. ދިއްދޫ މަތިން ނަގައިފައިވާ ފޮޓޯއެއް -- ފޮޓޯ/ފޭސްބުކް\nކައުންސިލު މެންބަރުންގެ މެދުގައި އުފެދިފައިވާ ޚިޔާލުތަފާތުވުންތަކުގެ ސަބަބުން ހއ. ދިއްދޫ ކައުންސިލުގެ ބައްދަލުވުން ނުބޭއްވޭތާ ދެ މަސްވާން ކައިރިވެފައިވާކަމަށް އެ ރަށު ކައުންސިލްގެ ރައީސް ޢަބްދުﷲ ރަޝީދު ވިދާޅުވެއްޖެއެވެ.\nކައުންސިލް ރައީސް މިހެން ވިދާޅުވީ ފޭސްބުކް މެދުވެރިކޮށް ދެއްވި މެސެޖެއްގައެވެ.\nދިއްދޫ ކައުންސިލްގައި އެމްޑީޕީއަށް ނިސްބަތްވާ ފަސް މެންބަރުން ތިބެއެވެ. ކައުންސިލް ރައީސަކީ ޕީޕީއެމް މެންބަރެކެވެ.\nޢަބްދުﷲ ވިދާޅުވި ގޮތުގައި ކައުންސިލް މެންބަރުން ވަނީ އޭނާއަށް ރިޔާސަތުގައި އިންނައިރު ވޯޓުނުލެވޭ ގޮތަށް، ދެފަހަރެެއްގެ މަތިން ހިންގާ ގަވާއިދަށް ބަދަލު ގެނެސްފައެވެ. އެހެން ނަމަވެސް، ލޯކަލް ގަވާމަންޓް އޮތޯރިޓީ (އެލްޖީއޭ)އިން އެ ކައުންސިލަށް ވަނީ ތިން ފަހަރެއްގެ މަތިން ސިޓީ ފޮނުވައި ކައުންސިލް ރައީސަށް ވޯޓުގައި ބައިވެރިވެވޭނެކަމަށް ބުނެފައެވެ.\n"ކައުންސިލުން އެ ނިންމި ނިންމުން މާޗުމަހުގެ 17 ވަނަ ދުވަހުގެ ސާދަގަޑި ސުންމިނެޓުގެ ކުރިން ބަދަލުކުރުމަށްފަހު، ހުރިހާ މެންބަރުންނަށް ވޯޓުލެވޭ ގޮތަށް ބަދަލުކުރުމަށްފަހު އެލްޖީއޭއަށް ފޮނުވަން [އަންގައިފައި އޮތީ]،" ޢަބްދުﷲ ވިދާޅުވިއެވެ.\nއެލްޖީއޭއިން އެގޮތަށް އަންގައިފައި އޮތްކަމުގައިވީ ނަމަވެސް، މިއަދާ ހަމައަށް އައި އިރު ވެސް އެ ނިންމުން ބަދަލުކޮށްފައި ނުވާކަން ޢަބްދުﷲ ފާހަގަކުރެއްވިއެވެ. އަދި ކައުންސިލް ބައްދަލުވުންތައް ނުބޭއްވި ދެމަސް ދުވަސްވެފައިވާކަމީ އޭނާ ވަރަށް ހިތާމަކުރާ ކަމެއްކަމަށް ޢަބްދުﷲ ވިދާޅުވިއެވެ.\n"އެމްޑީޕީއަށް ނިސްބަތްވާ ފަސް މެންބަރުން ކިތަންމެ މަސައްކަތެއް ކުރި ކަމުގައި ވިޔަސް، ދިއްދޫ ކައުންސިލްގެ ރައީސަށް ވޯޓުގައި ބައިވެރިވެވޭ ގޮތަށް ލާމަރުކަޒީ ޤާނޫނުގައި އެ އޮތް އޮތުން ބަދަލު ނުކުރެވޭނެ،" ޢަބްދުﷲ ވިދާޅުވިއެވެ.\nމީގެ އިތުރުން، ދިއްދޫގެ ތަރައްގީއަށް ކުރެވެންހުރި ހުރިހާ މަސައްކަތެއް ކޮށްދިނުމަށް ކައުންސިލްގެ މެންބަރުންނަށް ޢަބްދުﷲ ގޮވައިލެއްވިއެވެ. އަދި ދިއްދޫގެ ތަރައްގީއަށް ސަަރުކާރުން ކުރާ އެއްވެސް މަސައްކަތަކަށް ހުރަސް ނާޅާނެކަމުގެ ޔަގީންކަން ދޭ ކަމަށް އޭނާ ވިދާޅުވިއެވެ.


ޕާރތު ކަސޯޓީ ދޫނުކުރާނެ - DhiDaily\nޕާރތު ކަސޯޓީ ދޫނުކުރާނެ\nސްޓަރ ޕްލަސްއިން ގެނެސްދީ މަޝްހޫރު ޑްރާމާ ސީރީޒް ”ކަސޯޓީ ޒިންދަގީ ކޭ 2“ އަނުރާގު ބާސޫގެ ރޯލު ކުޅޭ ޕާރތު ސަމްތާނު އެ ޝޯ ދޫނުކުރުމަށް ނިންމާފިއެވެ.\nއޭނާ އެގޮތަށް ނިންމީ އެ ޑްރާމާގެ ޕްރޮޑަކްޝަން ޓީމު ޕާތުގެ ދިމާންޑު ތަކަށް އެއްބަސްވުމުން ކަމަށް އިންޑިއާގެ މީޑިއާ ތަކުން ވަނީ ރިޕޯޓު ކޮށްފައެވެ. ޕާރތު ހުށަހެޅި ޑިމާންޑްތަކުގެ ތެރޭގައި އޭނާއަށް ޝޯ މެދުވެރިކޮށް ލިބޭ މުސާރަ ބޮޑު ކުރުމަށާއި، ޝޯގައި އޭނާގެ ރޯލު ބޮޑަށް ފެންނަ ގޮތަށް ބަދަލުކުރުންވެސް ހިމެނެއެވެ. އީޓައިމްސްގައި ރިޕޯޓްކޮށްފައިވާ ގޮތުގައި ޕާރތު ޝޯ ދޫކޮށްނުލާން ނިންމީ ޝޯގެ ޕްރޮޑިއުސަރު އެކްތާ ކަޕޫރާ މަޝްވަރާ ކުރުމަށް ފަހުއެވެ.\nއެހެން ނަމަވެސް ސްޓާ ޕްލަސްގެ ސިލްސިލާ ”ކަސޯޓީ ޒިންދަގީ ކޭ“ މުހިއްމު ބައިވެރިންތަކެއް ޝޯއިން ވަކިވާން ނިންމާފައިވާތީ އާއި ޝޯގެ މަގުބޫލުކަން ވަރަށް ބޮޑަށް ދަށްވެފައި ވާތީ އެ ސިލްސިލާ ނޮވެމްބަރު މަހުގެ ތެރޭގައި ހުއްޓާލަން ނިންމާފައިވާ ކަމަށް އިންޑިއާގެ މުނިފޫހިފިލުވުމުގެ ހަބަރުތައް ގެނެސްދޭ މީޑިއާ ތަކުން ވަނީ ބުނެފައެވެ.\nއެކްތާ ކަޕޫރްގެ ބާލާޖީ ޓެލެފިލްމްސްގެ ސިލްސިލާގެ ޓީމުގެ މީހަކާ ހަވާލާދީ ބައެއް މީޑިއާތަކުން މީގެ ދުވަސްކޮޅެއް ކުރިން ބުނީ ”ކަސޯޓީ“ މިހާރު އޮތީ ޓީއާރްޕީ ރޭޓިން އަށް ބަލާ އިރު އެކްތާ އާއި އޭގެ މުޅި ޓީމް ވެސް އެންމެ ހިތްހަމަޖެހޭ ހިސާބުގައި ނޫން ކަމަށެވެ. އެހެންވެ ނޮވެމްބަރު މަހުގެ ތެރޭގައި ސިލްސިލާ ނިންމައިލަން މަޝްވަރާތައް ކުރެވެމުން އަންނަ ކަމަށް ބުންޏެވެ.\nމީގެ އިރުރުން ސްޓަރ ޕްލަސް އިން އަލުން ދައްކަން ފަށާ ”ސާތު ނިބާނާ ސާތިޔާ“ ގެ ސީޒަން2ފެށުމަށް ތައްޔާރުވަމުން އަންނައިރު މީޑިއާ ރިޕޯޓްތައް ބުނާ ގޮތުގައި، މިހާރު ކަސޯޓީ ދައްކަމުން އަންނަ ގަޑީގައި ދެން ދައްކާނީ ސާތު ނިބާނާ ސާތިޔާ ދެވަނަ ސީޒަންއެވެ.


Hiley bahaa helmet hoadhan course eh furihama kuran jehey\nހިލޭ ބަހާ ހެލްމެޓު ހޯދަން ކޯހެއް ފުރިހަމަ ކުރަން ޖެހޭ\nސިނަމާލެ ބްރިޖާއި ހައިވޭގައި މާޗް މަހުގެ 10ގެ ކުރިން ހެލްމެޓް އަޅަން ވަނީ މަޖުބޫރު ކޮށްފައި -- މުހައްމަދު އަފްރާހް | އަަވަސް\nސަރުކާރުން ހިލޭ ބަހަން ނިންމާފައިވާ ހެލްމެޓު ލިބޭނީ ޓްރާންސްޕޯޓު މިނިސްޓްރީ އިން ކުރިއަށް ގެންދާ ކުރު ކޯހެއް ފުރިހަމަކުރުމުން ކަމަށް ޓްރާންސްޕޯޓް މިނިސްޓަރު އާއިޝަތު ނަހުލާ ވިދާޅުވެއްޖެ އެވެ.\nޕަބްލިކް ސާވިސް މީޑިއާ (ޕީއެސްއެމް)ގެ ރާއްޖެ މިއަދު ޕްރޮގްރާމުގައި ވާހަކަ ދައްކަވަމުން މިނިސްޓަރު ނަހުލާ ވިދާޅުވީ، ހިލޭ ހެލްމެޓު ބޭނުންނަމަ އެންމެ ފުރަތަމަ ޖެހޭނީ ނަން ނޯޓުކޮށް ޓްރާންސްޕޯޓް އޮތޯރިޓީއިން ކުރިއަށް ގެންދާ ތިނެއް ނުވަތަ ހަތަރު ގަޑިއިރުގެ ކޯހެއް ގައި ބައިވެރިވެ ކޯސް ފުރިހަމަ ކުރުމަށް ކަމަށެވެ.\n"މި ކޯހުގަ އަންނާނީ ހޭލުންތެރިކުރުމާއި މިހާރު މިހިނގާ އެކްސިޑެންޓުތަކާއި އެކްސިޑެންޓެއް ވެއްޖެނަމަ އެމީހަކާއި މެދު ކަންތައް ކުރަން ޖެހޭނެ ގޮތާއި މަޑުން ގަވައިދުގެ ތެރެއިން ދުއްވުމުގެ މުހިއްމުކަން." މިނިސްޓަރު ވިދާޅުވިއެވެ.\nހިލޭ ހެލްމެޓު ހޯދުމަށް މިނިސްޓްރީއިން ކުރިއަށް ގެންދާ ކުރު ކޯހުގެ ބައިވެރިންނަށް ގިނަ މައުލޫމާތުތަކެއް ލިބިގެންދާނެ ކަން މިނިސްޓަރު ފާހަގަކުރެއްވި އެވެ. އަދި، މި ހެލްމެޓުތައް މާލޭގެ އިތުރުން އަތޮޅުތެރެއަށް ބަހަން ހަމަޖެހިފައިވަނީ އާބާދީގެ ނިސްބަތަށް ބެލުމަށް ފަހު ކަމަށްވެސް މިނިސްޓަރު ވިދާޅުވި އެވެ.\nމިނިސްޓަރު އިތުރަށް ވިދާޅުވީ، ހިލޭ ބަހަން ނިންމާފައިވާ ހެލްމެޓުތަކުގެ ތެރެއިން ގިނަ ހެލްމެޓުތައް މިހާރު ރާއްޖެއަށް ގެނެވިފައިވާ ކަމަށެވެ. އަދި ބާކީ ހެލްމެޓުތައް ވެސް ލިބުނުހާ އަވަހަކަށް އެ ހެލްމެޓުތައް ބެހުމުގެ މަސައްކަތް ކުރާނެ ކަމަށް މިނިސްޓަރު ވިދާޅުވި އެވެ.\nސިނަމާލެ ބްރިޖާއި ހައިވޭގައި އަންނަ މަހުގެ 10 ވަނަ ދުވަހުން ފެށިގެން ހެލްމެޓް އަޅަން މަޖުބޫރު ކޮށްފައިވާއިރު، 5،000 ހެލްމެޓު ހިލޭ ބެހުމަކީ ރައީސް އިބްރާހީމް މުހައްމަދު ސޯލިހުގެ 100 ދުވަހުގެ ވައުދުފުޅުގެ ތެރެއިން ވައުދެކެވެ.\nޓްރާންސްޕޯޓް އޮތޯރިޓީ މަގުމަތީގެ އެކްސިޑެންޓް މިނިސްޓަރު އައިޝަތު ނަހުލާ + މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nއާ ގަވާއިދާ މެދު ޓެކްސީ ޑްރައިވަރުން ނުރުހިއްޖެ!\nޑްރައިވަރުން ބޭނުމީ 100 ރުފިޔާ، އާންމުން ބޭނުމީ މީޓަރު!


"Synthetic Track Aa Eku Ethah Baehge Sih'hee Dhulhaheyo Kamah Magu Fahi Vaane" - Vaguthu\n"ސިންތެޓިކް ޓްރެކާއެކު އެތައް ބައެއްގެ ސިއްހީ ދުޅަހެޔޮކަމަށް މަގުފަހިވާނެ"\nމާލޭގެ އެކުވެނި ސަރަހައްދުގައި އަލަށް ހެދި ސިންތެޓިކް ޓްރެކް.\nމާލޭގެ އެކުވެނި ޓްރެކް ސަރަހައްދުގައި އަލަށް ހެދި ސިންތެޓިކް ދުވާ ޓްރެކާ އެކު އެތައް ބައެއްގެ ސިއްހީ ދުޅަހެޔޮކަމަށް މަގުފަހިވެގެން ދާނެ ކަމަށާއި މިއީ ބައިނަލްއަގުވާމީ ފެންވަރުގެ ޓްރެކެއް ކަމަށް އިންޑިއާގެ ހައި ކޮމިޝަނުން ހާމަކޮށްފިއެވެ.\nރައީސް އިބްރާހިމް މުހައްމަދު ސޯލިހް އިއްޔެ ވަނީ އެކުވެނި ސިންތެޓިކް ދުވާ ޓްރެކް ރަސްމީކޮށް ހުޅުއްވައި ދެއްވައިފައެވެ. މިއީ އިންޑިއާގެ ހިލޭ އެހީގެ ދަށުން ރާއްޖޭގައި ހިންގާ މަޝްރޫއުތަކުގެ ތެރެއިން މި އަހަރު މަސައްކަތް ނިންމައި އިފްތިތާހު ކުރި ފުރަތަމަ މަޝްރޫއެވެ. އަދި ފާއިތުވެދިޔަ ހަ މަސް ދުވަހުގެ ތެރޭގައި އިންޑިއާގެ އެހީގެ ދަށުން ނިންމާލި އަށް ވަނަ މަޝްރޫއެވެ.\nޔޫތު މިނިސްޓްރީގެ ބެލުމުގެ ދަށުން ދުވާ ޓްރެކް އަދި ކްރިކެޓު ދަނޑު ތަރައްގީ ކުރުމުގެ މަސައްކަތް ފެށީ މިދިޔަ ސެޕްޓެމްބަރު މަހުއެވެ. އަދި މިދިޔަ ނޮވެމްބަރު ނުވަ ވަނަ ދުވަހު ސިންތެޓިކް އެޅުމުގެ މަސައްކަތް ރަސްމީކޮށް ފައްޓަވައި ދެއްވީ ޔޫތު މިނިސްޓަރު އަހުމަދު މަހްލޫފާއި އިންޑިއާގެ ފޮރިން ސެކްރެޓަރީ ހަރްޝް ޝްރިންގްލާއެވެ.\nމާލެ އެކުވެނި ޓްރެކަކީ ރާއްޖޭގައިވާ ބައިނަލްއަގްވާމީ ފެންވަރުގެ ހަމައެކަނި ޓްރެކްއެވެ. އަދި ކުޅިވަރު ކުޅުންތެރިންނާއި ޕްރޮފެޝަނަލް އެތްލީޓުން އެކި ކުޅިވަރު އިވެންޓުތަކާއި މުބާރާތްތައް ބާއްވަން ބޭނުންކުރަމުން އައި މުހިންމު ތަނެކެވެ. އަދި ކުޅުންތެރިންގެ އިތުރުން މާލޭގައި ދިރިއުޅޭ ފިޓްނެސްއަށް ލޯބިކުރާ އެތައް ބަޔަކު ދުވެ، ކަސްރަތު ކުރުމަށް ބޭނުން ކުރަމުން އައި ތަނެކެވެ.\nއިންޑިއާ ހައި ކޮމިޝަނުން ވިދާޅުވި ގޮތުގައި އަލަށް ހެދި މި ޓްރެކްގެ ސަބަބުން އެކުވެނި އަކީ ކުރިއަށްވުރެ ބޮޑަށް ކަސްރަތާއި ކުޅިވަރު އަދި އެތުލެޓިކްސްގެ އެކި އިވެންޓުތަކަށް އެކަށީގެންވާ ތަނަކަށް ވެގެންދާނެއެވެ. އަދި މީގެ ފައިދާ ކުޅުންތެރިންނާއި އެތުލީޓުންގެ އިތުރުން މާލޭގެ ރައްޔިތުންނަށްވެސް ވެގެންދާނެ ކަމަށް ހައި ކޮމިޝަނުން ވިދާޅުވިއެވެ.\nމާލޭގެ މިފަދަ މުހިންމު ކުޅިވަރު އެރީނާއެއް މަރާމާތުކޮށް ތަރައްގީކުރުމަށް އެހީތެރިވެދެވުނު ކަމީ އިންޑިއާއިން ފަޚުރުވެރިވާކަމެކެވެ. އެކުވެނި ސިންތެޓިކް ޓްރެކްގެ ސަބަބުން އެތައްބައެއްގެ ސިއްހީ ދުޅަހެޔޮކަމަށް މަގުފަހި ވެގެންދާނެއެވެ. މިއީ ރައީސް ސޯލިހްގެ އެންމެ މުހިންމު ވައުދުތަކުގެ ތެރެއިން ވައުދެކެވެ،" އިންޑިއާ ހައި ކޮމިޝަންގެ ބަޔާނުގައިވެއެވެ.\nއެކުވެނި މަޝްރޫއުއަކީ އިންޑިއާގެ ގްރާންޓް އެހީގެ 200 މިލިއަން ރުފިޔާ (13 މިލިއަން ޑޮލަރު) ގެ ދަށުން ދިވެހިރާއްޖޭގައި ހިންގަމުންދާ 30 ހައި އިމްޕެކްޓް ކޮމިއުނިޓީ ޑިވެލޮޕްމެންޓް މަޝްރޫއުތަކުގެ (އެޗްއައިސީޑީޕީ) ތެރެއިގައި ހިމެނޭ މަޝްރޫއުއެކެވެ.\nއެޗްއައިސީޑީޕީގެ ދަށުން ހިންގި މަޝްރޫއުތަކުގެ ތެރޭގައި އއ. އުކުޅަސް ކޮންވެންޝަން ސެންޓަރު، މ. ކޮޅުފުށި މަގުމަތީ ލައިޓް ހަރު ކުރުން، ދ. ވާނީ ޕޮލިސް ސެންޓަރު، މާލެ ސިޓީ ކައުންސިލަށް އެއްގަމު އުޅަނދު އަދި މެޝިނަރީ ފޯރުކޮށްދިނުމާއި ބ. ގޮއިދޫ-ފެހެންދޫ ސްކޫލް ފެރީ ފޯރުކޮށްދިނުމާއި 61 ރަށެއްގެ އައުޓްޑޯ ޖިމްއަށާއި 67 ކުޑަކުދިންގެ ޕާކަށް ބޭނުންވާ އިކުއިޕްމަންޓް ފޯރުކޮށްދިނުން ހިމެނެއެވެ.\nކުރިއަށް އޮތް ދެ ތިން މަހުގެ ތެރޭގައި އއ. ރަސްދޫ ގޮނޑުދޮށް ހިމާޔަތް ކުރުމާއި ގދ. ފަރެސްމާތޮޑާގެ ވެޓްލޭންޑް ޕާކްގެ މަޝްރޫއު އާއި ހުޅުމާލެ ފިޔަވަތި މަރާމާތުކޮށް ތަރައްގީ ކުރުމުގެ މަޝްރޫއު އާއި ހުޅުމާލެ ސެންޓްރަލް ޕާކް އަދި ޖެޓީ މަރާމާތު ކުރުމާއި ނ. ޅޮހި އަދި ރ. ކިނޮޅަހު ސްކޫލްތަކުގެ ކްލާސްރޫމް ބިނާ ކުރުމުގެ މަޝްރޫއުގެ މަސައްކަތް ނިމި އިފްތިތާހު ކުރުމަށް ވަނީ ހަމަޖެހިފައެވެ.\nމީގެއިތުރުން އައްޑޫ ސިޓީގެ ތަރައްގީ އަށް ހާއްސަ އިސްކަމެއް ދީގެން، އެ ސިޓީގައި ތިން މަސް ޕްރޮސެސިން ޕްލާންޓާއި،5އިކޯ-ޓޫރިޒަމް ޒޯން އަދި ޑްރަގް ޑީޓޮކްސިފިކޭޝަން ސެންޓަރެއް ގާއިމްކުރުމަށް އިންޑިއާއިން އަންނަނީ އެހީތެރިވަމުންނެވެ. އަދި އުތުރުގެ އަތޮޅުތަކުގައި އިންޑިއާގެ ގްރާންޓް އެހީގެ ދަށުން ހިންގޭ މަޝްރޫއު ތަކުގެ ތެރޭގައި ހޯރަފުށީގައި ފެން ބަންދުކުރާ ޕްލާންޓެއް ގާއިމް ކުރުމުގެ މަޝްރޫއުއާއި ހަނިމާދޫގައި އެގްރިކަލްޗަރަލް ރިސާޗް ސެންޓަރެއް ގާއިމް ކުރުމުގެ މަޝްރޫއު ހިމެނެއެވެ.\nދިވެހިބަހުން އޮތް ފޮތުން އިންޑިއާ ޓީޗަރުން ކިޔަވައިދޭނެ ގޮތެއް ނޭނގި ސުވާލު އުފެދިއްޖެ\nއިންޑިއާގެ ލަޝްކަރު ރާއްޖޭގައި ބޮޑު ކުރަނީ ޗައިނާއަށް ހަމަލަދޭން: އުމަރު\nޖެނުއަރީ 17, 2021 13:56\nތަނެއް އޮތަކަސް އަދި ސިއްހީ ދުޅަހެޔޮނުވާނެ އެތަނަކަށް ގޮސް އެތަނެއް ބޭނުން ހިފައިގެން ތިބުނާ ކަމެއް ވާން އޮތީ ހެ ހެ\nޖެނުއަރީ 17, 2021 14:09\nހިލޭ އެހީގެ ގޮތުގައި ޓްރެކް ހަދައިދިނީ ހަދިޔާއަކަށް މިތާ ފައްޅިއެއް އަޅައިދޭ ގޮތަށްބާ.. ދެން އަނެއް ވާހަކަ، ޓްރެކަށް ނޭރުވޭ އެއްޗިހި ގިނަ، އަރަން ޖެހެނީ ވަކި އަގެއްގެ ބޫޓަކަށް.. އެކަމަކު ރަސްމިއްޔާތަށް އޯކޭ ބުރުމާ ކަށި ލީ ފައިވާނުގަ ، އެތަންމިތަން ތޮރުފާ ފުރޮޅުލީ ގޮނޑި ދުއްވިޔަސް..\nޖެނުއަރީ 17, 2021 17:07\nސިންތެޓިކް ދުވާ ޓްރެކު މުހިންމެއް ނޫން! ރައްޔިތުން ބަނޑުފުރާ މުއްތިކުރާނެ ގޮތެއް ނެތިގެން މިއުޅެނީ.\nޖެނުއަރީ 17, 2021 20:16\nތިޔައޮތީވާ ކަމެއްކުރެވިފައި ދެ އަހަރުގެތެރޭގަ ހަމައެކަނި ކުރެވުނީ ބަޔަކުހަދައިފައިއޮތް ތަނެއްގައި ބެޑުޝީޓު ފަތުރާލުން! ސާބަސް އިބޫ އާން! މިރާއްޖޭގެ ހުރިހާ ހޮސްޕިޓަލެއް ބަންދުކުރިއަސް ދުޅަހެއު ސިއްހަތެއްގައި ތިބެވޭނެ! ރާއްޖޭގެ ދެ އަހަރުގެ ބަޖެޓް ފައިސާ (ފަސްދޮޅަސް އެތަކެއް ބިލިޔަން) އާ ނުބައްދަލު މަސައްކަތެއް ތިޔަކޮށްދެއްވީ! ސާބަސް އިބޫ ކޮބާ އެއްކަލަ ހޮހަޅަ މާއަގުބޮޑުކަމަށްބުނި! މިހާރުއެއީ ޖަވާހިރެއްދޯ! ޅޭފަހެ އެއަރުޕޯޓަށްގޮސް ތަރައްގީފެނި ޝުކުރު އަސާކުރީ އެއަރުޕޯޓުގައި އުޅޭ މުއައްޒަފުންނަށް! ބަލަގަ އިބޫ ހިއްހަމަޖެހުނަސް،ނުޖެހުނަސް އެތަން ތަރައްގީކުރީ އިބޫމެން ފޮރުވައިގެން ގެންގުޅޭ ރޮކެޓް ސްޕީޑް މިގައުމުގެ ފަޚުރު ޔާމީނު އެއީ އިބޫކަހަލަ ކަންނެތްމީހެއްނޫން!\nޖެނުއަރީ 17, 2021 21:32\nދުވާ ގްރޫޕް ހަދައިގެން މީސްމީހުން އަތުން ހާހުން ފައިސާ ނަގައިގެން ގޮސް ތިޔަތަނުގައި ކޯނު ޖަހައިގެން ވެރިވެގަނެގެން ތިބޭނީ.


Parkthah maraamaathukuran halaathu balan fashaifi\nމާލޭގެ ޕާކުތައް މަރާމާތުކުރަން ހަލާތު ބަލަން ފަށައިފި\nމާލޭގެ މޭޔަރު މުއިއްޒު ސަލްޓަން ޕާކުގެ ހާލަތު ބައްލަވާލައްވަނީ. ޕާކުތައް މަރާމާތުކުރަން ވަނީ ނިންމައިފައި--- ފޮޓޯ: މާލޭ ސިޓީ ކައުންސިިލް\nމާލޭ ސިޓީގެ ޕާކުތައް މަރާމާތުކުރުމުގެ ގޮތުން އެ ތަންތަނުގެ ހާލަތު ބަލަން ފަށައިފި އެވެ.\nއެގޮތުން މާލޭގެ މޭޔަރ ޑރ. މުހައްމަދު މުއިއްޒާއި އެ ސިޓީގެ އެހެން ކައުންސިލަރުން ވަނީ ކާނިވަލުގައި ހުރި ޕާކާއި، ރަސްރަނި ބަގީޗާއާއި އަދި ޖުމްހޫރީ މައިދާނުގައި ހުންނަ ޕާކަށް ޒިޔާރަތްކުރައްވައި ހާލަތު ބައްލަވައިފަ އެވެ.\nނިމިގެން ދިޔަ ސަރުކާރުން ބޮޑެތި ހޭދަތައް ކޮށްގެން ޕާކުތައް ހެދި ނަމަވެސް މި ސަރުކާރު އައުމަށްފަހު ޕާކުތަކަށް މާބޮޑަށް އަޅާނުލުމުގެ ސަބަބުން އެތަންތަން މަޑުމަޑުން ދަނީ ވީރާނާވަމުން ނެވެ. ނިމިގެން ދިޔަ ދައުރުގެ ސިޓީ ކައުންސިލްގެ ބޭފުޅުން އެތަންތަން ބަލަހައްޓަން މަސައްކަތް ނުކުރާކަމަށް ބުނެ ބޮޑެތި ފާޑުކިޔުންތަކެއްވެސް އަމާޒުވެފައި ވެއެވެ.\n"މިދިޔަ ދެ އަހަރުގެ ތެރޭގައި ނެތް އެއްވެސް ވަރަކަށް މަރާމާތެއް ކޮށްފައެއް. އަނެއްހެން ދާއިމީކޮށް ބަލަހައްޓަން ޖެހޭ ތަންތަން ބަލަހައްޓާފަ ނެތުމުގެ ސަަބަބުން ފުދޭ ވަރަަކަށް ބޮޑެތި ގެއްލުންތައް އަނެއްހެން ބުނާކަމަށް ވަންޏާ. ދެން މަރާމާތު ކުރުމަށް މިހާރު ސާވޭތަކާ އެއްޗެތި ހަދައި ނިންމައިފި" މާލޭ ސިޓީ ކައުންސިލްގެ މާފަންނު މެދު ދާއިރާގެ މެމްބަރު އަހުމަދު ނަރީޝް މިއަދު "އަވަސް" އަށް ވިދާޅުވި އެވެ.\nޕާކުތަކުގެ ހާލަތު ބަލައި އެ ތަންތަން މަރާމާތުކުރަމުން ޕްލޭންތައް އެކުލަވާލުމުގެ މަސައްކަތް ކުރަމުންދާ ކަމަށް ނަރީޝް ވިދާޅުވެ އެވެ.\nމާލޭ ސިޓީ ކައުންސިލްއިން މިއަދު ކުރި ޓުވީޓެއްގައި ބުނީ އެ ކައުންސިލްގެ މެންޑޭޓްގެ ތެރެއިން ހާއްސަ އިސްކަމެއް ދީގެން ޕާކުތައް މަރާމާތުކުރާނެ ކަމަށެވެ.\nގަވައިދާ ހިލާފު ތަންތަން ހުސްކުރަން އަންގައިފި


Bilehfahee injeenu geygai alifaan roave andhai hulivehje\nބިލެއްފަހީ އިންޖީނު ގޭގައި އަލިފާން ރޯވެ އަނދައި ހުލިވެއްޖެ\nށ ބިލެއްފަހީ އިންޖީނު ގޭގޭގައި އަލިފާނުގެ ހާދިސާއެއް ހިނގައި މުޅި އިންޖީނުގެ އަނދައި ހުލިވެއްޖެ އެވެ.\nރޭ ގާތްގަނޑަށް 11:35 ހާއިރު ހިނގި މިހާދިސާގައި އަލިފާން ނިންވާލެވިފައިވަނީ ރަށުގެ ހުރިހާ ރައްޔިތުންނާއި ށ ގާކޮށިނބީގެ އެހީތެރިކަމާއެކު ރޭ ތިން ޖެހިފަހުން ކަމަށް ކައުންސިލުން ބުނެ އެވެ. އަލިފާނުގެ މިހާދިސާ ހިނގި އިރު ޑިއުޓީގައި ދެމުވައްޒަފުން ތިބިނަމަވެސް މިހާދިސާގައި އެއްވެސް މީހަކަށް އަނިޔާވެފައެއް ނުވެ އެވެ.\nކައުންސިލް ރައީސް އަބުދުﷲ ޒިޔާދު ކޭއޯއަށް ވިދާޅުވީ ބެލެވޭގޮތުގައި މިހާދިސާ ހިންގަން ދިމާވީ އިންޖީނެއްގެ ޓާބޯގައި ހުޅުހިފައިގެން ކޮންޓޯލް ނުކުރެވި އަލިފާންގަނޑު މުޅި އިންޖީނުގެއަށް ފެތުރިގެން ކަމަށެވެ.\nބިލެއްފަހީ އިންޖީނު ގޭގައި އަލިފާން ރޯވެ އަނދައި ހުލިވެފަ–\nމިހާދިސާގައި އިންޖީނުގެ އެކޮށްހެންވަނީ އަނދައި ހުލިވެފައިވެ އެވެ. ތިން އިންޖީނު ހުންނައިރު ފުރަތަމަ އަލިފާން ރޯވެފައިވަނީ ބެލެވޭގޮތުގައި 112 ކިލޯވޯޓްގެ އިންޖީނުގައި އެެވެ. އެރަށު އިންޖީނުގެ ގޭގައި ދެން ހުންނަނީ 80 ކިލޯވޯޓްގެ އިންޖީނަކާއި 120 ކިލޯވޯޓްގެ އިންޖީނެކެވެ. އަލިފާނުގެ މިހާދިސާގައި ތިން އިންޖީނާއި އެތަނުގައި ހުރިހާ އެއްޗެއް ވަނީ ބޭނުންނުކުރެވޭވަރަށް އަނދައިފަކަމަށް ކައުންސިލް ރައީސް ވިދާޅުވި އެވެ.\nއަބުދުﷲ ޒިޔާދު ވިދާޅުވީ ފެނަކައާ ގުޅިގެން މިއަދުގެ ވަގުތެއްގައި ރަށަށް އަލުން ކަރަންޓް ފޯރުކޮށްދެވޭތޯ މަސައްކަތް ކުރަމުންދާ ކަމަށެވެ. އަދި އަލިފާންގަނޑު ކޮންޓްރޯލް ކުރުމަށް ކައުންސިލުން އެދުނު އެދުމަށް އިޖާބަދީ ކައިރީގައި އޮންނަ ގާކޮށިނބީ މެނޭޖްމަންޓް ފޯރުކޮށްދިން އެއްބާރުލުމަށާއި ރަށުގެ ހުރިހާ ރައްޔިތުން އަލިފާންގަނޑު ނިންވާލުމަށް ދެއްކި އެކުވެރިކަމަށްޓަކައި އެއްބާރުލުން ފާހަގަކޮށް އެފަރާތްތަކަށް އޭނާ ވަނީ ޝުކުރުއަދާކޮށްފަ އެވެ.


23 ސެޕްޓެމްބަރ 2020 - 07:58 74 comments\nފަސް އެނބުރިފައި ރިފާ ބަލައިލިއެވެ. އޭރު މިހާދު އިނީ ބަލަހައްޓައިގެންނެވެ. ރިފާ ބަލައިލާނެކަން މިހާދަށް އެނގޭ ކަހަލައެވެ. އެންމެ ލަފުޒެއް ވެސް ރިފާގެ ދުލުން ބޭރެއް ނުކުރެއެވެ. ދެއްކި ވާހަކައެއް ދެއްކީ ރިފާގެ ދެ ލޮލެވެ. ލޯތްބަކީ ބަހުރުވައެއް އޮންނަ ޖަޒުބާތެއް ނޫނެވެ. އެއީ ދެ ހިތެއްގެ ދެމެދުގައި ބިނާކުރެވޭ ފާލަމެކެވެ. ކޮންމެ ފަހަރަކު ދުލުން ބުނެގެން ނޫނީ އަނެކާއަށް ނުވިސްނޭ ދެ ހިތެއްގެ ދެމެދުގައި އޮންނަނީ ލޯތްބެއް ނޫނެވެ. އެއީ އަޖައިބެއް ކަހަލަ ބީރައްޓެހި ކަމެކެވެ. މިހާދު ތެދުވެގެން އައިސް ރިފާ ކައިރިއަށް ހުއްޓުނެވެ. އެއީ އިރު އޮއްސުމަށް ޓަކައި ޖައްވު ނަލަހެދެމުން ދިޔަ ވަގުތެވެ. ވިލާތަކުގެ އެންމެ ރީތި ކުލަތައް އުދަރެހުގައި ފަވާލި ވަގުތެވެ. އިރުން ހުޅަނގަށް ޖެހިލި އަކުރިހާ އެކު ރިފާގެ އިސްތަށިގަނޑު މިހާދުގެ މޫނުގައި ފިރުމައިލި ވަގުތެވެ.\n"އަހަންނަކަށް ގަބޫލެއް ނުކުރެވޭ!" ސިއްރުސިއްރުން މިހާދު ބުންޏެވެ. "އަދި އެއް ފަހަރު ބުނޭ!"\nމިހާދު އެހެން ބުނި އިރު ހީވަނީ ކުރިން ރިފާ ބުނީ ކީކޭކަން މިހާދަށް އަޑުއިވިއްޖެ ހެންނެެވެ. ރިފާ އަބަދުވެސް ބޭނުންވީ އެ ކަހަލަ ފިރިއެކެވެ. އެއީ، އިރު އޮއްސުމުގެ ކުޑަ އިރުކޮޅެއް ކުރިއެވެ.\n"އެއް ހާސް ފަހަރު ވެސް ބުނެފާނަން،" ފަސްޖެހުމެއް ނެތި ރިފާ ބުންޏެވެ. "މިހާދު ދެކެ އަހަރެން ވަރަށް، ވަރަށް ލޯބިވޭ!"\nލޯބީގެ ހުރިހާ ކުލައެއް އުދަރެހަށް ފާއްދައިލައިފައި އިރުއޮއްސުނެވެ. މާހައުލަށް ވެރިވެގެން ދިޔައީ އަޖައިބެއް ކަހަލަ ހަމަހިމޭން ކަމެކެވެ. ގަހުގެ ފަތަކަށް ހިރިލާކަށް ނުކެރުނެވެ. ރިފާގެ ހިތަކަށް ކުޅަދާނައެއް ނުވިއެވެ. ބުނަން ބޭނުން އެތައް ވާހަކައެއް ހުރީމައެވެ. އިރު އަރަންދެން އެ ތަނުގައި ހުންނަން ރިފާގެ ހިތް އެދެމުން ދިޔައެވެ.\n"ނުބުނެ ނުހުރެވިގެން މި ބުނީ،" ނުރޯން ކެތްކުރަމުން ރިފާ ބުންޏެވެ. "މި ކުރެވުނީ ރަނގަޅު ކަމެއްތަ؟ ގޯސް ކަމެއްތަ؟ އަހަންނަކަށް ނޭނގެ. އެނގޭ ކަމަކީ، އަހަރެންގެ ހިތަށް ވަރަށް ލުއިވެއްޖެ!"\nމިހާދާއި ރިފާގެ ދެމެދުގައި އޭރު އެއްވެސް ދުރުމިނެއް ނެތެވެ. އެ ދެމެދުން ދަތުރުކުރަން މަސައްކަތް ކުރި ވައިރޯޅިއަށް ވެސް ވީ ނާކާމިޔާބެވެ.\n"ތިހާ ކައިރީގަ ހުންނަ އިރު ވެސް ކީއްވެ އަހަންނަށް ހީވަނީ އަދިވެސް ތިހިރީ ވަރަށް ދުރުގައޭ،" އަތުގެ ފުށަތުން ރިފާގެ މޫނުގައި ފިރުމައިލަމުން މިހާދު ބުންޏެވެ. "އަހަރެން ދެން ކިހިނެއް ހަދަންވީ؟"\n"އަހަރެން މަތިން ހަނދާން ނައްތާލަންވީ،" ފެންކަޅި ނުވުމަށް މަސައްކަތް ކުރަމުން ރިފާ ބުންޏެވެ. "ހީކޮށްލާ މީ ހުވަފެނެކޭ."\nމިހާދަށް ފުރަގަސް ދީފައި ރިފާ ހިނގައިގަތެވެ. ރޯތަން މިހާދަށް ނުދައްކަން ވެގެންނެވެ. މިހާދު ގޮވިއެވެ. ރިފާއެއް ނުހުއްޓުނެވެ. މިހާދު ދެކެ ލޯބިވާކަށް ރިފާ ބޭނުމެއް ނޫނެވެ. އެ ވާހަކަ ބުނާކަށް އަމުދުން ބޭނުމެއް ނޫނެވެ. އެއީ ރިފާ އުންމީދު ކުރި ގޮތެއް ނޫނެވެ. މިހާދުގެ ތެދުވެރި ލޯބި ރިފާ ހިތަށް ވާސިލު ވީ، ބަންދުކޮށްފައިވާ ހިތުގެ ދޮރުގެ ހިންމި ތަކުގެ ތެރެއިންނެވެ. ރިފާގެ އިޒުނައަކާ ނުލައެވެ. ރިފާ ދިޔުމުން ވެސް މިހާދު ގަނޑުވެފައި ހުރީއެވެ. ވާންވީ އުފާ ކަމެއް ނުވަތަ ދެރަ ކަމެއް މިހާދަކަށް ނޭނގުނެވެ. އަވަސް ފިޔަވަޅުތަކެއް އަޅަމުން ރިފާ ސިޑިން ފޭބިއެވެ. ހިތާހިތުން ކިޔަމުންނެވެ. އަހަންނަށް މި ކުރެވުނީ ކީއް ހެއްޔެވެ؟ އެ ހަގީގަތް އަހަންނަށް ހާމަ ނުކުރެވުނު ނަމައެވެ.\nތިރިއަށް ފައިބަން މިހާދު ހިނގައިގަތް އިރު އުދަރެސް އެއްކޮށް އަނދިރި ވެއްޖެއެވެ. މިހާދުގެ ހިތަށް ވެސް ވެރިވެފައި ވަނީ، ދެން ވާނީ ކިހިނެއްކަން ބުނަން ނޭނގޭ ކަހަލަ ފުން އަނދިރިކަމެކެވެ. ފިކުރަކަށް ގެއްލިފައި ހުރެގެން މަޑުމަޑުން ގޮސް ކޮޓަރިއަށް ވަން އިރު ރިފާ ގިސްލަގިސްލައިފައި ރޮނީއެވެ. މިހާދުގެ ހިތް ކުދިކުދިވި ކަހަލައެވެ. ފާރުގައި ލެނގިލައިގެން ހުރި ރިފާ ގެނެސް އެނދުގައި ބޭންދިއެވެ.\n"ކިހިނެއްވީ ރިފާ؟" މިހާދު ސުވާލުކުރިއެވެ.\n"އަހަރެން ބޭނުމެއް ނޫން މިހެން ވާކަށް،" ޝަކުވާގެ ރާގެއްގައި ރިފާ ބުންޏެވެ. "އެކަމަކު ހާދަ ބޮޑަކަށޭ މި ލޯބި ވެވުނީ. ދުވަހަކު ވެސް މީހެއް ދެކެ މިހާ ލޯތްބެއް ނުވަން. މީހުން ކީކޭ ކިޔާނީ؟ ބުނާނެ ޒާހިރު ފަގީރުވެފަ މިހާދު މުއްސަނދި ވީމަ.."\n"މީހުން ކިޔާ އެއްޗެއް ކިޔާފަނެއްނު!" ރިފާގެ ކޮނޑުގައި ފިރުމާލަމުން މިހާދު ހިތްވަރު ދިނެވެ. "އަހަރުމެންނަށް ކީއް؟ ދެން ހުއްޓާލާ! ފިރިމީހާ ދެކެ ލޯބިވުމަކީ ފާފައެއް ނޫނޭ ރިފާ!"\nމިހާދުގެ އަތް ރިފާ ފޮޅުވައިލިއެވެ. ރިފާ ބޭނުންވަނީ މިހާދު ދެކެ ރުޅިއަންނާށެވެ. ލޯބިވެވުނީތީއެވެ.\n"މިހާދު ޖެހޭނެ އަހަރެން ވަރިކުރަން،" އިސްޖަހައިލައިގެން އިނދެ ރިފާ މަޑުމަޑުން ބުންޏެވެ. "އަހަރުމެންގެ ވާހަކަ މި ހިސާބުން ޖެހޭނީ ނިމެން."\nއެ ޖަވާބު އަޑުއަހަން މިހާދަކަށް ފަސޭހައެއް ނުވިއެވެ. ހިތަށް ތަދުވިއެވެ. އަރު ބެދޭ ގޮތް ވިއެވެ. މިހާދުގެ ލޯބި ތެދުވެރިއެވެ. މިހާދުގެ ހުރިހާ ވެސް އުފަލަކީ ރިފާއެވެ. އޯގާވެރިކަމާއި ކެތްތެރިކަމާ އެކު ރިފާގެ ލޯބި މިހާދަށް ކާމިޔާބަށް ކުރެވިއްޖެއެވެ. ރިފާއަކީ މިހާދުގެ އަމިއްލަ މިލްކަކަށް ހެދިއްޖެއެވެ. އެ ލޯބީގެ ނިމުން ހިތި ވާން ޖެހެނީ ކީއްވެގެން ކަމެއް މިހާދަކަށް ނުވިސްނެއެވެ. ލޯބި ކާމިޔާބުވާ ހިސާބުން ދެން ކުރިމަތިލާން ޖެހޭނީ ނާކާމިޔާބާ ހެއްޔެވެ؟ އެއީ ކޮން ފޮތެއްގައި ލިޔެވިފައިވާ އުސޫލެއް ހެއްޔެވެ؟ އެހެން މީހުންނަށް އެ މީހުން ލޯބިވާ މީހާ ލިބެންޏާ މިހާދަށް ނުލިބެންވީ ކީއްވެގެން ހެއްޔެވެ؟ އެ ވަރުގެ ކުށެއް މިހާދު ނުކުރެއެވެ.\nއާ ދުވަހަކަށް އިރު އެރިއެވެ. ރިފާގެ އަތުން ބެންޑޭޖު ނެގި އިރު އިނގިލި ހުރީ ރަނގަޅުވެފައެވެ. ތަދެއް ވެސް ނުވެއެވެ. ރިފާ ހީކުރީ ރިފާ ދޫކޮށްލާ ވާހަކަ ބުނީމައި، މިހާދުގެ ފަރާތުން ފެންނާނީ ހިތްހަމަނުޖެހުމާއި ނުތަނަވަސްކަން ކަމަށެވެ. އެހެނެއް ނުވިއެވެ. ކުރިޔަށް ވުރެ މިހާދުގެ ލޯބި އިތުރުވިއެވެ. އަޅާލުމާއި ހިތްހެޔޮކަން ބޮޑުވިއެވެ. ކޮންމެ ތާކު ރިފާ ހުއްޓަސް ކާ ގަޑިތަކުގައި ރިފާ ގެނެއެވެ. އެހެން ނޫނީ ރިފާ ހުންނަ ތާކަށް މިހާދު އާދެއެވެ. ދުވާލުގެ ވަގުތު ވިޔަފާރި ކަންކަމުގައި އުޅެފައި އިރު އޮއްސުމުން ދެން މިހާދު ބޭރަކަށް ނުދެއެވެ. ހީވާ ކަހަލައެވެ. ރިފާ ދިޔުމުގެ ކުރިން ލިބޭ ކޮންމެ ސިކުންތެއް ވެސް މިހާދު ބޭނުންވަނީ ރިފާޔާ އެކީގައި ހޭދަކުރާށެވެ. އާ ކަމަކަށް ރިފާއަށް ފެންނަން ފެށީ އެންމެ ދެ ކަމެކެވެ. ލޯބިވާ ވާހަކަ ރިފާ ބުނީއް ސުރެ މިހާދު ފެންކަޅި ވެފައި ހުންނަހެން ރިފާއަށް ހީވެއެވެ. ރިފާއާ ހަތަރު ކަޅި ހަމަ ނުކުރަން މިހާދު އުޅޭހެން ވެސް ހީވެއެވެ.\nނަޝްފާގެ ފޯނު ރަނގަބީލުވާން ފެށި އިރު ނަޝްފާ އިނީ ގޭގައި ފިލާވަޅު ދަސްކުރާށެވެ. ފޯނު ނަގައިފައި އެންމެ ފުރަތަމަ ވެސް ނަޝްފާއަށް ކުރެވުނީ ޝަކުވާއެވެ.\n"ކޮން އިރަކުން މަންމަ އަންނަނީ؟" ނަޝްފާ އެހިއެވެ. "މަންމަ މާލެއައިތާ ވެސް ކިތެއް ދުވަސް ވެއްޖެ! އޭނަ ޑިވޯސް ނުކުރީތަ؟ އޭރު ވެސް އަހަންނަށް ހަމަ ހީވި ތިހެންނޭ ވާނީ. ބައްޕަޔާ މާމަ ވެސް ބުނި ތިހެންނޭ ވާނީ. އެކަމަކު އޭނަ ހަމަ ބޭނުންވާ އިރަށް އެހެން ހެދޭތަ؟ ދެން އަބަދުވެސް މަންމަ ތި ގޭގަތަ އުޅެން ޖެހޭނީ؟ ކީއްވެ ބައްޕައަށް ނުގުޅަނީ؟ ކީއްވެ މަންމަ ވާހަކަ ނުދައްކާ ތި އިންނަނީ؟"\n"މަންމައަށް ޗާންސެއް ދީގެންތާ އެއްޗެއް ބުނެވޭނީ،" ކުޑަކޮށް މަޖާ ރާގެއްގައި ރިފާ ބުންޏެވެ. "ރަނގަޅަށް ފިލާވަޅު ދަސްކުރަންތަ؟"\n"މިހާރު ވެސް ތި ކަން ކުރަން މިއިނީ،" ނަޝްފާ ކުޑަކޮށް ހިތްހަމަ ނުޖެހިފައި ބުންޏެވެ. "ދެން މަންމަ އާދެބަލަ! މަންމަ ނުޖެހޭނެ ތި މީހާ ގަނޑު ކައިރީގަ ހުންނާކަށް."\nދަރިފުޅުގެ ވާހަކަ ހުންނާނީ އެހެންކަން ރިފާއަށް އެނގެއެވެ. ގޭތެރޭގައި ދެކެވޭ ވާހަކަތަކުގެ ސަބަބުން ނަޝްފާގެ ހިތުގައި މިހާދަށް ނަފުރަތު ފިޔަވައި އެހެން އެއްޗެއް ނޯންނާނެއެވެ. އެ ހާލަތުގައި ނަޝްފާ ރުއްސާނީ ކިހިނެއް ހެއްޔެވެ؟\n"މަންމަ ދާނަމޭ ދަރިފުޅާ! އެކަމަކު ދަރިފުޅު ތި ހީކުރާހާ އަވަހަކަށް ކަންކަން ހަމައެއް ނުޖެހެޔޭ!" ރިފާ ބުންޏެވެ. "ދެން އެ ވާހަކަ އިހަށް ބާއްވާ! ދަރިފުޅަށް މި ގެއަށް އާދެވޭނެތަ؟"\nނަޝްފާ ވަރަށް ގިނަ ސުވާލު ކުރިއެވެ. ސަބަބު އޮޅުން ފިލުވަން ބޭނުންވިއެވެ. ފޯނުން ވެސް ރިފާއަށް އެ ވާހަކަ ދެއްކުނީހެވެ. އެކަމަކު ނަޝްފާގެ މޫނު ފެންނަން ރިފާ ބޭނުމެވެ.\n"ބައްޕަޔާ އެއްކޮށް ދާނީ!" ނަޝްފާ އެއްބަސްވިއެވެ.\n"އުހުނ! ދަރިފުޅު އެކަނި އާދެބަލަ!" ރިފާ އެދުނެވެ. "އެއްޗެއް ދޭން ވެގެންނޭ! މިއަދު ހަވީރު އިނގޭ!"\n"އޯކޭ!" ފޫހި ރާގެއްގައި ނަޝްފާ ބުނި އަޑު އިވުނެވެ.\nފޯނު ބާއްވައިފައި ރިފާ ވިސްނައިލިއެވެ. ނަޝްފާ އަންނާނެ ހެއްޔެވެ؟ ގާތުގައި އިން މިހާދު ފުން ނޭވައެއް ބޭރުކޮށްލިއެވެ. ނަޝްފާ ގެއަށް ގެނައުމަކީ މިހާދު ދިން ހިޔާލެކެވެ. އެއީ، މިހާދަށް ލިބޭނެ އެންމެ ފަހު ފުރުސަތެވެ.\n"އަހަރެންގެ މޭ ޑަންޑަންލާފަ އެބަ ތެޅޭ!" ރިފާ ކަންބޮޑުވެފައި ބުންޏެވެ. "އަހަންނަށް ހިޔެއް ނުވޭ ނަޝްފާ އެއްބަސް ވާނެ ހެނެއް."\n"ތި ކުށްހީއޭ ފިލުވާލަން އަހަރެން ބޭނުންވަނީ،" ކެތްތެރިކަމާ އެކުގައި މިހާދު ބުންޏެވެ. "އަހަރެންގެ ހިތް ބުނަނީ ދަރިފުޅު އެއްބަސް ވާނޭ. އަހަރެން ނޫޅެމޭ ރިފާ ވަރި ނުކުރާކަށް. ރިފާ އުފާވާ ކޮންމެ ކަމެއް އަހަރެން ކޮށްދޭނަން. ރިފާއަށް އެނގޭނެ އެ ކަން. މި ލޯބީގަ އެއްވެސް ޝަރުތެއް ނެތް. އަހަރެން ހުންނާނަން ރިފާގެ ދަރިފުޅަށް ވެލްކަމް ކިޔަން."\nމިހާދު ދެކެ ނަޝްފާ ކިހާ ފޫހިވާކަން ރިފާއަށް އެނގެއެވެ.\n"އުހުނ! ނަޝްފާއަށް މިހާދު ފެނިގެން ނުވާނެ،" އެ ހިސާބަށް ބުނެފައި ރިފާ ވަރަށް ފުން ނޭވައެއް ބޭރުކޮށްލިއެވެ. "ހާދަހާ އުނދަގޫ ކަމެކޭ މިހާދު ތި ކުރުވަނީ. އަހަރެން އަހަންތަ ވާހަކައެއް؟ އަހަރުމެން އިނދެގެން އުޅެން ނަޝްފާ އެއްބަސް ނުވެއްޖެއްޔާ މާދަމާ އަހަރެން ވަރިކޮށްދޭނަންތަ؟"


Banguraa dhalhuthakakaaeku bayaku hahyarukohfi\nފުހުންގެ އޮޕަރޭޝަންގައި ހޯދި ބަނގުރާ ދަޅުތައް --ފޮޓޯ: ފުލުސް މީޑިއާ\nބަނގުރާ ދަޅުތަކަކާއެކު ހުޅުމާލެއިން ބަޔަކު ހައްޔަރު ކޮށްފި އެވެ.\nފުލުހުންގެ އިދާރާއިން ބުނީ ހުޅުމާލެއިން ޓެކްސީއެއް ބަލައި ފާސްކޮށް ބަނގުރާ ދަޅުތަކަކާއެކު ތިން މީހަކު ހައްޔަރުކޮށްފައިވާ ކަމަށެވެ. އެއީ ރޭ 12:10 ގައި ކަމަށް ވެސް ބުނެ އެވެ. އެ ޓެކްސީ ބަލައި ފާސް ކުރިއިރު 48 ދަޅު ބަނގުރާ ވަނީ ފެނިފަ އެވެ.\nހުޅުމާލެ ޕެޓްރޯލް ޖެޓީއާ ދިމާ ފަޅުތެރޭގައި އޮތް ޑިންގީއަކުން ޓެކްސީއަކަށް ބަނގުރާ އަރުވާކަމަށް މައުލޫމާތު ލިބުމުން ފުލުހުން ހިންގި އޮޕަރޭޝަނުގައި ހައްޔަރު ކޮށްފައި ވަނީ 24 އަހަރުގެ މީހަކާއި 26 އަހަރުގެ މީހެއްގެ އިތުރުން 30 އަހަރުގެ މީހެއް ކަމަށް ފުލުހުން ބުނެ އެވެ. އެ ތިން މީހުންނަކީ ވެސް ދިވެހި ފިރިހެނުންނެވެ.\nމީގެ ކުރިން ވެސް ހުޅުމާލޭގައި ހިންގި އޮޕަރޭޝަނެއްގައި ފުލުހުން ވަނީ ގިނަ އަދަދެއްގެ ބަނގުރާ ފުޅިތަކެއް ކާރެއްގެ ތެރެއިން ހޯދާފަ އެވެ. ރާއްޖޭގައި، ހާއްސަކޮށް މާލެ ސަރަހައްދުގައި މަސްތުވާތަކެތި ބޭނުންކުރާ މީހުންގެ އަދަދު އަންނަނީ އިތުރު ވަމުން ނެވެ. މިސްކިތް ތަކުގައި މަސްތުވުމާއި ޑްރަގު ފޮރުވުމުގެ މައްސަލަތަކެއް ފަހަކަށް އައިސް ވަނީ ފެންމަތިވެފަ އެވެ.\nމޯލްޑިވްސް ޕޮލިސް ސާވިސް ހުޅުމާލެ މަސްތުވާތަކެތި + މާލޭ ސިޓީ އިސްލާމިކް މިނިސްޓްރީ އެންޑީއޭ


vnews - Asia Hopes TT mubaaraathuge Silver medal Dheema hoadhaifi\nއޭޝިއާ ހޯޕްސް ޓީޓީ މުބާރާތުގެ ސިލްވާ މެޑަލް ދީމާ ހޯދައިފި\nއޭޝިއާ ބައްރުގެ ގައުމުތަކުގެ ޖޫނިއާ އެންމެ މޮޅު ކުޅުންތެރިންގެ މެދުގައި ބާއްވާ ހޯޕްސް މުބާރާތުގެ އަންހެން ބައިން ސިލްވާ މެޑަލް ރާއްޖޭގެ ފާތިމަތު ދީމާ އަލީ ހޯދައިފި އެވެ.\nދީމާ ސިލްވާ މެޑަލް ހޯދީ މިއަދު ތައިލެންޑުގައި ކުޅުނު ފައިނަލް މެޗުގައި ގްރޫޕް ސްޓޭޖް މެޗުގައި ވެސް ބަލިވި އިންޑިއާ ކުޅުންތެރިޔާއާ ވާދަކޮށް 3-1 ސެޓުންނެވެ.\nއޭޝިއާ ހޯޕްސް ޓީޓީ މުބާރާތުގެ ސިލްވާ މެޑަލް ދީމާ ހޯދުމުން އޭނާއަށް ވަނީ އަންނަ ޖުލައި މަހު އޮމާންގައި އޮންނަ ވޯލްޑް ހޯޕްސް ވީކް ޓީޓީ މުބާރާތުގައި ވަދަކުރުމުގެ ފުރުސަތުވެސް ލިބިފަ އެވެ. މިމުބާރާތަކީ ދުނިޔޭގެ އެކިކަންކޮޅުތަކުން ބައިވެރިވާ ޓީޓީގެ އެންމެ ބޮޑު އެއްމުބާރާތެވެ.\nމި މުބާރާތުގެ ސެމީފައިނަލަށް ދީމާ ދަތުރުކޮށްފައިވަނީ ގްރޫޕުގެ އެންމެ މޮޅު ދެވަނަ ކުޅުންތެރިޔާގެ މަގާމު ހޯދައިގެންނެވެ. އަދި ދީމާ ވަނީ މުބާރާތުގެ ގްރޫޕް ސްޓޭޖުގައި ކުޅުނު ހަތަރު މެޗުގެ ތެރެއިން ތިން މެޗުން މޮޅުވެފަ އެވެ. ހަމައެކަނި ބަލިވީ މި ގްރޫޕުގެ އެއްވަނަ ހޯދި އިންޑިއާ ކުޅުންތެރިޔާ އާއި ވާދަކޮށްގެންނެވެ. އެމެޗުން ބަލިވީ 3-0 ސެޓުންނެވެ.\nމިމުބާރާތުގައި ދީމާ މޮޅުވެފައިވަނީ ލުބުނާން އާއި ތައިލޭންޑް އަދި ކަޒަކިސްތާން އަތުންނެވެ. މީގެތެރެއިން ލުބުނާން އަދި ތައިލޭންޑުގެ މެޗު ސީދާ ތިން ސެޓުން ކާމިޔާބުކުރި އިރު ކަޒަކިސްތާން މެޗު ކާމިޔާބުކުރީ 3-1 ސެޓުންނެވެ.\nއޭޝިއާގެ ހޯޕްސް މުބާރާތުން ދީމާއަށް ފުރުސަތު ލިބުނީ މި އަހަރުގެ ޖެނުއަރީ މަހު އިންޑިއާގައި ބޭއްވި ސައުތު އޭޝިއާ ހޯޕްސް ޓޭބަލް ޓެނިސް މުބާރާތުގެ އަންހެން ބައިގެ ޗެމްޕިއަންކަން ހޯދުމުންނެވެ.\nމިއީ އިންޓަނޭޝަނަލް ޓީޓީ ފެޑެރޭޝަނުން އޭޝިއާގައި ބާއްވާ އެންމެ ބޮޑު ޓޭބަލް ޓެނިސް މުބާރާތެވެ. މި މުބާރާތުގައި ދީމާގެ ކޯޗަކީ ކުރީގެ އެއްވަނަ ކުޅުންތެރިޔާ އިބްރާހިމް ޝިއުރީ އެވެ.\nދީމާއަކީ ރާއްޖޭގައި މިވަގުތު ހުރި އެންމެ އުއްމީދީ ޓީޓީ ކުޅުންތެރިޔާ އެވެ.


Kulhudhuffushi Online - Kulhudhuffushin gina adhadheh ge masthuvaathakehchaaeku meehaku hayyaru kohffi\nއަބްދުލް ވާހިދު ޙަސަން -9މަސް ކުރިން - 8 ޖޫން 2018\nކުޅުދުއްފުށިން ބައިކިލޯއަށްވުރެ ގިނަ މަސްތުވާތަކެތި ހޯދައި އެތަކެއްޗާ ގުޅުން ހުރި މީހަކު ހައްޔަރުކޮށްފި އެވެ. މިމައްސަލާގައި ހައްޔަރުކޮށްފައިވަނީ 36 އަހަރުގެ ފިރިހެނެކެވެ.\nމިމީހާ ހައްޔަރުކޮށްފައިވަނީ ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ކުޅުދުއްފުށި ޕޮލިސް ސްޓޭޝަނާއި ކަސްޓަމްސް ގުޅިގެން ހިންގި އޮޕަރޭޝަނެއްގައި ކުޅުދުއްފުށި ޕޯސްޓް އޮފީހުގައި ހުރި ފޮށިގަނޑެއް ބަލައިފާސްކުރިއިރު، އެފޮށިގަނޑު ތެރެއިން މަސްތުވާތަކެތި ފެނުމާ ގުޅިގެން ތުހުމަތުކުރެވޭ މީހާ ހޯދުމަށް މިމަހުގެ5ވަނަ ދުވަހުގެރޭ ފުލުހުން ހިންގި އޮޕަރޭޝަނުގައި ކޯޓު އަމުރެއްގެ ދަށުން ކުޅުދުއްފުށިން ކަމަށް ފުލުހުން ބުނެ އެވެ.\nމިމައްސަލައާ ގުޅިގެން ހައްޔަރުކޮށްފައިވާ މީހާގެ ނަމުގައި ހުރި ފޮށިގަނޑު ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ދެ ރަބަރު ޕެކެޓް ފެނިފައިވާއިރު މިތަކެތީގެ ބަރުދަނުގައި 563 ގްރާމް ހުއްޓެވެ.\nމި މައްސަލައާ ގުޅިގެން ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ހދ.ކުޅުދުއްފުށި މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތެއް ދީފައިވެ އެވެ.\nހައްޔަރުކުރި މީހާގެ ވަނަވަރު ފުލުހުން ހާމަކޮށްފައިނުވާއިރު މިއީ ފަހުގެ ތާރީހެއްގައި އެއްފަހަރާ މިހާ ގިނަ އަދަދެއްގެ މަސްތުވާތަކެތި ކުޅުދުއްފުށިން އަތުލައިގަތް ފުރަތަމަ ފަހަރަށް ވެދާނެ އެވެ.\nމިމައްސަލަ ކުޅުދުއްފުށީ ޕޮލިސް ސްޓޭޝަނުން އަންނަނީ ތަހްގީގުކުރަމުންނެވެ.\nރިޔާސީ އިންތިހާބު ސެޕްޓެމްބަރ 23 ގައި ބާއްވަން ނިންމައިފި


ކޮވިޑް19: ވަސްނުދުވުމާއި ރަހަނުލުން، އަލާމާތަކަށް ވެދާނެ – Dhen.mv\nކޮވިޑް19: ވަސްނުދުވުމާއި ރަހަނުލުން، އަލާމާތަކަށް ވެދާނެ\nMarch 22, 2020 - 10:09 pm\nހުންއައިސް ކެއްސުމަކާއިނުލާ ވަސްނުދުވުމާއި ރަހަނުލުމަކީ ވެސް ކޮވިޑް19 ގެ އަލާމާތްތަކުގެ ތެރޭގައި ހިމެނޭ ކަމެއް ކަމަށް ކޮވިޑް19 ގެ ކޭސްތައް ދިރާސާ ކުރާ އިނގިރޭސިވިލާތުގެ ޑޮކްޓަރުންގެ ޓީމަކުން ބުނެފިއެވެ. އަދި ވައިރަސް ފެތުރޭ ގައުމަކުން މި އަލާމާތްތައް ފެންނަ ނަމަ ގޭގައި އެކަހެރިވެލުން ބުއްދިވެރިކަމަށްވެސް އެފަރާތުން ބުނެފައިވެއެވެ.\nއެ ޓީމުގެ ޑޮކްޓަރެއް އިތުރަށް ބުނެފައިވާ ގޮތުގައި ވަައިރަސް އެންމެ ގަދައަށް ފެތުރެނީ ނޭފަތް މެދުވެރިކޮށެވެ. އޭނާ ބުނި ގޮތުގައި ގިނަ ޒުވާނުންނަށް ހުންއައިސް ކެއްސުންފަދަ އަލާމާތްތައް މެދުވެެރިނުވެ ވެސް ވައިރަހަށް ޕޮސިޓިވްވާކަމަށާއި އެއާއި ހިލާފަށް ދިމާވަނީ ރަހަނުލުމާއި ވަސްނުދުވުން ފަދަ އަލާމާތްތައް ކަމަށެވެ. އޭގެ މާނައަކީ ވައިރަސް މިހާރު އަމާޒު ހިފައި އެންމެ ގަދައަށް ފެތުރެނީ ނޭފަތުން ކަމުގައިވެސް އޭނާ ބުނެފައިވެއެވެ.\nގަދައަށް ހޮޑުލެވި ފާޚާނާއަށް ދެވުމަކީ ވައިރަހުގެ އެންމެ ފުރަތަމަ އަލާމާތްކަމަށް ފަހުގެ ދިރާސާއަކުން ދައްކައިފައިވެއެވެ. ކޮރޯނާ ވައިރަހުގެ އަލާމާތްތަކުގެ ތެރޭގައި ކުރިން ހީވެފައި އޮތީ ހަމައެކަނި ހުން އައިސް ކެއްސާއި އާދަޔާހިލާފަށް ނޭވާ ކުރުވުމެވެ.\nމިހާތަނަަށް ތިން ލައްކައަށް ވުރެ ގިނަ މީހުނަށް ވައިރަސް ޖެހިފައިވާއިރު ވައިރަސް އެންމެ ފުރަތަމަ ފެނުނު ޗައިނާއިންވަނީ ވައިރަސް މުޅިން ކޮންޓްރޯލް ކުރެވިފައެވެ. ޔޫރަޕުގެ ގައުމުތަކުގައި މިހާރު ހަލުވިކަމާއެކު ވައިރަސް ފެތުރެމުން އަންނައިރު ވައިރަސް މިހާރު އެންމެ ގަދައަށް ފެތުރެމުން އަންނަ އިޓަލީއިން ވަނީ 53500 މީހަކު ވައިރަހަށް ޕޮސިޓިވްވެ 4825 މީހުން މަރުވެފައެވެ.\nބަރުލަމާނީ ނިޒާމުގެ ދިފާޢުގައި އެމްޑީޕީގެ ސޯޝަން މީޑިއާގެ ލަސްކަރު ހަނގުރާމައަށް\n3 ދަރިން “ކަނޑު ފެއްތީ” ނުލަފާ ބައްޕަގެ ކިބައިން އެ ކުދިން ސަލާމަތް ކުރުމަށް\nނަމިޝް ތަނޭޖާ ކޮވިޑް-19 އަށް ފައްސިވެ ރާއްޖޭގައި ތާށިވެފައި


Xilern Aligadha Thari 2019: Gadha 10 Baiveringe Video Upload koffi | Ungoofaaru\nބަނޑޭރިގަނޑު/ޚަބަރު/ޒިލާން އަލިގަދަ ތަރި: ގަދަ 10 ބައިވެރިންގެ ވީޑިއޯ އަޕްލޯޑްކޮށްފި\nމުނާޒު މުޙައްމަދު 13 މެއި 2019\n0 1,280 މިނެޓެއް ނުވަނިސް ކިޔާލެވޭ\nއުނގޫފާރު ފޯސްޓަރިން އެވެއާނެސް އެސޯސިއޭޝަން (އުފާ) އިން އިންތިޒާމްކޮށްގެން ކުރިއަށް ގެންދާ ޤުރްއާން މުބާރާތް “ޒިލާން އަލިގަދަ ތަރި 2019” ގެ ގަދަ 10 ބައިވެރިންގެ ކިޔެވުން ހިމެނޭ ވީޑިއޯ ރިކޯޑިން އުނގޫފާރު.ކޮމް ގެ ފޭސްބުކް ޕޭޖަށް އަޕްލޯޑްކޮށްފިއެވެ. ގަދަ 10 ބައިވެރިންނާ އެކު ކުރިއަށް ދިޔަ މުބާރާތުގެ ފައިނަލް ބުރުގެ ކިޔެވުން ކުރިއަށް ދިޔައީ ރަމަޟާން މަހުގެ2ވަނަ ދުވަހުއެވެ.\nމުބާރާތުގެ 1 ވަނަ2ވަނަ އަދި3ވަނަ ހޮވުމަށް ބައިވެރިންނަށް ދޭ މާކުހުގެ 80 އިންސައްތަ އަކީ ބައިވެރިންގެ ކިޔެވުމަށް މުބާރާތުގެ ފަނޑިޔާރުން ދޭ މާކުހެވެ. އަދި 20 އިންސައްތަ މާކުސް ނަގާނީ އެ ބައިވެރިއެއްގެ ކިޔެވުން ހިމެނޭ ވީޑިއޯ އަށް އުނގޫފާރު.ކޮމް ގެ ފޭސްބުކް ޕޭޖުގައި ލިބޭ “ލައިކްސް” އިންނެވެ.\nއެހެން ކަމުން 20 އިންސައްތަ މާކުސް ހޯދުމަށް ބައިވެރިންގެ ވީޑިއޯތަކަށް ލައިކް ހޯދުމަށް ކުރަން ޖެހޭ ކަންކަން ކުރުމުގެ ފުރުސަތު މިހާރު ވަނީ ހުޅުވާލާފައެވެ. ބައިވެރިންގެ ސަޕޯޓަރުން ބައިވެރިންނަށް ލައިކްސް ހޯދުމަށް ސުލްހަވެރިކަމާ އެކު ކެމްޕެއިންކުރުމުގެ ފުރުސަތު މިއަދުން ފެށިގެން ރަމަޟާން މަހުގެ ފަހު ދުވަހުގެ ރޭގަނޑު 12:00 އާ ހަމައަށް ވަނީ ހުޅުވާލާފައެވެ.\nބައިވެރިންގެ ވީޑިއޯއަށް ލައިކްސް ދިނުމުގައި ސަމާލުކަން ދޭންވީ ކަންތައްތައް!\nލައިކްސް ގޮތުގައި ގުނާނީ ހަމަ އެކަނި “ލައިކްސް” އެވެ. މާނައަކީ ވީޑިއޯއަށް ލިބޭ އެހެނިހެން ރިއެކްޝަންތައް (ޙާޓް، ސޭޑް، އެންގްރީ ފޭސް) ލައިކްސްގެ ގޮތުގައި ނުގުނާނެއެވެ. އެހެން ކަމުން ވީޑިއޯއަށް ވޯޓުދެއްވާ ފަރާތްތަކުން އެހެން ރިއެކްޝަން ތަކުގެ ބަދަލުގައި “ލައިކްސް” ދެއްވުން އެދެމެވެ.\nލައިކްސްގެ ގޮތުގައި ގުނާނީ ހަމަ އެކަނި އުނގޫފާރު.ކޮމް ގެ ފޭސްބުކް ޕޭޖުގައިވާ ވީޑިއޯއަށް ދޭ ލައިކްސްއެވެ. އެ ވީޑިއޯ އެއްވެސް ފަރާތަކުން އެ ފަރާތެއްގެ ވޯލްގައި ޝެއާ ކުރުމުން، ޝެއާކޮށްފައިވާ ލިންކަށް ދޭ ލައިކްސް އެއް ނުގުނާނެއެވެ. ލައިކްސް ގެ ގޮތުގައި ގުނާނީ އޮރިޖިނަލް ޕޯސްޓަށް ދޭ ލައިކްސްއެވެ.\nލައިކްސް ދިނުމުގެ ފަހު ވަގުތަކީ ރަމަޟާން މަހުގެ ފަހު ދުވަހުގެ ރޭގަނޑު 12:00 އެވެ.\nއުފާ އަދި ޒިލާން ޕްރައިވެޓް ލިމިޓޭޑް ގުޅިގެން ކުރިއަށްދާ މި މުބާރާތުގެ 1 ވަނަ އަށް 10،000ރ ގ ފައިސާގެ އިނާމެއް ކަނޑައެޅިފައި ވާއިރު2ވަނަ އަށް 5000ރ އަދި3ވަނަ އަށް 2000ރ ގެ ފައިސާގެ އިނާމެއް ކަނޑައެޅިފައިވެއެވެ.


SunOnline: Veteran's cup: Maziya ah rangalhu feshumeh\nވެޓެރަންސް ކަޕް: މާޒިޔާއަށް ރަނގަޅު ފެށުމެއް\nމުޙައްމަދު ޝަމްޢޫން 22 May 2018, 16:24\nމާޒިޔާއާއި ޕޮލިސް ކްލަބު އިއްޔެ ކުޅުނު މެޗުގެ ތެރެއިން ---\nރަމަޟާން މަހަށް ހާއްސަކޮށް ކުރިއަށް ގެންދާ ވެޓެރަންސް ކަޕްގައި މާޒިޔާ ސްޕޯޓްސް އެންޑް ރެކްރިއޭޝަން ކްލަބުން ކުޅުނު ފުރަތަމަ މެޗު ކާމިޔާބުކޮށް އެޓީމުން ފެށުން ރަނގަޅުކޮށްފިއެވެ.\nއިއްޔެ ހަވީރު މާފަންނު ޓާފް ދަނޑުގައި ކުޅުނު ގްރޫޕް އޭގެ މެޗުގައި ވާދަކުރީ މާޒިޔާއާއި ޕޮލިސް ކްލަބެވެ. އެ މެޗު 2-0ގެ ނަތީޖާއަކުން ކާމިޔާބުކުރީ މާޒިޔާއެވެ.\nމާޒިޔާއަށް އިއްޔެގެ މެޗުގެ ދެ ގޯލްވެސް ޖަހައިދިނީ މެޗުގެ މޮޅު ކުޅުންތެރިޔާގެ މަގާމުވެސް ހޯދި މުހައްމަދު އަރީފެވެ. މެޗުގެ އުމުރުން 45 އަހަރުން މަތީގެ އެންމެ މޮޅު ކުޅުންތެރިއަކަށް ހޮވުނީ ޕޮލިސް ކްލަބުގެ މުހައްމަދު ޝަމީމެވެ.\nއުމުރުން 35 އަހަރުން މަތީގެ ކުޅުންތެރިންނަށް އަމާޒުކޮށްގެ މޯލްޑިވްސް ސޮކާ މޭޓްސްއިން ކުރިއަށް ގެންދާ މުބާރާތުގައި ރާއްޖޭގެ ކުރީގެ ގިނަ ތަރިންތަކެއް ފެނިގެންދާ އިރު، މިއަހަރުގެ މުބާރާތުގައި ހަތް ޓީމަކުން ވާދަކުރެއެވެ.\nގްރޫޕް އޭ ގައި ހިމެނޭ ޓީމުތައް:\nގްރޫޕް ބީ ގައި ހިމެނޭ ޓީމުތައް:\nމުބާރާތް ކުރިއަށް ދަނީ ދެ ގްރޫޕަކަށް ބަހައިލައިގެންނެވެ. ދެވަނަ ބުރަށްދާނީ ކޮންމެ ގްރޫޕަކުންވެސް އެއްވަނަ ޓީމާއި ދެވަނަ ޓީމު އަދި ދެ ގްރޫޕްގެ ތިންވަނަ ޓީމުގެ މެދުގައި ކުޅެވޭ ޕްލޭ އޮފް މެޗު ކާމިޔާބުކުރާ ޓީމެވެ.\nދެވަނަ ބުރުގައި ވާދަކުރާ ފަސް ޓީމުގެ މެޗުތައް ކުރިއަށްދާނީ ލީގު އުސޫލުންނެވެ. ދެވަނަ ބުރުގެ ކުޅުން ނިމޭއިރު އެއްވަނައިގައި އޮންނަ ޓީމު އޮޓޮމެޓިކުން ފައިނަލަށް ދަތުރުކުރާ އިރު، ދެން ފައިނަލަށް ދާނީ ދެވަނަ ބުރުގެ ދެވަނައާއި ތިންވަނަ ވާދަކުރާ ޕްލޭ އޮފް ކާމިޔާބުކުރާ ޓީމެވެ.\nވެޓަރަންސް ކަޕްގެ މެޗެއް މިއަދުވެސް އޮންނާނެއެވެ. މިއަދު އޮންނަ ގްރޫޕް ބީގެ މެޗުގައި ވާދަކުރާނީ ވިކްޓަރީ ސްޕޯޓްސް ކްލަބާއި ނިއު ރޭޑިއަންޓެވެ.


Malasia ge IMUW University ge dharivarun dijital campaign kaamiyaabu kamaaeku ninmmaalaifi - Hali News\nމެލޭޝިޔާގެ އައި.ޔޫ،އެމް.ޑަބްލިޔު ޔުނިވަރސިޓީގެ ދަރިވަރުންގެ ޑިޖިޓަލް ކެމްޕެއިން ކާމިޔާބު ކަމާއެކު ނިންމާލައިފި\n17 August 2020, 05:02\nކޮވިޑް ފެތުރި ޢާންމުންގެ ނުތަނަވަސްކަން ބޮޑުވެފައިވާ، މި ވަގުތުގައި މެލޭޝިޔާގެ އައި.އެމް. ޔޫ.ޑަބްލިޔު ޔުނިވަރސިޓީގެ ދަރިވަރުން ބޭއްވި ޑިޖިޓަލް ކެމްޕެއިން ވަރަށް ކާމިޔާބު ކަމާއެކު ނިންމާލައިފިއެވެ. މި ކެމްޕެއިންތައް ރާވައި ކުރިއަށް ގެންގޮސްފައި ވަނީ ކުއަލަ ލަމްޕޫރުގައި ދިރިއުޅެމުންދާ ބެޗެލާރ އޮފް ޕްރޮފެޝަނަލް ކޮމިއުނިކޭޝަން ހާސިލް ކުރަމުން އަންނަ ދަރިވަރުން ތަކެކެވެ. ދަރިވަރުން ފުރަތަމަ ނިންމައިފައި ވަނީ އެއް ހަފްތާގެ މުއްދަތަށް ދަރިވަރުންގެ ސިޓީ ކެމްޕަސްގައި ކެމްޕެއިން ފާހަގަ ކުރުމަށެވެ.\nނަމަވެސް ސަރުކާރުން ތިން މަސްދުވަހަށް ކަރަންޓީން އިޢުލާންކޮށްފައިވުމާއެކު، ސްޕަވައިޒަރުންގެ އެހީއާއެކު ދަރިވަރުން ނިންމީ، މުޅި ކެމްޕެއިން ޑިޖިޓަލްކޮށް ބެއްވުމަށެވެ.\nދަރިވަރުންގެ މި ނިންމެވުމާއި ގުޅިގެން، ޑރ. ނޫރުލް ނިސާ އުމަރު ބުނެފައިވަނީ\n" އަޅުގަނޑުގެ ދަރިވަރުން މި ދަތި އުންދަގޫ ދަނޑިވަޅުގައި ހިތްވަރު އެލުވާނުލެއްވުމުން އަޅުގަނޑު އެދަރިވަރުންނާމެދު ވަރަށް ބޮޑަށް ފަހުރުވެރިވޭ. އަޅުގަނޑުމެންގެ ފެކަލްޓީއަކީ ޒުވާން، ޓެކްނޮލޮޖީ އަށް ފަރިތަ އަދި ޕްރޮފެޝަނަލް ވިސްނުމެއް ގެންގުޅޭ ބައެކެވެ. އަދި އަޅުގަނޑުމެންގެ ދަރިވަރުންނަކީ ވެސް އެފަދަ ބައެއް"\nދަރިވަރުން ވަނީ ކާމިޔާބީއާއެކު އެކާވީސް އަމިއްލަ ކެމްޕެއިން ތަކެއް ގިނަ ސޯޝަލް މީޑިއާގެ ޒަރިއްޔާއިން ހުށަހަޅާފައެވެ. މިގޮތުން ޔޫޓިއުބް، އިންސްޓަގްރާމް އަދި ފޭސްބުކް ހިމެނެއެވެ. މި ކެމްޕެއިންތައް ތިން ބަޔަކަށް ބަހާލާފައިވެއެވެ. މިގޮތުން ޑިޖިޓަލް އެޑިއުކޭޝަން، ދިރިއުޅޭގޮއް އަދި މުޖުތަމާއީ މައްސަލަތައް ހިމެނެއެވެ.\nމި ކެމްޕެއިންގެ އަޑު ޔޫކޭ ވެބްސައިޓް އިމާރޖެންޓް ތިންކާރސް އާހަމައަށް ވަނީ ފޯރާފައެވެ. މި ވެބްސައިޓުގެ ވެރިފަރާތް ކަމަށްވާ ފެލިސިޓީ ހީލީ ބެންސަން ބުނެފައި ވަނޭ 'އަޅުގަނޑަށް ހަގީގަތަށްވެސް ދެންނެވޭނީ ހުރިހާ ހުށަހެޅުމަކުން ގިނަކަންކަން އެނގިގެން ދިޔައެވެ. ޑިޖިޓަލް މީޑިއާއަކީ ބާރުގަދަ ޓޫލްއެކެވެ. މުޖުތަމައު ބަދަލުކޮށްލުމަށް ބޭނުން ހިފޭނެ އެއްޗެކެވެ. މިކެމްޕެއިންގެ އަޑު. މިހާ ގިނަ މީހުންނަށް އަޑުއިއްވާލުމުން މީހުންގެ ދިރިއުޅުމަށް ބަދަލުތަކެއް އައުން އެކަށީގެންވެއެވެ.\nމި އަހަރުން ފެށިގެން، ފަހު އަހަރުގައި ކިޔަވަމުންގެންދާ ދަރިވަރުން އެދަރިވަރެއްގެ ތިން އަހަރުން ދަސްވި ހުނަރުތަކާއި އަލަށް ލޯބިޖެހުނު ކަންތައްތއް އެކަޝީގެންވާ ހުށަހެޅުމެއް ދައްކުވައިދޭން ޖެހެއެވެ. މި ހުށަހެޅުން ތައް އަހަރަކު ދެފަހަރު ދައްކުވައިދޭ ގޮތަށް ވަނީ ހަމަޖެހިފައެވެ.\nފެކަލްޓީ އޮފް ކޮމިއުނިކޭޝަން، އާރޓްސް އަދި މީޑިއާ އަކީ މި ޔުނިވާރސިޓީގައިވާ އެންމެ ޒުވާން ފެކަލްޓީއެވެ. މި ފެކަލްޓީއިން ތިން ކޮރިއޭޓިވް ބޭސްޑް ޑިގްރީ ޕްރޮގުރާމުތަކެއް ހިމެނެއެވެ. މިގޮތުން ޕްރޮފެޝަނަލް ކޮމިއުނިކޭޝަން، ޕަބްލިކް ރިލޭޝަންސް އަދި އިވެންޓް މެނޭޖްމެންޓް ހިމެނެއެވެ. މި ފެކަލްޓީވަނީ ކިޔަވައިދޭ ސިލަބަސްގެ ސަބަބުން މަޝްހޫރުވެފައެވެ. މި ހިއްވަރުގެ ސަބަބުން ދިރާސީ ދުނިޔެއާއި އިންޑަސްޓްރިއަލް ދުނިޔެ ގުޅިގެންދެއެވެ.\nމި މުއައްސަސާއިން ކޮންމެ ދަރިވަރަކަށްވެސް މަރުހަބާ ކިޔައެވެ. ކޮންމެ ތަނެއްގައި ހުރެގެންވެސް މިޔުނިވަރސިޓީގެ ޚިދުމަތް ލިބިގަނެވޭނެއެވެ. މި ޔުނިވާރސިޓީގެ މައިގަނޑު މަގުސަދަކީ ވަޒީފާ ފަސޭހައިން ލިބެން މަގުފަހިކޮށްދޭ ތައުލީމެއް އިންޑަސްޓްރީއާއި ގުޅިގެން ދަސްކޮށްދިނުމެވެ. ނަތީޖާއެއްގެ ގޮތުން ދަރިވަރުން ޔުނިވާރސިޓިއިން ނުކުންނަ އިރު ވަޒީފާއަށް ވާނީ ފަރިތަވެފައެވެ. އެހެން މަގުބޫލު ދާއިރާ ތަކަކީ ސައިކޮލޮޖީ، ބިސްނަސް، ކޮމްޕިއުޓާ ސައިއެންސް އަދި ބައިއޯޓެކްނޮލޮޖީއެވެ.\nއިންޓަރ ނެޝަނަލް ޔުނިވާރސިޓީ އޮފް މެލޭ-ވޭލްސް (އައި.ޔޫ.އެމް.ޑަބަލްޔޫ) ގައި ކިޔެވުމަށް، މި ޕްރޮގްރާމް ތަކުގައި ބައިވެރިވާ ދަރިވަރުންނަށް ޔޫކޭ އަށް ދަތުރުކޮށް، އެއް ސެމެސްޓަރް ޔުނިވާރސިޓީ އޮފް ވޭލް ޓްރިނިޓީ ސެއިންޓް ޑޭވިޑް (ޔޫ.ޑަބަލްޔޫ.ޓީ.އެސް.ޑީ) ގައި ކިޔެވުމުގެ ފުރުސަތު ލިބޭނެއެވެ. އައި.ޔޫ.އެމް.ޑަބަލްޔޫ ގެ ދަރިވަރެއްގެ ގޮތުގައި ޔޫކޭ އަށް ދަތުރުކުރާއިރު، އިތުރު ޓިއުޝަން ފީއެއް ދައްކާކަށް ނުޖެހޭނެއެވެ. މިކަމުން ދަރިވަރުންނަށް ޔޫ.ޑަބަލްޔޫ.ޓީ.އެސް.ޑީ އާއި އައި.ޔޫ.އެމް.ޑަބަލްޔޫ އިން ޑުއަލް އެވާރޑް ލިބުމަށް މަގުފަހިކޮށްދެއެވެ.\nއިތުރު މައުލޫމާތަށް ޔުނިވާރސިޓީގެ ވެބްސައިޓް http://www.iumw.edu.my/ ޒިޔާރަތްކޮށްލައްވާ


Shalabee enme furathama ves genesdhenee madhaha album eh: Lava aa dhurah?\n25th April 2019 | Last update: 23:46\nޝަލަބީ އެންމެ ފުރަތަމަ ވެސް ގެނެސްދެނީ މަދަހަ އަލްބަމެއް: ލަވައާ ދުރަށް؟\nމަދަހަ އަލްބަމް ރިކޯޑްކޮށް މާސްޓަރިން ހަދައިދިން ސޮބާ އާއި އަލްބަމަށް ބެކިން ވޯކަލްސް އަޅައިދިން ދެ ދަރިވަރަކާ އެކު ޝަލަބީ ފޮޓޯއަކަށް ހުއްޓިލައިގެން. --ފޮޓޯ: ޓީމް ޝަލަބީ\nމޯލްޑިވިއަން އައިޑޮލްގެ ރަނަރަޕް ޝަލަބީ އިބްރާހީމްގެ ހިތްގައިމު އަޑަށް ކެތްމަދުވެފައި ތިބި މީހުންނަށް މި އޮތީ ވަރަށް އުފާވެރި ޚަބަރެކެވެ. -- ރަމަޟާން މަހު ޝަލަބީ އޭނާގެ ސަޕޯޓަރުންނަށް ދޭ ހާއްސަ ހަދިޔާ އަކީ މަދަހަ އަލްބަމެކެވެ. --\nއެއްގޮތަކަށް ވެސް ލަވަކިޔުމާ އޭނާ ދުރަށް ދަނީއެއް ނޫނެވެ. އެކަހަލަ ވާހަކައެއް އަދި ނުދެކެވެ އެވެ.\n"ހިދާއީ ނޫރު" ގެ ނަން ދީފައިވާ ހަތް މަދަހައިގެ މި އަލްބަމަކީ ރޯދަ އަދި އީދު ހަދިޔާއެއްގެ ގޮތުގައި ޝަލަބީގެ ސަޕޯޓަރުންނާއި އާންމުނަށް ބެހުމަށް ތައްޔާރުވަމުން އަންނަ މަސައްކަތެކެވެ.\n"މިއީ އަޅުގަނޑުގެ ފުރަތަމަ އަލްބަމް ކަމަށް ވާތީ، އަޅުގަނޑު ގަސްދުކުރަނީ މި މަދަހަ ސީޑީ ހިލޭ ބަހަން،" ޝަލަބީ ބުންޏެވެ.\n"މަދަހަ ސީޑީއެއް ތައްޔާރުކުރުމަކީ ވަރަށް ބޮޑު ޚަރަދުތަކެއް ހިނގާ ކަމެއް. އެހެން ނަމަވެސް ހެޔޮއެދޭ ބައެއް ފަރާތްތަކުގެ ދީލަތި އެހީއާ އެކު އަޅުގަނޑު މި މަސައްކަތް މި ކުރަނީ ހިދާއީ ނޫރު މަދަހަ ސީޑީ ހިލޭ ބަހަން."\nމަދަހަ އަލްބަމްގެ ޕްރޮމޯޝަނަލް ކަވަރެއް: ޝަލަބީގެ ޓީމުން ބުނަނީ މިއީ ރޯދަ އަދި އީދު ހަދިޔާއެއް ކަމަށް.\nޝަލަބީގެ އަމިއްލަ ރާގުތަކަށް މި އަލްބަމް ރިކޯޑްކޮށް މާސްޓަރިން ހަދާފައި ވަނީ މަޝްހޫރު ލަވަކިޔުންތެރިޔާ އަދި މިއުޒީޝަން ހުސެއިން ސޮބާހްގެ "އިލެވެން އިލެވެން ސްޓޫޑިއޯ" ގަ އެވެ. އަލްބަމްގައި ހިމެނޭ ބައެއް މަދަހަތަކުގެ ކޯރަސްގައި ގިޔާސުއްދީން ސްކޫލާއި އިސްކަންދަރު ސްކޫލްގެ ދަރިވަރުން ބައިވެރިކޮށްފައިވެ އެވެ.\nމި އަލްބަމަށް މަދަހަ ހައްދަވާފައި ވަނީ ކުރީގެ ރައީސް މައުމޫން އަބްދުލް ގައްޔޫމް އާއި އުތީމު އާދަމް އަބްދުއްރަހުމާން އާއި ތޮއްޑޫ އާދަމް ނަސީރު އިބްރާހީމްގެ އިތުރުން ހަސަން ޝާކިރު މުހައްމަދެވެ.\nމި އަލްބަމަށް މަދަހަ ރިކޯޑްކޮށްފައިވަނީ އެއްވެސް މިއުޒިކެއް ނުހިމަނަ އެވެ. އެހެންކަމުން މިއީ ޝަލަބީގެ ސީދާ ސާފު އަޑުގެ ހުރި ޖާދޫއެއް ވެސް ބަލައިލުމަށް ލިބޭ ރަނުގެ ފުރުސަތެކެވެ.\nޝަލަބީގެ މި މަދަހަ އަލްބަމް ނެރޭނެ ސީދާ ތާރީޚެއް އަދި އާންމުކޮށްފައި ނުވި ނަމަވެސް ޕްރޮޑަކްޝަން ޓީމުން ބުނެފައި ވަނީ މި ހަފުތާ ތެރޭގައި އަލްބަމް ލޯންޗުކުރުމަށް ހާއްސަ ހަފުލާއެއް ބާއްވާނެ ކަމަށެވެ.\nރިޝްމީ އާއި ރަވީ ކައިވެނިކޮށްފި، މަރުހަބާ!\nއާޓްސް ކުރިއަރުވަން މަަސައްކަތް ކުރާނަން: މިނިސްޓަރު\nސޮނާކްޝީއާ ބައްދަލުކޮށް އިންނު އުފަލުން ނަށަނީ!\nސުޕަމޭންއަކީ އަދިވެސް ހަމަ ހެންރީ ކެވިލް\nއައްޑޫގައި އެކްސިޑެންޓެއްވެ މީހަކު މަރުވެއްޖެ\nޔާމީނާގުޅޭ ރައީސްގެ ޓްވީޓުން ހިތްހަމަޖެހުން!\nޖިއްދާއިން މާލެއަށް: ނުޙައްޤުން ފުރާނަ ދުއްވާލުން\nނެޝަނަލް ތައުހީދު ޖަމާއަތް: ކޮން ބައެއް؟\nދިވެހިން އުޅޭ ގެތައް ފާސްކުރުމަކީ އިއްތިފާގެއް: އެމްބަސީ


Mash'hooruvaan Vegen Magumahchah Faisaa Uki Meehaa Jalah - Vaguthu\nމަޝްހޫރު ވާންވެގެން މަގުމައްޗަށް ފައިސާ އުކި މީހާ ޖަލަށް\nމަޝްހޫރު ވާންގެން ކުރާނެ ނުކުރާނެ ކަމެއް ނޭގިގެން އުޅޭ މީހުން މަދެއް ނޫނެވެ. މަޝްހޫރު ވާންވެގެން އެއްބަޔަކު ފުރާނައަށް ނުރައްކާވާވަރުގެ މޮޅެތި ސްޓަންޓްތައް ޖައްސަނީއެވެ. އަނެއް ބަޔަކު ކުރާ ކަމަކީ ކުޑަކުޑަކަމެއްކޮށްގެން މަޝްހޫރު ކަން ހޯދަނީއެވެ. މިގޮތަށް މަޝްހޫރު ކަން ހޯދާ މީހުންނަށް ލަނޑުވެސް ލިބޭ ފަހަރު އާދެއެވެ.\nއެގޮތުން މި ޒުވާނާވެސް މަޝްހޫރުވާންވެގެން ކުރިކަމަކުން ލިބުނީ ބޮޑު ލަޑެކެވެ. ދުބާއި މަގެއްގެ މަތީގައި އާއްމުންގެ ސަމާލުކަން ހޯދަން ވެގެން މި ޒުވާނާ އުކީ ފައިސާ އެވެ. އަދި އެ މަންޒަރު އޭނާ ވީޑިއޯވެސް ކުރިއެވެ.\nމީސް މީޑިއާގައި އާއްމުންގެ ސަމާލުކަން ހޯދަން އެ ވީޑިއޯ ލި މީހާ އިއްޔެ މި ވަނީ ހައްޔަރުކޮށްފައެވެ. އޭނާ ހައްޔަރުކޮށްފައި ފުލުހުން އޭނާއާ ސުވާލު ކުރުމުން ބުނީ، އެގޮތަށް ވީޑިއޯ ނެގީ މަޝްހޫރު ކަން ހޯދަން ވެގެން ކަމަށެވެ.\nއެ މައްސަލައާއި ގުޅިގެން އޭނާ ހައްޔަރުކޮށްފައި ވަނީ ކިހާ ދުވަހަކަށް ކަން ރިޕޯޓްތަކުގައި ބުނެފައެއް ނުވެއެވެ.\nފުލުހުން ބުނީ މީސް މީޑިއާ ބޭނުން ކުރުމުގައި ހާއްސަ ސަމާލުކަން ދިނުމަށާއި، ގައުމުގެ އަގާއި ސަގާފަތާއި އާދަކާދައަށް ބުރޫ އަރާފަދަ ކަންކަން މީސް މީޑިއާގައި ނުކުރުމަށް ފުލުހުން ވަނީ އެދިފައެވެ.


Covid-19: 4Million ahvure Gina meehun Positive vejje | Fenvaru Online\nކޮވިޑް-19: ޕޮޒިޓިވް މީހުންގެ އަދަދު ހަތަރު މިލިއަނަށް ވުރެ މައްޗަށް އަރައިފި\n09:35 - 18 މެއި 2020 -0ކޮމެންޓް\nކޮވިޑް-19 ވައިރަސް ޖެހުނު މީހުންގެ ޢަދަދު ހަތަރު މިލިއަނަށްވުރެ މައްޗަށް އަރަފި އެވެ.\nއެންމެ ފަހުގެ ތަފާސް ހިސާބުތައް ދައްކާގޮތުން, ކޮރޯނާ ވައިރަސް ޖެހުނު މީހުންގެ ޖުމުލަ ޢަދަދު މި ވަނީ 4،801.875 އަރާފަ އެވެ. ހަތަރު މިލިއަށް މީހުންނަށް މިބަލި ޖެހިފައިވާއިރު 316،671 މީހަކު ވަނީ މިބަލީގައި ދުނިޔެ ދޫކޮށްފަ އެވެ.\nދުނިޔޭގެ އެކިޤައުމުތަކުގައި ކޮރޯނާ ވައިރަސް ފެތުރެމުންދާ މިންވަރަށް ބަލާއިރު، އެންމެ ގިނަ ޢަދަދަަކަށް މި ވައިރަސްއަށް ޕޮޒިޓިވްވެފައިވަނީ އެމެރިކާގައެވެ. އަދި މިހާތަނަށް މިބަލީގައި އެންމެ ގިނަމީހުން މަރުވެފައި ވަނީވެސް އެމެރިކާއިންނެވެ.\nއެމެރިކާއިން މިހާތަނަށް 1،486،757 މީހުން ކޮރޯނާ ވައިރަސްއަށް ވަނީ ޕޮޒިޓިވްވެފަ އެވެ. އަދި އެމެރިކާއިން މިބައްޔަށް ޕޮޒިޓިވް ވި މީހުންގެ ތެރެއިން ފަރުވާދެމުން ދަނިކޮށް ޙާލުދެރަވެގެން 98،562 ވަނީ މަރުވެފަ އެވެ. އަދި މިބައްޔަށް ޕޮޒިޓިވްވި މީހުންގެ ތެރެއިން 265،272 މީހުން ވަނީ ފަރުވާދީގެން ރަނގަޅުވެފަ އެވެ. މިއީ، ވައިރަސް ޖެހުނު މީހުންގެ ޖުމުލު ނިޞްބަތާއި އަޅާ ބަލާއިރު ވަރަށް ދަށް އަަދަދެއްކަމށް ރިޕޯޓްތައް ބުނެ އެވެ.\nދުނިޔޭގެ 215 ޤައުމަކުން/ޓެރިޓަރީސްއަކުން ވައިރަސް ފެނިފައިވާއިރު، އެމެރިކާ ފިޔަވައި ދެން އެންމެ ގިނަ ޢަދަދެއްގެ މީހުން ވައިރަސްއަށް ޕޮޒިޓިވްވެފައިވަނީ ޔޫރަޕުގެ ޤައުމުތަކުންނެވެ.\nއެގޮތުން ސްޕެއިނާއި، އިޓަލީވިލާތާއި، ފަރަންސޭސިވިލާތުގެ އިތުރުން، އިނގިރޭސި ވިލާތުން ގިނަ ޢަދަދެއްގެ މީހުން ކޮވިޑް-19އަށް ޕޮޒިޓިވްވެފައި ވާކަން ފާހަގަ ކުރެވެ އެވެ.\nޔޫރަޕް ޤައުމުތަކަށް ބަލާއިރު އެމެރިކާ ފިޔަވައި އެންމެ ގިނަ މީހުން ޕޮޒިޓިވް ވެފައިވަނީ އިނގިރޭސި ވިލާތުންނެވެ. އިނގިރޭސި ވިލާތުން މިބައްޔަށް 244،955 މީހަކު ޕޮޒިޓިވް ވެފައިވާއިރު، މިބަލީގައި މަރުވި މީހުންގެ އަދަދު ވަނީ 34716 އަށް އަރާފައެވެ. ނަމަވެސް އިނގިރޭސި ވިލާތުން ޕޮޒިޓިވް ވި 244،955 މީހުންގެ ތެރެއިން 1058 މީހަކު ވަނީ ބަލިން ރަނގަޅުވެފަ އެވެ.\nމިހާތަނަށް ފަރުވާއެއް ހޯދިފައިނުވާ ކޮރޯނާވައިރަސް އަށް އިޓަލީވިލާތުން 225،435 މީހަކު ޕޮޒިޓިވް ވެފައިވާއިރު 31،908 މީހަކުވަނީ މިބަލީގައި މަރުވެފަ އެވެ. އަދި މި ބަލިޖެހުނު މީހުންގެ ތެރެއިން އިޓަލީވިލާތުން ރަނގަޅުވެފައިވަނީ 125،176 މީހެކެވެ.\nފަރަންސޭސިވިލާތުން 179،693 މީހަކު ކޮރޯނާ ވައިރަސްއަށް ޕޮޒިޓިްވ ވެފައިވާ އިރު ބަލީގައި މަރުވި މީހުންގެ އަދަދުވަނީ 28،111 އަށް އަރާފަ އެވެ. ނަމަވެސް 61،327 މީހަކު ވަނީ ބަލިން ރަނގަޅުވެފަ އެވެ.\nސްޕެއިން އިން މިބަލި ޖެހިފައިވާ ނިސްބަތަށް ބަލައިލާއިރު އެޤައުމުން 230،698 މީހަކު ވަނީ ކޮރޯނާ ވައިރަސް އަށް ޕޮޒިޓިވް ވެފަ އެވެ. ނަމަވެސް މިބަލީގައި ސްޕެއިން އިން ވަނީ 27.563 މީހަކު މަރުވެފަ އެވެ. އަދި 146،446 މީހަކު ބަލިން ރަނގަޅުވެފައިވާ ކަމަށްވެސް މީޑިއާ ރިޕޯޓްތައް ބުނެ އެވެ.\nމީގެ އިތުރުންވެސް ދުނިޔޭގެ އެތަށް ޤައުމެއްގައި މިބަލި އަންނަނީ ހަލުވި ކަމާއިއެކު ފެތުރެމުންނެވެ.\nދުނިޔޭގައި އެކި ޤައުމުތަކުގައި ފެތުރެމުންދިޔަ ކޮރޯނާ ވައިރަސް އަށް ދިވެހިރާއްޖެއިންވެސް ވަނީ 1094 މީހަކު ޕޮޒިޓިވްވެފައެވެ. އަދި މިބަލީގައި 04 މީހަކު ނިޔާވެފައިވާއިރު 59 މީހަކުވަނީ ބަލިން ރަނގަޅިވެފައެވެ.\nޞިއްހީ މަޢުލޫމާތުދޭ ރަސްމީ އިދާރާތަކުން ދޭ އިރުޝާދުތައް އަބަދުމެ އަޑުއަހަމުން ދިއުމަކީ ކޮރޯނާ ވައިރަސްއިން ރައްކައުތެރިވުމަށް އެޅޭ ފުރަތަމަ ފިޔަވަޅެވެ.\nސައިބޯނި ލައިގެން ގިނަގިނައިން އަތްދޮވުމާއި ހޭންޑް ސެނިޓައިޒަރ ބޭނުންކުރުމަކީވެސް ކޮރޯނާ ވައިރަސްއިން ރައްކައުތެރިވުމަށް ބަންދު ކުރެވޭ ދޮރެކެވެ.\nބަލިން ރައްކައުތެރިވުމަށްޓަކައި ހުންއައުން އަދި ކެއްސާ ކިނބިހިއެޅުންފަދަ ކަމެއް ހުރިނަމަ ގޭގައި މަޑުކުރުމާއި މާސްކްއެޅުމަކީވެސް މުހިންމު ކަމެކެވެ.\nކެއްސާ ކިނބިހި އަޅާއިރު އުޅަނބޮށިން ނުވަތަ ޓިޝޫއަކުން ނަމަވެސް އަނގަޔާއި ނޭފަތް ނިވާކުރުމާއި އަދި ބޭނުންކޮށްފައިވާ ޓީޝޫ ވަގުތުން ޑަސްބިންއަށްލުމަށްފަހު ސައިބޯނިލައިގެން ރަނގަޅަށް އަތްދޮވުމަށް އެޗްޕީއޭއިން ވަނީ އިލްތިމާސް ކުރައްވާފައެވެ.\nކޮންމެހެން ހޮސްޕިޓަލަށް ޒިޔާރަތްކުރަންޖެހޭ ޙާލަތެއްގައި މެނުވީ ހޮސްޕިޓަލަށް ޒިޔާރަތްނުކުރުން ނުވަތަ ޒިޔާރަތްކުރާ މިންވަރު މަދުކުރުމަކީވެސް މިފަދަ ނާޒުކު ދަނޑިވަޅެއްގައި ވަރަށް މުހިންމު ކަމެކެވެ. އަދި ރޯގާޖެހި ކެއްސާ ހުންއައުންފަދަ ކަމެއް ހުރިނަމަ ހޮސްޕިޓަލުގައި ތިބޭ އެހެން ބަލިމީހުންނަށް ޒިޔާރަތް ކުރުމަކީ ރަނގަޅުކަމެއްނޫންކަމަށް ޞީއްހީ ތަޖުރިބާކާރުން ލަފާދެއްވައެވެ.\nހެލްތު މިނިސްޓަރކޮރޯނާ ވައިރަސްކޮވިޑް-19އެޗްޕީއޭ\nބަދަލުތަކަކާ އެކު 10 ހޮސްޕިޓަލެއްގެ ފެންވަރު މަތިކުރަނީ\nހުޅުމާލޭ ހޮސްޕިޓަލުގައި ރޭޑިއޮލޮޖީ ޑިޕާޓްމެންޓެއް ހުޅުވައިފި\nފެންވަރު ރަނގަޅު ސިއްހީ ނިޒާމެއް ތަރައްގީކުރުމަށް މި ސަރުކާރުން މަސައްކަތް ކުރާނެ: ރައީސް